ވާހަކަ: ދެކޭ ގޮތް ވާހަކަ: ދެކޭ ގޮތް\nވާހަކަ: ދެކޭ ގޮތް\nފަތިސް ހަނދުވަރުގެ ރިހި އަލިން މުޅި ރަށް ދިޔައީ ޖަރީކުރަމުންނެވެ. ރަށުގެ ތެރެއަށް އެ ވަގުތު ހަނާ އަޅަމުން ދިޔަ މަޑުމައިތިރި ވައިރޯޅިތަކުން، ރުކުގެ ފަންތައް ދެފަރާތަށް ހެލިލަމުން ދާއިރު ހީވަނީ ރީތި ނެށުމެއް ހުށައަޅައި ދެނީހެންނެވެ. ކޮވެލިތައް އެސޮރުމެންގެ އަމިއްލަ ރާގުގައި ރިވެތި، ހިތްގައިމު ލަވަތައް ހުށައަޅައިދެމުން ދިޔައީ ފޫހި ކަމެއް ނެތިއެވެ. އަޒަލިއްޔަ ޤާނޫނުގެ ފުރިހަމަކަން މުޅި ރަށުގެ ތެރެއަށް ވަނީ ފެތުރިފައެވެ. އެހިތްފަސޭހަ ވަގުތުގައި، ސަމީހާއަށް އޭނާގެ ދެލޯ ހުޅުވައިލެވުނީ އޭނާގެ ފޯނު ރިންގު ވާން ފެށި އަޑަށެވެ.\n"ކާކުތަ މިގަޑީ؟" ނިދި އައިސްފައި ހުރި ރާގެއްގައި އެހެން ބުނުމަށްފަހު، ސަމީހާ ކަންނެތް ފާޑަކަށް ނެގީ އެނދުމަތީގައި އޮތް އޭނާގެ ފޯނެވެ. "މަނިކު! އަނެއްކާ ކިހިނެއްވީ ބާ؟" ސަމީހާ ލަތްކަކަށް އެނދުން ތެދުވިއެވެ. އަދި ވަރަށް އަވަހަށް ފޯނަށް ޖަވާބު ދިނެވެ.\n"ހަލޯ މަނިކު. ކިހިނެއްތަ ވީ؟ ހާދަ ހެނދުނަކާ ތިގުޅީ؟" ސަމީހާގެ ހިތުގެ ތެޅުން އަވަސް ވިއެވެ. ވަރަށް ބަލިކޮށް އުޅެމުން ވެސް، މަނިކު މަހަށް ފުރީތީއެވެ. ސަމީހާ ތަކުރާރުކޮށް ނުދާށޭ ބުނުމުން، މަނިކު މަސްވެރިކަމަށް ފުރީ ރަށުގައި ހުރެގެން އާމްދަނީ ލިބޭނެ އިތުރު އެއްވެސް ގޮތެއް ނެތީމައެވެ.\n"މަނިކު. ކީއްވެތަ އެއްޗެކޭ ނުބުނީ؟" ސަމީހާ ޖެހިލުންވެ ހުރެ، އަނެއްކާ ވެސް ސުވާލުކޮށްލީ އެކޮޅުން އެއްވެސް ޖަވާބެއް ނުލިބުމުންނެވެ.\n"މަނިކު. ވާހަކަދައްކަބަލަ! ކިހިނެއްތަ ވީ؟" ސަމީހާގެ އަޑާއި ރާގު ބަދަލުވެގެން ދިޔައީ ހަމަ ކުއްލިއަކަށެވެ. ހިތުގެ ހަމަޖެހުން މުޅިން ގެއްލި، ސަމީހާގެ ހިތުގެ ތެރެއަށް ބިންދައިލީ ނުތަނަވަސް ކަމުގެ ބިޔަ ބޮޑު ރާޅެކެވެ.\n"ސަމީހާ." ފޯނުގެ ތެރެއިން ސަމީހާގެ ކަންފަތުގައި ޖެހުނީ މަނިކުގެ އަޑެއް ނޫނެވެ. ސަމީހާގެ ދެލޯ ބޮޑުވެ، އަނގަ ހުޅުވުނެވެ.\n"ސަމީހާ. މީ އާދިލް. މަނިކާ އެކު، މަސްވެރި ކަމުގައި އުޅޭ މަސްވެރިއެއް މީ." އާދިލް އެހެން ބުނެލީ މަޑުމައިތިރި ރާގެއްގައެވެ. އެ އަޑުގައި އެކުވެފައިވާ މާޔޫސްކަން ސަމީހާއަށް އިޙުސާސް ވިއެވެ.\n"މަގޭ މަނިކަށް ކަމެއް ވީތަ؟ ބުނެބަލަ! މަނިކަށް ކަމެއް ވީހޭ؟ ކޮބާތަ މަގޭ މަނިކު؟" ސަމީހާގެ ދެލޮލުގެ ތެރެއަށް ކަރުނައިގެ ލަޝްކަރެއް ޖަމާވިއެވެ.\n"ސަމީހާ. މަނިކު.. މަނިކު.." އާދިލްގެ އަޑު ބެދުނެވެ. ސަމީހާގެ ދެލޮލަށް ޖަމާވި ކަރުނަތައް، އޭނާގެ ލޮލުގެ އެސްފިޔަތައް ފޯކޮށްލުމަށްފަހު، މަޑުމަޑުން ކޯތާފަތް މައްޗަށް ފައިބައިގަތެވެ.\n"މަނިކު. ކުއްލިގޮތަކަށް، ނިޔާވެއްޖެ." އާދިލްގެ އަނގައިން ނުކުތް ޖުމުލަ، ސަމީހާގެ ކަންފަތުގެ ހިނދުރީގައި ޖެހުނީ ހޮނު ގުގުރިއެއް ފަދައިންނެވެ. ސަމީހާގެ ކަންފަތުގައި ޖަހައިފައިވާ ފޯނު، އޭނާގެ އަތުން ދޫވެގެން ވެއްޓުނެވެ. ދެލޯ ބޮޑުކޮށްގެން އިން ސަމީހާގެ ލޮލުގެ ތެރެއިން ހުއްޓުމެއް ނެތި، ހޯސްލާފައި ކަރުނަތައް ފައިބަމުން ދެއެވެ. އެއްވެސް އެއްޗެއް ނުބުނެ، ސަމީހާ އިނީ ގަބުވެފައެވެ. ސަމީހާގެ އަނގަ ތަންމިނަށް ހުޅުވެފައިވާ އިރު، އޭނާގެ ތިރީ ތުންފަތް ދިޔައީ ހިތާމައިގެ ވޭނުން ތުރުތުރު އަޅަމުންނެވެ. މާ ބޮޑަށް ހިތުގައި ޖެހިގެން، ކުއްލިއަކަށް ހުރެފައި ސަމީހާއަށް އަޑުން އަޑު ނަގައި ރޯން ފެށުނެވެ. އެންމެފަހުން ސަމީހާގެ ބަޑި ފަޅައިގެން ދިޔައީއެވެ.\nއިރުގެ އަލިކަން ބިލެތްދޫއަށް ފައުޅުވެގެން ދިޔައީ، މަނިކުގެ މަރުގެ ހިތާމަވެރި ޚަބަރުން މުޅި ރަށް ހިމޭންކޮށްލަމުންނެވެ. މަނިކުގެ ވަކިވެ ދިޔުން ވެގެން ދިޔައީ މުޅި ރަށަށް ލިބިގެން ދިޔަ ބޮޑު ގިލަންވެރި ކަމަކަށެވެ. އެންމެން ވެސް ތިބީ ބޮޑު ޝޮކެއްގައެވެ.\nމަނިކުގެ ގޭދޮށަށް ރަށުގެ ކުދި ބޮޑު އެންމެން ޖަމާވަމުން ދިޔައެވެ. އެއްބަޔަކު މަސައްކަތް ކުރަމުން ދިޔައީ މަނިކުގެ ހުވަފަތްވި އަންހެނުން، ސަމީހާ ހަމައަކަށް އަޅުވާށެވެ. އަނެއް ބަޔަކު އުޅުނީ މަނިކާއި ސަމީހާއަށް ލިބިފައިވާ، އުމުރުން 33 އަހަރުގެ އަންހެން ދަރިފުޅު ޝާރާއަށް ނަސޭހަތްތެރި ވުމުގައެވެ. މުޅި ގޭތެރެއިން ރުއިމާއި ގިސްލުމުގެ އަޑު ނޫން އިތުރު އަޑެއް ނީއްވެއެވެ.\nސަމީހާ އާއި މަނިކުގެ 35 އަހަރުވީ ޒަވާޖީ ޙަޔާތަށް އައި ކުއްލި ނިމުން، ސަމީހާއަށް ޤަބޫލު ކުރަން ފަސޭހައެއް ނުވިއެވެ. ސަމީހާގެ އުމުރުން އެންމެ 20 އަހަރުގައި، އޭނާ މަނިކާ ގުޅުނީ ދުވަހަކު ވެސް ވަކި ނުވުމަށް ވަޢުދު ވަމުންނެވެ. ވަރަށް ލޯތްބާއި، އިޝްޤުން ގެތިގެން ދިޔަ އެމީހުން ހަންހާރަވެތި ދިރިއުޅުމުގެ ދަތުރު، ނިންމައިލަން ޖެހުނީ ސަމީހާގެ ހިތަށް އެތައް ވޭނެއް ލިބިގެންނެވެ.\nމަނިކުގެ ހަށިގަނޑު ރަށަށް ގެނެވި، ކަށުކަމާކެމީގެ ކަންތައް ކުރިއަށް ދިޔައެވެ. މަނިކުގެ މޫނު އެޅުމުގެ ކުރިން އެތައް ބަޔަކު މަނިކުގެ މޫނު ބަލަން އެތަނަށް ގޮސް ތިއްބެވެ.\n"މަނިކު. މަގޭ މަނިކު.." ފެންޑާގައި ހުރި މޭޒެއްގައި، ބާއްވާފައި އޮތް މަނިކުގެ ފުރާނަ ނެތް މަސްގަނޑު ފެނުމާ އެކު، ސަމީހާއަށް ވީގޮތް ވެސް ނޭނގުނެވެ. ސަމީހާގެ އަތުގައި ހިފަހައްޓައިގެން ތިބި ދެމީހުންގެ އަތް ހޫރައިލުމަށްފަހު، ނިކަން ބާރަށް ސަމީހާ ދުއްވައިގަތީ މަނިކުގެ ގާތަށެވެ.\n"މަނިކު. ހެޔޮނުވާނެ. މަ ދޫކޮށްފަ ނުދޭ! މަ ކިހިނެއް މަނިކާ ނުލައި އުޅޭނީ؟ މަނިކު. އާދޭސްކޮށްފަ މިބުނީ، ތި ދެލޯ ހުޅުވާލަބަލަ! ހަމަ އެންމެ ފަހަރަކު ނަމަވެސް، މަށާ ދިމާލަށް ބަލާލަބަލަ!" ރޮމުން ގިސްލަމުން ދިޔަ ސަމީހާގެ ހަރަކާތްތައް ވަނީ އޭނާގެ އިޚުތިޔާރުން ބޭރުވެފައެވެ. މަނިކުގެ ހަށިގަނޑުގައި ބައްދަމުން ސަމީހާ ރޮމުން ދިޔައިރު، އޭނާ މައިތިރި ކުރެވޭތޯ އެތާގަ ތިބި ބައެއް މީހުން މަސައްކަތް ކުރަމުން ދެއެވެ.\n"މަ ބުނިން ދޯ؟ ނުދާށޭ! މަޑު ކުރާށޭ! ބަލިކޮށް އުޅޭތީ މަ ގާތުގަ މަޑު ކުރާށޭ! އެކަމު.." ސަމީހާ ގެންދިޔައީ އަޑުގެ ނެތް ކޮޅަށް ރޮމުންނެވެ. އެ މަންޒަރު ބަލަން އެތާގަ ތިބި ގިނަ މީހުންގެ ލޯތައް ވަނީ ފެންކަޅި ވެފައެވެ.\n"ތީ މަގޭ ފުރާނަ. މަގޭ މުޅި ޙަޔާތް! އެއީ މަނިކުގެ ފަހު ދަތުރުކަން އެނގޭ ނަމަ، މަ ހަމަހިލާ މަނިކު ދިޔަކަ ނުދޭނަން! ފަހަތުން ނަމަވެސް މަ ދާނަން." މަނިކުގެ އަތަށް ބޮސް ދެމުން ސަމީހާ އެހެން ބުނެލި އިރު، އޭނާގެ ލޮލުން ފޭބި ކަރުނަތައް، އޭނާގެ ދަތްދޮޅިން ތިކިތިކި ޖަހަމުން ދެއެވެ. ހިތާމައިގެ ވޭނުން ސަމީހާގެ ތިރީ ތުންފަތް ދިޔައީ ތުރުތުރު އަޅަމުންނެވެ. ސަމީހާ ފަހަތަށް ޖައްސައި، އެތަނުގައި ތިބި މީހުން އޭނާ ވަށައިލިއެވެ.\nސަމީހާ ފަދައިން ޝާރާއަށް ވެސް ވަނީ ނުހަނު ބޮޑު ހިތާމައެއް ލިބިފައެވެ. ބައްޕަގެ މަރުގެ ކުއްލި ޚަބަރުން އަދިވެސް ޝާރާ އިނީ ގަބުވެފައެވެ. ޝާރާގެ ގާތުގައި އިނދެ، އޭނާގެ ފިރިމީހާ ކަމަށްވާ ހުޒެއިރު އަބަދުމެ ގެންދިޔައީ ޝާރާއަށް ވިސްނައިދީ، ހިތްވަރު ދެމުންނެވެ.\nދުވާލުގެ ދަންފަޅި ނިމި، ރޭގަނޑުގެ އަނދިރި ކަމުން ދުނިޔެ ވަށައިލައިފިއެވެ. ސަމީހާގެ މުޅި ގޭތެރެއިން ފެންނަނީ ފަޅު ކަމެވެ. ލިބުނު ބޮޑު ހިތާމައިން މުޅި ގެ ވަނީ ހިމޭންވެފައެވެ. ކޮޓަރީގެ މެދެއްހާ ހިސާބުގައި ހުއްޓިލައިގެން ހުރި، ސަމީހާގެ ދާދި ގާތުގައި އޭނާގެ ދަރިފުޅު ޝާރާ އިނެވެ. ޝާރާގެ އަތުގައި ހިފަހައްޓައިގެން، އޭނާއާ ޖެހިގެން އިން ހުޒެއިރުގެ ކަޅި އަމާޒު ވެފައި ވަނީ ސަމީހާއަށެވެ. އެއްވެސް އެއްޗެއް ނުބުނެ ސަމީހާ ހުރި ފިޔަވަޅުމަތީގައި ހުއްޓިލައިގެން ހުރީ ޖެހި ބުދެއް ހެންނެވެ.\nއުމުރުން 55 އަހަރުގެ ސަމީހާގެ ހިތަށް ލިބިފައި ވަނީ ވަރަށް ބޮޑު ވޭނެކެވެ. މުޅި ދިރިއުޅުން އެކުގައި ހިއްސާ ކުރަން ބޭނުންވި ބައިވެރިޔާ ތާއަބަދަށް ވަކިވެގެން ދިޔައީމައެވެ. ލޮލުން ހުއްޓުމެއް ނެތި ކަރުނަ ފައިބާ އިރު، ހިތްވަރު ކުރަން ވެސް ސަމީހާގެ ހިތް ބޭނުން ވެއެވެ. ނަމަވެސް މިކަމާ ކުރިމަތިލައި، ހިތްވަރު ކުރާނެ ހަކަތައެއް ސަމީހާގެ ހަށްޓަކު ނެތެވެ. މަނިކުގެ އެކި ޚިޔާލު ތަކުގައި ހުއްޓުން އަރާފައި އިން ސަމީހާއަށް ކުއްލިއަކަށް ބަލައިލެވުނީ ކޮޓަރީގެ ދޮރާ ދިމާލަށެވެ. ސަމީހާއަށް ހީވީ މަނިކު އޭނާއަށް ގޮވައިލިހެންނެވެ. ނަމަވެސް ދޮރު ކުރިމަތީގައި އެއްވެސް މީހެއް ނެތެވެ. ކުރި އަސަރުން ސަމީހާ ދެލޯ މަރައި ބާރުކޮށްލިއެވެ. އެއާ އެކު ސަމީހާގެ ބޮލަށް އެނބުރުން އަރައިގެން އޭނާ ހުރި ތަނަށް ވެއްޓުނެވެ.\nމުޅިން އައު ދުވަހަކަށް ދުނިޔެ ހޭލައިފިއެވެ. ސަމީހާ އޮތީ ޞިއްޙީ މަރުކަޒުގައި ބާއްވާފައެވެ. ސަމީހާގެ ގާތުގައި ޝާރާ އާއި ހުޒެއިރު ތިބީ މަންމައަށް ވީގޮތް ނޭނގުމުން އިތުރަށް ކަންބޮޑު ވެފައެވެ. ބައްޕަގެ ވަކިވެ ދިޔުމުން ޝާރާއަށް ކިތަންމެ ބޮޑު ހިތާމަ އެއް ލިބުނަސް، މިއަދު މަންމަގެ ޙައްޤުގައި ޝާރާ ބޭނުން ވަނީ ހިތްވަރު ކުރާށެވެ. ޝާރާގެ ހިތްވަރުން ސަމީހާއަށް ހިތްވަރު ލިބޭނެކަން އޭނާއަށް ޔަޤީން ވާތީއެވެ.\n"މަންމަ ކިހިނެއްތޯ؟ ރަނގަޅު ތޯ؟" ޑޮކްޓަރު ފެނުމާ އެކު، ޝާރާ ހާސްކަން މަތީ ހުރެ އަހައިލިއެވެ.\n"އަދި ނޭނގެ! ރިޕޯޓުތައް ކުޑަ އިރުކޮޅެއްގެ ތެރޭގަ ލިބޭނެ. އެޔަށްފަހު ވަކި އެއްޗެއް ބުނަން އެނގޭނީ. އިރާދަކުރެއްވިއްޔާ ރަނގަޅު ވާނެ." ހިނިތުންވުމަކާ އެކު ޑޮކްޓަރު އެހެން ބުނެ، އެތަނުން ދިޔައެވެ.\nފެށިގެން ދިޔަ އައު ދުވަހާ އެކު، ރަށުގެ ތެރޭގައި މަނިކުގެ މަރުގެ ޚަބަރު އެކި ގޮތްގޮތަށް މީހުން ދައްކަން ފެށިއެވެ. ދެމީހަކު އެއްތަން ވެއްޖެ ނަމަ އޮންނަނީ އެވާހަކައެވެ. އެއްބަޔަކު ބުނަމުން ދިޔައީ އެއީ ސަމީހާގެ ފަރުވާކުޑަ ކަމުން ވީ ކަމެއް ކަމަށެވެ. ފައިސާއަށް ދަހިވެތިވެގެން މަނިކު ބަލިކޮށް ހުރި އިރު ވެސް މަހަށް ފޮނުވީ ކަމަށެވެ. މިފަދަ ނުރުހުމުގެ ބަސްތައް ރަށު މީހުންގެ ފަރާތުން ގެންދިޔައީ އެކަކު އަނެކަކާ ހިއްސާ ކުރަމުންނެވެ.\nރިޕޯޓު ހިފައިގެން ޑޮކްޓަރު އައިސް ހުއްޓުނީ ޝާރާ އާއި ހުޒެއިރުގެ ކުރިމަތީގައެވެ. ޑޮކްޓަރުގެ މޫނުމަތިން ފެންނަމުން ދިޔައީ ހާސް ކަމާއި ހައިރާން ކަމެވެ. "ކިހިނެއްތޯ ވީ؟" ޑޮކްޓަރުގެ މޫނުމަތިން ފެނުނު ކުލަވަރުތަކުން، ޝާރާ ބިރުގަންނަ ގޮތްވިއެވެ.\n"ރިޕޯޓުން މި ފެންނަނީ ވަރަށް ތަފާތު ވާހަކައެއް. މަންމަގެ އެބަހުރި ޞިއްޙީ މައްސަލަ ތަކެއް. އެ މައްސަލަތަކާ އެކުގަ، މަންމަގެ އުމުރު ވެސް މިފަދަ ކަމަކަށް ތައްޔާރުހެން، އަަހަންނަށް ހީއެއް ނުވޭ." ޑޮކްޓަރު ދެއްކި ވާހަކައިން ޝާރާ ހައިރާންވެ، ބަލައިލީ ހުޒެއިރުގެ މޫނަށެވެ.\n"ކޮންކަމަކަށްތޯ؟" ޝާރާ ހުރީ ނޭވާ ހިފަހައްޓައިލައިގެންނެވެ.\n"މި ދެންނެވީ، މަންމަ ބަނޑު ބޮޑު. 1 މަސް ވެއްޖެ." ޑޮކްޓަރުގެ ޖުމުލައިން ޝާރާއަށް ފަހަތަށް ފިޔަވަޅެއް ނެގުނެވެ. ތަންމިނަށް އަނގަ ހުޅުވި، ދެލޯ ބޮޑުވެގެން ދިޔައެވެ. ނޭވާ އަވަސްވެ، ޝާރާގެ ހިތް ހީވީ ހަށިގަނޑުން ނުކުމެދާނެހެންނެވެ.\n"ވަރަށް ނުރައްކާތެރި ކަމެއް! އެކަމު، އަދި ލަހެއް ނުވޭ. ތިކޮޅުން ވިސްނާފަ އަވަސް ފިޔަވަޅެއް މިކަމަށް އަޅަން ޖެހޭ. ދެން އަހަރެން ގޮސްލީ މިގަޑީ. ކުޑަ އިރުކޮޅެއްގެ ތެރޭގަ މަންމަ ދޫކޮށްލާނަން." ޑޮކްޓަރު އެހެން ބުނުމަށްފަހު، އެމީހުންނާ ފަސްދީ ހިނގައިގަތެވެ. ޝާރާ ކުއްލިއަކަށް ހުރެފައި ހުޒެއިރުގެ ގައިގައި ބައްދައިގަންނަމުން، ރޯން ފެށިއެވެ.\nދުވަސްތައް މާޒީގެ ތެރެއަށް ފީވަމުން ގޮސް،7ދުވަސް ފާއިތުވެއްޖެއެވެ. ގޭގެ ފެންޑާގައި ފުން ޚިޔާލެއްގެ ތެރެއަށް ޣަރަޤުވެފައި އިން ސަމީހާ ސިހިގެން ދިޔައީ ޝާރާގެ އަޑަށެވެ. ޝާރާއާ އެކު ހުޒެއިރު ވެސް ހުއްޓެވެ.\n"މަންމާ." ޝާރާ އިށީންނީ ސަމީހާއާ ޖެހިގެން ހުރި ސޯފާގައެވެ. އަދި ވަރަށް ލޯބިން ޝާރާ ހިފައިލީ ސަމީހާގެ އަތުގައެވެ.\n"މަންމާ. އަހަރެމެން ޤަބޫލު ކުރަން ޖެހޭނެ، މީ އަހަރެމެންނަށް ފަސޭހަ ވަގުތެއް ނޫންކަން. އަހަރެން ބޭނުމެއް ނޫން ބައްޕަ ފަދައިން މަންމަ ވެސް އަހަންނާ.." ޝާރާއަށް ބުނެވުނީ އެވަރަށެވެ. މޫނުމަތީގައި އަތް އަޅައި ޝާރާ ފެށީ ރޯންށެވެ.\n"ދަރިފުޅާ! މަންމައަށް ދެރަ ގޮތެއް ނުވާނޭ. އެކަމާ ނުވިސްނަ ބަލަ!" ޝާރާގެ މޫނުމަތީގައި އެޅި އަތް ނަގަމުން ސަމީހާ ބުނެލިއެވެ.\n"މަންމާ. މަންމަ ތީ، ހައި ރިސްކު މީހެކޭ. އަހަރެން ދެރަ ވަނީ މަންމައަށް ކަމެއް ވެދާނެތީ. ޑޮކްޓަރުން ބުނެފަ އޮތީ މަންމަައަށް ތިކަމުން ނުރައްކާ ވާނެ ކަމަށް. މަންމަގެ ތި ޤުރުބާނީއަށް އަހަރެން އުފާ ކުރަމޭ، އަކަމު މަންމަގެ ފުރާނަ އަހަންނަށް މާ މުހިންމު." ޝާރާ ކަޅި ޖަހައި ނުލައި ބަލަން އިނީ ސަމީހާގެ ދެލޮލަށެވެ.\n"ނޫން ދަރިފުޅާ. ތިހެން ނުބުނޭ! މި ދަރިފުޅަކީ މަންމަގެ އުއްމީދެއް. މަންމަ އެތައް ދުވަހަކު ކުރި ހިތާމަ ތަކެއްގެ ފަރުވާއެއް މީ. ޑޮކްޓަރުންނަށް ވުރެ، މާ މަތީ ފަރާތެއް ވޭ. އެކަނލާގެ އިރާދަފުޅުން އެއްވެސް ކަމެއް ގޯހަކުން ނުދާނެ." ސަމީހާގެ ކަނާ އަތުން ޝާރާގެ ކޮލުގައި އަތް ޖައްސައިލިއެވެ.\n"ދަރިފުޅާ. ދަރިފުޅަށް ހުރިހާ ޙަޤީޤަތެއް އެނގެއެއްނު؟ މީހުން ކިޔާނެ އެއްޗަކަށް މަންމަ ލަދެއް ނުގަންނަން. މަންމަ ވަރަށް އުފާވާނެ، ދަރިފުޅުމެން އުފަލުގަ އުޅެންޏާ." ސަމީހާގެ ވާހަކަތައް އަޑު އަހަމުން ދިޔަ ހުޒެއިރަށް ވެސް ވަނީ ރޮވެން ގާތްވެފައެވެ. މަންމަގެ ވާހަކަތަކަށް އިތުރަށް ދެކޮޅު ނުހަދައި، ޝާރާ ނިކަން ބާރަށް ސަމީހާގެ ގައިގައި އޮޅުލައިގަތެވެ. ވަރަށް ލޯތްބާއި ކުލުނާ އެކުގައެވެ.\nދުވަސްތައް ފާއިތުވަމުން ދިޔައީ ހީވެސް ނުކުރާހާ އަވަސް މިނެއްގައެވެ. ދުވަހަކަށްފަހު، ދުވަހެކެވެ. އެގޮތުގައި6މަސް ފާއިތުވެއްޖެއެވެ. ސަމީހާ އާއި ޝާރާގެ ދިރިއުޅުމަށް ވަނީ ބޮޑެތި ބަދަލު ތަކެއް އަތުވެފައެވެ. ކަރުނަ އެޅި ދުވަސްތައް މާޒީވެ، އުފާވެރިކަން އެ ޢާއިލާއަށް ވަނީ އަތުވެފައެވެ. ސަމީހާއަށް ލިބެން އުޅޭ ދަރިފުޅަށް، ޝާރާ އާއި ހުޒެއިރު ގެންދިޔައީ ވަރަށް އިންތިޒާރު ކުރަމުންނެވެ. ކޮންމެ ފަރުޟު ނަމާދަކަށް އިސްކަންދީ، ދީނީ ކަންކަމުގައި އެ ކުޑަކުޑަ ޢާއިލާ ގެންދިޔައީ ވަރަށް ބޮޑަށް ޝާމިލުވަމުންނެވެ. ޢާއިލާއަށް ލިބެން އުޅޭ ތުއްތު ފުރާނައަށް ހެޔޮ ރަޙުމަތް ލައްވައި، ސަމީހާއަށް ރަނގަޅު ޞިއްޙަތެއް މިންވަރުކޮށް ދެއްވުމަށް އެދި، ތާއަބަދުމެ އެމީހުން ގެންދިޔައީ ދުޢާ ކުރަމުންނެވެ.\nއާދައިގެ މަތިން ޝާރާ ގެއިން ނުކުތީ އޭނާގެ މަންމަ ޑޮކްޓަރަށް ދައްކަން ދިޔުމަށެވެ. ސަމީހާގެ އަތުގައި ހިފައިގެން، ދެމައިން ވެސް ކުރިއަށް ހިނގަމުން ދިޔައެވެ.\n"ސުންޕާ ޢާއިލާއެއް. ސުންޕާ ދަރިއެއް ބަނޑުގަ ވެސް! ސަމީހާގެ ރޭވުމުން، މަނިކު މި ދުނިޔެ ދޫކުރީ." ޝާރާ އާއި ސަމީހާއަށް ހުއްޓުން އެރީ ފަހަތުން އިވިގެން ދިޔަ ބަސްތަކުންނެވެ. މިއީ އެމީހުންނަށް އައު ބަސްތަކެއް ނޫނެވެ. ރަށުގެ މީހުންގެ މިފަދަ ރަޙުމު ކުޑަ ބަސްތަކާ އެ ޢާއިލާ ކުރިމަތިލަމުން ދާތާ މިހާރު އެތައް ދުވަހެއް ވަނީއެވެ.\n"ހިނގާ ދާން މަންމާ! އަޅާލާނެ ކަމެއް ނެތް." ސަމީހާގެ އަތުގައި ހިފައިލަމުން، ޝާރާ ކުރިއަށް ހިނގައިގަތެވެ. ވަކި ހިސާބަކަށް ދެވުނު ތަނާ، އަނެއްކާ ވެސް އެދެމައިންނާ ކުރިމަތިލާން ޖެހުނީ މަލާމާތާއި ފުރައްސާރައަށެވެ.\n"ހައްހައްހާ. މުސްކުޅި ވީމަ ވެސް ދަރިން ހޯދުމުގަ. ލަދެއް ނުގަނޭ ދޯ؟ އަހަރެމެން އަޑު އެހިން މަނިކު މަރުވީ ވެސް، ސަމީހާ ބަލިވެ އިންކަން އެނގިގެން އެ ލިބުނު ޝޮކެއްގަ ހާޓް އެޓޭކެއް ޖެހިގެންނޭ." އިވިގެން ދިޔަ ބަސްތަކުން ސަމީހާ އިސްޖަހައިލިއެވެ.\n"އަމިއްލަ ފިރިމީހާ ބަލިވެފަ އޮއްވާ، ލާރިއަށް ދަހިވެތި ވެގެން ފިރިމީހާ މެރި އަންހެނެއް ތީ. މުސްކުޅި ވީމަ ވެސް އަމިއްލަ އެދުން. ސަހަރޯ ހީވޭ ޝާރާމެން އެކަމާ އެއްބަސް ވީމަ." ރަށު މީހުންގެ ދޫތަކުން ނުކުމެގެންދާ މިފަދަ ލަފުޒުތައް ސަމީހާގެ ހިތް ފޫއަޅުވައިލަމުން ދިޔައީ އެތައް ޒަޚަމު ތަކެއް އޭނާއަށް ދެމުންނެވެ. މާތްﷲއަށް ވަކީލުކޮށްލައިގެން އެމީހުންނަށް އެއްވެސް ރައްދެއް ނުދީ، އެ ފާޑުކިޔުން ތަކާއި މަލާމާތް ތަކަށް ކުރިމަތި ލަމުން، ސަމީހާ އާއި އޭނާގެ ޢާއިލާ ކުރިއަށް ދިޔައީ ކަށިން ހިތްވަރު ނެރިގެންނެވެ.\nހަވީރުގެ މަރިޔާދު ވަގުތެވެ. ގޭގެ ފެންޑާގައި ޝާރާ އިނީ އޭނާގެ މަންމައާ ވާހަކަދައްކާށެވެ. ރަށުގެ މީހުންގެ ފަރާތުން އަންނަ ބަހުގެ ހަމަލާ ތަކުން ހިތަށް އެތައް އަނިޔާއެއް ލިބުނަސް، އެކަމާ މެދު ވިސްނައި ފިކުރު ކުރަން އެމީހުން ބޭނުމެއް ނުވެއެވެ. އޭގެ ބަދަލުގައި ސަމީހާގެ ޢާއިލާ ބަލަނީ އެ މަލާމާތާ އެކު، އުފަލުގައި ދިރިއުޅޭށެވެ. ސަބަބެއް ނެތަސް، އަބަދުވެސް ހިނިތުންވެގެން ހުންނަން ސަމީހާ އެދެއެވެ.\n"މަންމާ. އަހަރެން ހީކުރި ވަރަށް ވުރެ މަންމަ މާ ހިތްވަރުގަދަ. އަހަރެން ވަރަށް ފަޚުރުވެރިވޭ، މަންމަ އަހަރެންގެ މަންމައަށް ވީމަ." ޝާރާ މަޑުމަޑުން ސަމީހާގެ ބަނޑުގައި ފިރުމައިލިއެވެ. ލުއިކޮށް ހީނލަމުން ސަމީހާގެ އަތުން، ޝާރާގެ ބޮލުގައި އަތް ޖައްސައިލިއެވެ.\n"ޓޮއް ޓޮއް" ގޭގެ މައިދޮރުގައި ޓަކި ދިން އަޑަށް ޝާރާ ހިނގައިގަތީ ދޮރު ހުޅުވުމަށެވެ.\n"އައްސަލާމް ޢަލައިކުމް. ކޮބާ ތޯ ސަމީހާ؟" ދޮރު ކުރިމަތީގައި ތިބީ ފުލުހުންނެވެ. ޝާރާ ދެލޯ ބޮޑުކޮށްލަމުން، ވަރަށް އަވަހަށް ބަލައިލީ އޭނާގެ މަންމަގެ މޫނަށެވެ. ސަމީހާ މަޑުމަޑުން ހިނގާފައި އައިސް ހުއްޓުނީ ފުލުހުންގެ ކުރިމަތީގައެވެ. އޭރު ވެސް، ޝާރާ ހުރީ ވާން މި އުޅޭ ގޮތް ނޭނގުމުން މޭޖެހޭ ގޮތް ވެފައެވެ.\n"ހިނގާ ފުލުހުންގެ މަރުކަޒަށް!" އެތަނުން އެއް ފުލުހަކު އެހެން ބުނުމާ އެކު، ސަމީހާގެ ހިތުގެ ވިންދު އަވަސް ވިއެވެ. ވާނުވާ ނޭނގިފައިވާ ގޮތަކަށް ސަމީހާ ބަލައިލީ ޝާރާގެ މޫނަށެވެ.\n"ސަމީހާއަށް ކުރެވެނީ މަނިކުގެ މަރުގެ ކުށުގެ ތުހުމަތު." ފުލުސް މީހާ އެހެން ބުނުމާ އެކު، ޝާރާއަށް ކުއްލިއަކަށް ހިފައިލެވުނީ ސަމީހާގެ އަތުގައެވެ. "ނޫން! ނޫން! ތިހެން ނުވާނެ. އަހަރެންގެ މަންމައަށް ތިހެން ނުހަދާ!" ޝާރާގެ އަރު ތެރެއިން ނުކުތީ ކުރަކި ވެފައިވާ އަޑެކެވެ. "އެކަމު ވެސް، ސަމީހާ ވާނެ އަހަރެމެންނާ އެކު ދާން. އެއީ މިރަށުގެ އެތައް ބަޔަކު މި މައްސަލަ ޖައްސާފަ އޮތީމަ." ފުލުސް މީހާ އެހެން ބުނުމަށްފަހު، ލޮލުގެ އިޝާރާތުން ސަމީހާ ގެއިން ނުކުންނަން އެދުނެވެ.\n"ދަރިފުޅާ. ދެރަ ނުވައްޗޭ! މަންމަ މިދަނީ." ސަމީހާ ކުރިއަށް އެޅި ފުރަތަމަ ފިޔަވަޅާ އެކު، ޝާރާ ވެއްޓިގަތީ އެތަނުން ފުލުހެއްގެ ފައި ބުޑަށެވެ.\n"ހެޔޮނުވާނެ. އާދޭސްކޮށް ސަލާން ޖަހާފަ މިބުނަނީ. ތިހެން އަހަރެންގެ މަންމައަށް ނުހަދާ. އެއީ ވިހަން ގާތްވެފަ ހުރި އަންހެނެކޭ. ތިހެން ނުގެންދޭ! ހެޔޮނުވާނެ! އާދޭސް މި ކުރަނީ. އަހަރެންގެ މަންމަ ނުގެންދޭ! ތި މީހުންގެ ހިތެއް އަޅެ ނެތްތަ؟ ހެޔޮނުވާނެ." ޝާރާ ގިސްލައި ރޮމުން ކުރި އާދޭސް ތަކަށް ބީރު ކަންފަތެއް ދެމުން، ސަމީހާ ގޮވައިގެން ފުލުހުން އެތަން ދޫކޮށް ދިޔައެވެ.\nހަފުތާއެއް ފާއިތުވެގެން ދިޔައިރު ވެސް ސަމީހާގެ އެއްވެސް ޚަބަރެއް ޝާރާއަކަށް ނުލިބެއެވެ. ސަމީހާއާ ވާހަކަދެއްކޭ ގޮތެއް ހަދަން ޝާރާ އެދުމުން، މައްސަލަ ތަޙުޤީޤުކޮށް ނިމުމުން ވާހަކަދެއްކޭނެ ކަމަށް ބުނެ، ޝާރާގެ އެދުމަށް ފުލުހުން ކުރީ އިންކާރެވެ.\n"އަހަރެން ބޭނުން އަހަރެންގެ މަންމައާ ވާހަކަދައްކަން. އެމީހުން އަހަރެންގެ މަންމައަށް ކުރަނީ ކީއްކަމެއް ވެސް ނޭނގެ." ހުޒެއިރުގެ މޭގެ ތެރެއަށް ބޯކޮށްޕައިލައިގެން އޮވެ، ޝާރާ ވާހަކަދައްކަމުން ދިޔައީ މަޑުމަޑުންނެވެ. ޝާރާގެ ކިބައިން މިހާރު ފެންނަނީ ވަރުބަލި ކަމެވެ. މަންމަ ހައްޔަރު ކުރުމަށްފަހު، އެކަމާ ހިތާމަކޮށްކޮށް ޝާރާގެ ލޮލުން ވަނީ ކަރުނަ ހިކިފައެވެ. އިތުރަށް އޭނާގެ ލޮލުން އަންނާނެ ކަރުނައެއް ނެތެވެ. ވަކީލަކު ހަމަޖައްސައިގެން މިކަމަށް ހައްލެއް ހޯދާނީ ކަމަށް ބުނެ، ހުޒެއިރު ބެލީ ޝާރާގެ ހިތް ހަމަ ޖެއްސޭތޯއެވެ.\nފުލުހުންގެ މަރުކަޒުގައި އިން ސަމީހާގެ މޫނަށް ފުލުސް މީހާ ބަލައިލީ ކުށްވެރިއެއް ފަދައިންނެވެ. އިސްދަށަށް ޖަހައިގެން އިން ސަމީހާގެ ލޮލުން އެގަޑީ ވެސް ދިޔައީ ކަރުނަ ފައިބަމުންނެވެ.\n"ސަމީހާ. އަހަރެމެންނަށް މަޢާފު ކުރޭ!" ސަމީހާގެ ކުރިމަތީގައި އިށީންދެގެން އިން ފުލުސް މީހާގެ އަޑުގައި ވަނީ ހިތްދަތި ކަމެވެ. ޒުވާން ފުރައިގެ އެ ފުލުސް މީހާގެ ދެލޮލުގެ ތެރެއިން ފެންނަމުން ދިޔައީ އޭނާއަށް ލިބިފައިވާ ހިތާމައެވެ.\n"އަހަރެމެން މިއަދު ލަދު ގަންނަން. ސަމީހާއާ މެދު ކަންތައް ކުރެވުނު ގޮތުން." ފުލުސް މީހާ އެހެން ބުނުމަށްފަހު ކަރުކެހެލިއެވެ. ވާހަކަ ކުރިއަށް ގެންދަން އުނދަގޫ އިޙުސާސެއް ވުމުންނެވެ. "މިއަދު އަހަންނަށް ވަރަށް ރަނގަޅު ފިލާވަޅެއް ދަސްވެއްޖެ. މިތަނުގަ މަސައްކަތް ކުރާ ހުރިހާ ފުލުހުންނަށް ވެސް ޢިބުރަތެއް ހާސިލުވެއްޖެ." ފުލުސް މީހާގެ ދެލޯ މަޑުމަޑުން ފެންކަޅި ވަމުން ދިޔައެވެ.\n"އަހަރެން ދުވަހަކު ވެސް، ދުވަހަކު ވެސް އަޑެއް ނާހަން ތިފަދަ ޤުރުބާނީއެއްގެ ވާހަކައެއް. އަހަރެންގެ ޚިޔާލަށް ވެސް ނާދޭ ތިފަދަ ކަމެއް. ތީ ހުރިހާ މައިންނަށް ހުރި ނަމޫނާ އެއް. މުޅި ޤައުމާ، މުޅި ދުނިޔެ ތިކަހަލަ ހިތްވަރުގަދަ އަންހެނުންނަށް ބޭނުންވޭ. އަހަންނަށް ޙަޤީޤަތް އެނގުނު ފަހުން، އަހަންނަށް އުނދަގޫ ވަނީ. ހަމަ އުނދަގޫ ވަނީ.." ފުލުސް މީހާ ހިތްދަތި ގޮތަކަށް ހިންދިރުވައިލިއެވެ. ސަމީހާ މަޑުމަޑުން އިސްނަގައި، އޭނާގެ ކުރިމަތީގައި އިން ފުލުސް މީހާގެ އަތުގައި ހިފައިލިއެވެ. އަދި ގަދަކަމުން ސަމީހާ ހިނިތުންވެލިއެވެ.\n"އަހަރެންގެ ހިތަށް އަރާ، ތިކަހަލަ މަންމައެއް އަހަންނަށް ވެސް ލިބޭނެ ނަމައޭ." ފުލުސް މީހާ ވެސް ސަމީހާއާ އެކު ހިނިތުންވެލިއެވެ. "ސަމީހާ އަކީ މިނިވަނެއް. އަވަހަށް ދޭ!" ފުލުސް މީހާގެ އިޒުނައާ އެކު، ސަމީހާ ހިނިތުންވެގެން ހުރެ މަޑުމަޑުން އެތަނުން ނުކުންނަން ހިނގައިގަތެވެ.\nސަމީހާ މިނިވަން ކުރި ޚަބަރު އިވުމާ އެކު، ޝާރާ އުފަލުން ފޮޅުނެވެ. މާތް ﷲއަށް ޙަމްދުކޮށް، އުފާވެރި ހިނިތުން ވުމަކާ އެކު ހުޒެއިރުގެ ގައިގައި އެހާ ލޯބިން ޝާރާ ބައްދައިލިއެވެ. ޝާރާ އެންމެ އުފާވީ ކަމުގެ ޙަޤީޤަތް ފުލުހުންނަށް އެނގުމުން، ފުލުހުންގެ ފަރާތުން މަންމައަށް ލިބިގެން ދިޔަ ތަޢުރީފުގެ ބަސްތަކުންނެވެ.\nސަމީހާ ފުލުހުންގެ މަރުކަޒުން ނުކުތް އިރު، އެތަނަށް ވަނީ ގިނަ ބަޔަކު ޖަމާވެފައެވެ. ޝާރާއަށް ސަމީހާ ފެނުމާ އެކު، ވަރަށް ބާރަށް އޭނާއަށް ދުއްވައިގަނެވުނީ ސަމީހާއާ ދިމާލަށެވެ. "މަންމާ.." ޝާރާ ދިޔަ ގޮތަށް ގޮސް، ސަމީހާގެ ގައިގައި އޮޅުލައިގަތެވެ.\n"ދަރިފުޅާ." ސަމީހާގެ ދެއަތުން ޝާރާ ވަށައިލަމުން، ވަރަށް ލޯބިން ދެމައިން ބައްދަމުން ދިޔައެވެ. އެ މަންޒަރު ބަލަން އެތަނުގައި ތިބި ބައެއް މީހުންނަށް އުނދަގޫ ވިއެވެ. އެމީހުން ހުށައެޅި މައްސަލަ ނާކާމިޔާބު ވުމުންނެވެ. އެމީހުންނަށް ވެސް ވަންހަނާ ވެފައި ވަނީ ކަމުގެ ފޮރުވިފައިވާ ޙަޤީޤަތެވެ.\n"އައްޗީޑީ! މުސްކުޅި މާބަނޑު އަންހެނާ. ފިރިމީހާ މަރާފަ ކުރާ އުފާ ބަލާބަލަ!" އެތަނުން އެކަކު އައި ރުޅީގައި ގޮސް ހުއްޓުނީ ސަމީހާ އާއި ޝާރާގެ ކުރިމަތީގައެވެ.\n"ތީދެން ދަރިން ހޯދަން ކޮން އުމުރެއްތަ؟ ތި ދަރީގެ ސުންޕާކަން ދެކި ބަލަ! ދަރި ބަނޑުގަ އޮތްކަން އެނގުނު ހިސާބުން މަނިކު މަރުވެއްޖެ. ބަލި ހާލަތު ތަން ނުދީ އޮއްވާ މަސައްކަތު ފޮނުވީ، ހަމަ މަނިކު މަރަން ވެގެން. އަހަރެން އަދިވެސް ބުނާނީ ހަމަ ކަލޭ މަނިކު މެރީއޭ." އަޑަށް ބާރެއް ލާފައި އެމީހާ ފެށީ ގަދަ ޒުވާބު ކުރާށެވެ. އެއްވެސް އެއްޗެއް ނުބުނެ، ޝާރާގެ އަތުގައި ހިފައިގެން ސަމީހާ ހިނގައިގަތީ ގެއާ ދިމާލަށް ދިޔުމަށެވެ.\n"ބަލަ މަންޖޭ! ޝާރާ." ޒުވާބު ކުރަމުން ދިޔަ މީހާ، އޭނާގެ އަޑު އިތުރަށް ބާރުކޮށްލަމުން ގޮވައިލީ ޝާރާ އަށެވެ.\n"ޝާރާ ތީ މަންމަގެ ދަރިން ބަލަން ޖެހޭނެ މީހެއް ނޫނޭ މިހާރު. މީ ޝާރާ ދަރިން ހޯދައިގެން، ސަމީހާ އޭނާގެ މާމަ ދަރިން ބަލަން ވީ ދުވަހޭ." ރުޅި އައިސްގެން ހުރެ، އެމީހާ ބުނި ޖުމުލައިން ސަމީހާ ފަހަތަށް އެނބުރި ބަލައިލީ އެމީހާގެ މޫނަށެވެ. އަދި ސަމީހާ ހިނގައިގަތީ އެމީހާއާ ދިމާލަށެވެ. ސަމީހާ ހުއްޓުވަން ޝާރާ ވަރަށް މަސައްކަތް ކުރިއެވެ. ނަމަވެސް ޝާރާއަށް މިފަހަރު އެކަން ކާމިޔާބެއް ނުވިއެވެ.\n"ކޮބާ މައްސަލައަކީ؟ މަގޭ ކުށަކީ ކޮބާ؟ ފެންނަ ތާކުން، ތިގޮތަށް ތި ޒުވާބު ކުރަނީ؟" ސަމީހާގެ އަޑުގައި ވަނީ ވޭނީ އަސަރުތަކެވެ.\n"މަގޭ ޙާލަތު އެނގިގެންތަ ތިހެން ތި ކިޔަނީ؟ މަ އުފުލާ ވޭނާ ތަދު ތި މީހުންނަށް އިޙުސާސް ވޭތަ؟ ނުވާނެ! އެހެންމީހުންގެ ދިރިއުޅުމުގަ އެމީހުން ބަރުދާސްތު ކުރާ ކަންކަން ތި މީހުންނަށް ނޭނގޭނެ. އެ އިޙުސާސް ތަކެއް، އެ ހިތްދަތި ކަމެއް، ތި މީހުންނަށް ތަހައްމުލު ކުރަން ނުޖެހޭހާ ހިނދު، އެކަމުން އަޅާ ވޭނެއް، އެކަމުން އުފަލަން ޖެހޭ ތަކުލީފެއް އަންދާޒާ ކޮށްލަން ވެސް ތި މީހުންނަކަށް ނޭނގޭނޭ." ސަމީހާގެ ލޮލުން ހޯސްލާފައި ކަރުނަތައް ފައިބަމުން ދިޔައިރު، އޭނާގެ ކުރިމަތީގައި ހުރި މީހާ ވަނީ ހިމޭންވެފައެވެ. އަޑުގެ ނެތްކޮޅަށް ޒުވާބު ކުރި އެމީހާގެ އަޑު، މިހާރު ވަނީ އެއްކޮށް ހިނދިފައެވެ.\n"މަ، މަ މަނިކު ދެކެ ވަރަށް ލޯބިވޭ. މަ މަނިކަށް ދެރައެއް ނޭދޭނެ. މަ އެދުވަހު ވެސް އާދޭސް ކުރިން، ރޮއިފަ އާދޭސް ކުރިން މަހަށް ނުދާށޭ! އެކަމު އެދުވަހު، މަށަށް ނޭނގުނީ މަނިކު އެ ދަނީ މުޅި އުމުރަށް ކަމެއް." ސަމީހާ ގިސްލަމުން ދިޔައެވެ. މަންޒަރު ބަލަން ތިބި މީހުން ގެންދިޔައީ ސަމީހާގެ ވާހަކަތައް އަޑު އަހަމުންނެވެ.\n"މަ ބަނޑު ބޮޑުވުން، މީގަ ކޮބާ މަގޭ ކުށަކީ؟ މީ މަށާ މަނިކު ބޭނުން ވެގެން، ވަރަށް މަަސައްކަތް ކޮށްގެން، އެތައް ދުޢާ އަކަށް ފަހު ލިބެން އުޅޭ ކުއްޖެއް." ސަމީހާގެ ގާތުގައި ހުރެ ޝާރާ ވެސް ރޮމުން ގެންދިޔައެވެ.\n"ދެން ތިބުނީ، މީ މާމައަކަށް ވާންވީ ދުވަހޭ." ހިތާމައިގެ އަސަރުން ސަމީހާގެ ދަތްދޮޅި ތުރުތުރު އަޅައިގަތެވެ. ސަމީހާގެ ނޭފަތުން ފައިބަމުންދާ ފެންތައް ފޮހެލަމުން، ސަމީހާ އަނެއްކާ ވެސް ވާހަކަދައްކަން ފެށިއެވެ.\n"މަށާ މަނިކު އަބަދުވެސް ދެކެން ބޭނުންވާ ދުވަހެއް އެއީ. ޝާރާއަށް ދަރިއަކު ލިބުން. މަ މާމަ އަކަށް ވުން. މަގޭ ކުރިމަތީގަ.. މަގޭ ކުރިމަތީގަ، މަގޭ ދަރިންގެ އުއްމީދުތައް ފުޑުފުޑު ވެގެން ދާތަން ބަލަން، މަގޭ މައިލަގޮނޑިއަކަށް ކެތެއް ނުވޭ. މަގޭ ދަރިފުޅު 18 އަހަރުގަ ކައިވެނި ކުރީންސުރެ، ދެކޭ ހުވަފެނެއް ދަރިއަކު ހޯދުން. ޝާރާގެ ކައިވެންޏަށް 15 އަހަރުވީ އިރު ދަރިއަކު ނުލިބުނު." ހިތް މަތީގައި އަތް އަޅައިލަމުން ގިސްލަ ގިސްލާފައި ސަމީހާ ރޮމުން ގެންދިޔައެވެ. ސަމީހާގެ އަޑު ތުރުތުރު އަޅާ ވަރުން ހީވަނީ، އެ އަޑު ހަމަ ދެންމެ ދެންމެ އެއްކޮށް ހިމުން ވެދާނެހެންނެވެ.\n"އެތައް ފަރުވާއެއް ކޮށް، އެތައް ޤައުމަކަށް ގޮސްގެން ވެސް ކާމިޔާބެއް ނުލިބުނު. ދަރިއަކު ބޭނުން ވެގެން ޝާރާ ރޮނީ މަގޭ ކުރިމަތީގަ. ހުޒެއިރު މާޔޫސް ވެގެން ގޮތް ހުސްވެފަ އިންނަނީ މަގޭ ކުރިމަތީގަ. މަގޭ ކުރިމަތީގަ، މަގޭ ހުރި ހަމަ އެކަނި ދަރިފުޅުގެ ދިރިއުޅުމުގެ އުއްމީދުގެ ހުޅުކޮޅު ދިޔައީ ނިވެމުން." ސަމީހާގެ ވާހަކަ އަޑު އަހާފައި އެތަނަށް އެއްވެ ތިބި މީހުންގެ ލޯތައް ކަރުނައިން ތެތްމައިލިއެވެ. ސަމީހާއަށް ޒުވާބު ކުރަން، އައި މީހާއަށް ހަމަ ރަނގަޅަށް ވެސް ވަނީ ރޮވިފައެވެ.\n"މަ ނިންމީ، މަގޭ ދަރިފުޅުގެ ޙަޔާތް އަލިކޮށް ރޯޝަން ކުރަން. އުމުރަށް ނުބަލައި، މަ ބަލިވެ މީނީ މަގޭ ޝާރާއަށް ދަރިއަކު ހޯދައި ދިނުމަށް. މަގޭ ބަނޑުގަ މިއޮތީ މަގޭ ޝާރާގެ ދަރިއެއް." ސަމީހާ ވާހަކަ އެހާ ހިސާބަށް ދިޔަ އިރަށް ޝާރާ އާއި ހުޒެއިރު އެކު އެކީގައި ސަމީހާގެ ގައިގައި ވަރަށް ލޯބިން ބައްދައިގަތެވެ. އެމަންޒަރު ބަލަން އެންމެން ތިބީ ހިތަށް ވަރަށް ތަދުވެފައެވެ. ކޮންމެ މީހެއް ވެސް ބޭނުންވީ ސަމީހާގެ ފަރާތުން މަޢާފެވެ.\n3 މަސްފަހެވެ. ސަމީހާއަށް ލިބުނީ ލޯބިލޯބި އަންހެން ކުއްޖެކެވެ. ނަމަކީ ފާތިމަތު ޝައިރާއެވެ. ޝައިރާ ހީވަނީ ހަމަ ކުޑަކުޑަ ޝާރާ ހެންނެވެ. އެހާވެސް ވައްތަރެވެ. ވިހެއުމަށްފަހު، ސަމީހާގެ ޙާލު އިރާދަފުޅުން ރަނގަޅެވެ. ރަށު އެންމެން ވެސް މިހާރު ސަމީހާއަށް ވަރަށް ހޮޔުކޮށް ހިތައެވެ. އެންމެންގެ ލޯބި އެ ޢާއިލާއަށް ލިބެއެވެ.\nޝާރާ އާއި ހުޒެއިރުގެ ޙަޔާތަށް ޝައިރާ ގެނުވީ ބަހާރު މޫސުމެކެވެ. އެ ކުޑަކުޑަ ފުރާނައިގެ ސަބަބުން، އެދެމަފިރިންގެ ޙަޔާތުގައި ދަރިއަކު ނެތް ކަމުގެ އިޙްސާސް މުޅިން ފިލައިގެން ގޮސްފިއެވެ. ދަރިއަކަށްޓަކައި ކުރެވުނު އިންތިހާ ފަރުވާ ތަކުގެ ޝިފާއަކަށް ޝައިރާ ވެއްޖެއެވެ.\nއާނއެކެވެ! ކަންކަމުގައި އަހަރެމެން ދެކޭ ގޮތަކީ އަދި ޙަޤީޤަތަކަށް ނުވެދާނެއެވެ. ވިސްނައި ނުލައި ގޮތް ނިންމުމަކީ ކުރަން ހެޔޮވާ ވަރުގެ ކަމެއް ނޫނެވެ. ދިރިއުޅުމުގައި އެކި މީހުންނާ ކުރިމަތި ވާނީ އެކި ޙާލަތްތަކެވެ. އެ ޙާލަތް ތަކުގެ ސަބަބުން، އެމީހުންނަށް ކޮންމެ ފަދަ ކަމެއް ވެސް ބަރުދާސްތު ކުރަން ޖެހިދާނެއެވެ. ވިސްނައި ނުލައި އެކަން ކަމަށް ގޮތް ފާޑު ކިޔައި، ނަފުރަތުގެ ހުޅުގަނޑު ރޯކުރުމަކީ ކޮށްގެންވާނެ ކަމެއް ނޫނެވެ. އޭގެ ބަދަލުގައި އެމީހުންނަށް ބޭނުން ވާނީ އެންމެންގެ ލޯތްބާއި އަޅައިލުމެވެ.\nމީ ދިވެހިރާއްޖޭގެ އަޑުން މިރޯދަމަހު ގެެނެސްދޭ ކުރު ވާހަކަ މުބާރަތަށް ހުށައަޅާފައިވާ ވާހަކަތަކުގެ ތެރެއިން ވާހަކައެކެވެ. މި ވާހަކަ ލިޔުނީ އިބްރާހީމް ޒިހުނީ،ފ.ބިލެތްދޫ/ހަވޭލި އެވެ. ވާހަކަ ހުށައަޅާދިނީ އާމިނަތު ނަތާޝާ އަހްމަދު/މއ.ރޭޓް އެވެ. ރޭޑިއޯއިން މި ވާހަކަ ބްރޯޑްކާސްޓްކޮށްފައިވަނީ 22 ރަމަޟާން 1442 އެވެ.


Bisham'ah ves javaabudhaarivaan furusathu dheynjehey!\nބިޝާމަށްވެސް ޖަވާބުދާރީވާން ފުރުސަތު ދޭންޖެހޭ!\nމަޖިލީހުން މީގެ ކުރިންވެސް ބިޝާމް މަގާމުން ވަކިކުރުމުގެ މަސައްކަތް ފެށި\nބިޝާމް މަޤާމުން ވަކިކުރުމުގެ މަސައްކަތް ފަށާ ކޮންމެ ފަހަރަކު އެކަމަށް ހުއްޓުމެއް އާދޭ\nބިޝާމަށް ޖަވާބުދާރީވުމުގެ ފުރުސަތުދިނުމަށް ކޮމެޓީން ވަނީ ނިންމާފައި\nކ. މާލެ | 22 ނޮވެންބަރ 2019 | ހުކުރު 17:53 | 2,249\nޕީޖީ ބިޝާމް - ޕީޖީ އޮފީސް\n19 ވަނަ ރައްޔިތުންގެ މަޖިލީހުގެ މެޖޯރީޓީ އެމްޑީޕީ އަށް ލިބުން ހިސާބުން ފެށިގެން އެންމެ ގަދަޔަށް މެމްބަރުން ދައްކަމުން އައި ވަހާކަ އަކީ ޕްރޮސެކިއުޓާ ޖެނެރަލްކަމުގެ މަގާމުން އައިޝަތު ބިޝާމް ވަކިކުރަން ޖެހޭކަމުގެ ވާހަކައެެވެ. މެމްބަރުން ވިދާޅުވަމުން ގެންދެވީ, އެކަމަނާ އަކީ ކުރީގެ ރައީސް އަބްދުﷲ ޔާމީންގެ ސަރުކާރުގައި ޔާމީން ބޭނުންވި ގޮތަކަށް ސިޔާސީ އިދިކޮޅު ފަރާތްތަކާއި ދެކޮޅަށް ދައުވާތައް އުފުލަމުން ގެންދެވި ބޭފުޅެއްކަމަށެވެ. އެއްކޮޅަކަށް ބުރަވެ ސަރުކާރުން ބޭނުންވިހާ ގޮތަކަށް ކަންތައް ކުރުމުގައި އަރާ ހުންނެވި ކަމަނާއެއް ކަމަށެވެ. އިންސާފުގެ ހަމަތަކުން އެއްކިބާވެ ހުންނެވި ކަނބަލެއްކަމަށެވެ.\nއެކަމަނާގެ ނަޒާހަތްތެރިކަމާއި މެދު ގިނަ ރައްޔިތުންތަކެއް ވެސް ދިޔައީ ސުވާލު އުފައްދަވަމުންނެވެ. ގާނޫނީ ދާއިރާގެ ފުންނާބު އުސް ފަރާތްތަކުންވެސް އެއްބަސްވާ ގޮތުގައި ބިޝާމް އަކީ ޕީޖީގެ މަގާމަށް ކުފޫހަމަވާ ބޭފުޅެއް ނޫނެވެ. އެ ހުރިހާ ކަމެއް އެހެން އޮވެ އެކަމަނާ މަގާމުގެ ވަކިކުުރުމުގެ މަސައްކަތް މަޖިލީހުގައި ތަފާތު އެކި ފަހަރުމަތިން ކުރިއަށްގެންގޮސްފައިވެއެވެ. މަޖިލީހުގެ ޖުޑިޝަރީ ކޮމިޓީ އަށް ބިޝާމް ހާޒިރުކުރި ކުރެވި ބިޝާމްގެ އިތުބާރު ނެތް ކަމުގެ މައްސަލަ ތަޅުމަށް ފޮނުވުމަށް ސަރުކާރު ކޯލިޝަން ގައި ހިމެނިވަޑައިގަންނަވާ މެމްބަރުން އަމަލީ ގޮތުންވެސް މަސައްކަތްކުރެއްވި އެވެ. ނަމަވެސް ދެތިން ފަހަރަށްވެސް ކުރި މަސައްކަތްތައް ކާމިޔާބުނުވެ، ވަކި ހިސާބަކުން އިތުބާރު ނެތްކަމުގެ މައްސަލަ ހުއްޓުމަކަށް އާދެ އެވެ.\nއެއީ ކޮން ސަބަބަކާއި ހުރެގެން ކަމަށް ޙުދު މަޖިލީހުންގެ މެމްބަރުންނަށް ވެސް އެނގިވަޑައިނުގަންނަވަައެވެ. އެކިފަހަރު ދައްކަމުންގެންދިޔައީ އެކި ބަހަނާތަކެވެ. އެމްޑީޕީ ޕާލިމެންޓްރީ ގްްރޫޕުގައި އެކަމާއިމެދު ބައެއް މެމްބަރުންގެ މެދުގައި ހިޔާލު ތަފާތުވުންތަކެއްވެސް އުފެދުނުކަމަށްވެއެވެ. އޭރު އަޑު ފެތުރިފައިވާގޮތުން ޕީޖީ ވަކިނުކޮށްގެން އުޅެނީ ރައީސް އަބްދުﷲ ޔާމީންގެ މައްސަލަ އަށް ވަކި ގޮތެއް ނިމެންދެނެވެ.\nކުރިން އެބަޔަކަށް ބިޝާމް ރަނގަޅުވި އިދިކޮޅަށްވެސް މިހާރު ބިޝާމް އެއްވެސް ގޮތަކަށް ކަމުދާ ކަމަކަށް ނުވެއެވެ. ބިޝާމް އަކީ ކުރިން އެބޭފުޅުންގެ ސަރުކާރުގައި ސިޔާސީ ދައުވާތައް އުފުއްލެވި ބޭފުޅުއްްކަމަށް މިހާރު އެ ފަރާތްތަކުން އެއްބަސްވެއެވެ.\nބިޝާމްގެ މައްސަލަ ''އޮޔާދާ'' އޮޑިއެއްހެން ދަނިކޮށް އަނެއްކާވެސް މިވަނީ އެކަމަނާ ވަކި ކުރުމުގެ މަސައްކަތް ފަށާފައެވެ. ނިމުނު ބުދަ ދުވަހު ބޭއްވި ޖުޑިޝަރީ ކޮމިޓީގައި ބިޝާމް އެ ކޮމިޓީއަށް ހާޒިރުކުރުމަށް ނޯޓިސް ވެސް ވަނީ ފޮނުވާފައެވެ. ކޮމީޓިގެ ނައިބް މުގައްރިިރު ފޮނަދޫ ދާއިރާގެ މެމްބަރު މޫސާ ސިރާޖް ވިދާޅުވި ގޮތުގައިި މީގެކުރިން ބިޝާމް އެ ކޮމިޓީއަށް ވަޑައިގެން ދެއްވާފައިވާ މައުލޫމާތުތަކަކީ ދޮގު މައުލޫމާތުތަކެކެވެ. އެއީ ކޮމީޓިން އެއްކޮށްފައިވާ މައުލޫމާތުތަކުގެ އަލީގައި އެކަމަށް އެކަށީގެންވާވަރު ހެކި ލިބެން އެބަހުރި ކަމަށްވެސް ސިރާޖު ވިދާޅުވެފައިވެއެވެ.\nބިޝާމް ހާޒިރުކުރަން ފެންނަ ކަމަށް ވޯޓު ނުދެއްވާ ހަމައެކަނީ މެމްބަރަކީ ގުރައިދޫ ދާއިރާގެ މެމްބަރު އިބްރާހިމް ރިޒާއެވެ. ރިޒާގެ ނަޒަރުގައި ބިޝާމްގެ އިތުބާރު ނެތްކަމަށް މެމްބަރުން އެއްބަސްވާއިރު އިތުރަށް އޭނާ ހާޒިރުކޮށް ޖަވާބުދާރީވާން ފުރުސަތު ދެއްވާކަަށް ނުޖެހޭއެވެ. އެހެން ނަމަވެސް ކޮމީޓިގެ މެމްބަރުންގެ ނަޒަރުގައި ޖަވާބުދާރީވުމުގެ ފުރުސަތު ދިނުމަކީ ގާނޫނު އަސާސީން ކޮންމެހެންވެސް ލާޒިމު ކަމެއް ކަމަށެވެ.\nކުރީ ސަރުކާރުގައި ''ފަޓާސް ބަރިއެއްހެން'' ކަންތައްތައް ނިންމިހެން މިހާރު އަމަލުކުރަން ޖެހިއްޖެނަމަ އެއީ ހަމަ ކުރިން ކުރަމުން އައި ކަންތައް ކުރުން ފަދައެވެ. އޭގެ ސަބަބުން ނިކުންނާނެ ނަތިއްޖާ ހިިތިވާނެއެވެ. އެމީހަކީ ކިތަންމެ މަތީ މަގާމެއްގައި ހުންނެވި މީހަކަށްވިޔަސް އެމީހާކާއި މެދު ކުރެވޭ ތުހުމަތުތަކަށް ޖަވާބުދާރީވާން ފުުރުސަތުދޭން ޖެހޭއެވެ. އެމްޑީޕީއަކީ އިންސާފާއި ހަަމަހަމަ ކަމަށް ލޯބިކުރާ ޕާޓީއަކަށްވާއިރު މީހަކު މަގާމުން ވަކިކުރުމުގެ ކުރިން އެމީހާއަށް އެކަށީގެންވާ ވަގުތުދީ ޖަވާބުދާރީވާން ފުރުސަތު ދޭން ޖެހެއެވެ.\nފަހަރުގައި ޕީޕީއެމްގެ މެމްބަރުންނަށް އަދިވެސް ފަރިތަފުޅީ އެބޭފުޅުންގެ ވެރިކަމުގައި މަޖިލީހުގެ ތެރެއިން ކަންކުރެއްވި ގޮތަކަމަށްވެދާނެ އެވެ. އެއީ އެބޭފުޅުންނަކީ އެއް ދުވަސްމަތިން ކޮމެޓީ ބާއްވާ، ޖަލްސާ ބާއްވާ ޕްރޮސިކިއުޓަރ ޖެނެރަލްގެ މަޤާމުގައި ހުންނެވި މުހުތާޖް މުހުސިން ވަކިކުރުމުގެ ރިކޯޑް އޮތް ޕާޓީއަކަށްވާތީ އެވެ. އެބޭފުޅުން މަޖިލީހުގައި ވަކިކުރެއްވި އެއްވެސް ބޭފުޅަކަށް ޖަވާބުދާރީވުމުގެ ފުރުސަތެއް ނުދެ އެވެ. އެބޭފުޅުން ގެންގުޅުއްވީ ވަކިކޮށްލަންވީމަ، ވަކިކޮށް އެއްލާލުމުގެ ސަގާފަތެކެވެ. ނަމަވެސް އެދުވަަސް މާޒީކޮށް، މިއަދުގެ ހަޤީޤަތަކީ ބޭފުޅަކު މަޤާމުން ވަކިކުރެވެނީ ފުރިހަމަކުރަންޖެހޭ އިޖުރާތުތައް ފުރިހަމަކޮށްގެންކަމެވެ. ޖަވާބުދާރީވުމުގެ ފުރުސަތާއި، ދެންވެސް ދޭންޖެހޭ ހުރިހާ ފުރިސަތެއްދީ، އެ މީހަކު ކުރިކުށާއި، އެ ކުށުގެ މައުލޫމާތު އެންމެ ރައްޔިތުންނަށް އެނގޭނެ ފަދަ ސާފުކޮށްކަމެވެ.\nސުޕްރީމް ކޯޓުގެ ފަނޑިޔާރުން ވަކިކުރުމުގެ ފެށިގެން، މިނިވަން މުއައްސަސާއެއްގެ މެމްބަރަކު ވަކިކުރުންކަމުގައިވިޔަސް މިހާރުގެ މަޖިލިސްތެރެއިން އެ ފުރިސަތުތައްދެމުން އަންނަކަން އެއީ މިއަދު ފެންނަން އޮތް ހަޤީޤަތކެވެ. އެހެންކަމުން އިދިކޮޅުން ރުހުނެއްކަމަކު، އަދި ނުރުހުނެއްކަމަކު ބިޝާމަށްވެސް ޖަވާބުދާރީވުމުގެ ފުރިހަމަ ފުރިސަތުދޭންޖެހެ އެވެ،


މިއީ މަތިން ތިރިއަށް އެންމެން ހިމެނޭ ގޮތަށް ކުދި ބޮޑު ހުރިހާ ފިރިހެނުން މިސްކިތުގެ ޖަމާއަތަށް ގޮސް ނަމާދުކޮށް ކޮރޯނާ ވައިރަސް އިންނާއި ރާއްޖޭގެ އިޤްޠިޞޯދަށް ކުރިމަތިވެފައިވާ މައްސަލަތަކުން ސަލާމަތްކޮށް ދެއްވެވުން އެދި ދުޢާކޮށް ﷲ ތަޢާލާއަށް އާދޭސް ދަންނަވަންވީ ވަގުތެވެ.\nމިއީ ވަކި ބައަކަށް ކުރަން އޮތް ކަމެއް ނޫނެވެ. ނަމާދަށް ނުދެވޭނެ ޞިއްޙީ ޢުޒުރެއް ނެތި ތިބި ހުރިހާ އެންމެން ކުރަންޖެހޭ ކަމެކެވެ. "މަގުމަތީގައި އުޅެން ބިރެއް ނުގަނޭ. ބާޒާރުތަކަށްގޮސް އުޅެން ބިރެއް ނުގަނޭ. އޮފީހަށް، ފިހާރަތަކަށް، ސައިހޮޓާ ރެސްޓޯރަންޓްތަކަށް ގޮސް އުޅެން ބިރެއް ނުގަނޭ. އެތަންތަނުގަ ކިތަންމެ ގިނަ ވަގުތުތަކެއް ހޭދަކުރަންވެސް ބިރެއް ނުގަނޭ! އެފަދަ މީހުން މިސްކިތަށް ޖަމާއަތަށްދާން ބިރުގަންނަން ޖެހެންވީ އެއްވެސް ސަބަބެއް ނެތް. އެފަދަ މީހުން މިސްކިތަށް ގޮސް ޖަމާއަތުގަ ބައިވެރިވާންވީ! ފަލާޙް ލިބިގަންނަން އަުމަށް ގޮވާލާ ގޮވާލުމަށް ޢިޖާބަދޭންވީ! އެއިރުން ހުރިހާ ކަންކަންވެސް ރަނގަޅު ގޮތުގަ ހިންމަވައި ދެއްވަވާނީ!"\nޖަމާޢަތުގައި ނަމާދުކުރުމަކީ ނަމާދު ވާޖިބުވާ ހުރިހާ ފިރިހެނުންގެ މައްޗަށް ވާޖިބުވެގެންވާ ކަމެކެވެ. ކުރާ މަސައްކަތަކުން އަދާކުރާ ވަޒިފާޢަކުން އަދި ލިބިފައިވާ މަތީ މަޤާމަކުންވެސް މިކަމުގައި އެއްވެސް އިސްތިސްނާއެއް ނެތެވެ.\nﷲ ތަޢާލާ އެންމެ މާތް ކުރެއްވެވި އިންސާނަކީ ރަސޫލާ (ޞޢވ) އެވެ. އެއަށްފަހު4ޚަލީފާއިންނެވެ. އެބޭކަލުން ނަމާދުކުރެއްވީ މިސްކިތުގެ ޖަމާޢަތުގައެވެ. ޞަޙާބީންވެސްމެއެވެ. ވީމާ މިކަމުން އެނގިގެންދަނީ ޖަމާޢަތުގައި ނަމާދުކުރުމުން އިސްތިސްނާވާނެ މީހަކު ނުހުންނާނެ ކަމެވެ.\nކޮރޯނާ ވައިރަސްއިންވެސް އަދި އެހެން މުޞީބާތްތަކުންވެސް ސަލާމަތްކޮށްދެއްވެވުން އެދި ކުރަން އެންމެ ބޮޑު އިސްކަމެއް ދޭންވީ ފަރުޟުތަކަށް ރައްކައުތެރިވުމާއި ދުޢާކުރުން ގިނަކުރުމެވެ! އެންމެ ޚާއްޞަކޮށް ފަރުޟު ނަމާދުތަކަށް ރައްކައުތެރިވުމެވެ.\nމާޒީން ޢިބްރަތް ޙާޞިލުކޮށް މުސްތަޤްބަލް އުޖާލާކުރަން މަސައްކަތް ފަށާށެވެ!: ޑރ. އިޔާޟް


Dhathi Kan Kan Abadhah Dhemigen Nudhey, Kuriyah Othee Ufaaveri Dhuvas Thah: Hajju Huthuba | Hathaavees\nދަތިކަންކަން އަބަދަށް ދެމިގެން ނުދޭ، ކުރިޔަށް އޮތީ އުފާވެރި ދުވަސްތައް: ހައްޖު ހުތުބާ\nމި އަހަރުގެ ހައްޖުގެ އަޅުކަން ސައުދީގައި ދިރިއުޅެމުންދާ ރައްޔިތުންތަކެއް އަދާ ކުރަނީ --\nމިވަގުތުތަކަކީ ދަތި ދުވަސްތަކަކަށްވި ނަމަވެސް އުފާވެރިކަމުގެ ދުވަސްތައް އޮތީ ދާދި ކައިރީގައި ކަމަށް މިއަދުގެ ހައްޖު ހުތުބާގައި ބުނެފިއެވެ.\nމާތްވެގެންވާ އަރަފާރު ބިމުގައި މެންދުރު ނަމާދަށްފަހު އިއްވި މި ހުތުބާ އަލިއަޅުވާލާފައި ވަނީ މުސީބާތްތަކުގެ މައްޗަށެވެ. ހުތުބާގައި ބުނެފައި ވަނީ ދުނިޔެ އަށް މުސީބާތްތަކާއި ކާރިސާތައް ކުރިމަތިވަނީ އިންސާނުން އިމްތިހާން ކުރުމަށެވެ. މުސީބާތްތަކުން އިންސާނުން ރައްކާތެރި ކޮށްދޭނީ މާތްﷲ އަށް ތަގުވާވެރިވެގެން ކަމަށް ހުތުބާގައި ބުނެފައިވެއެވެ.\nދުނިޔޭގައި މުސީބާތެއް ޖެހުނު ނަމަވެސް އެކަމަށް އޮތީ ކެތްތެރިވުން ކަމަށާއި އަދި ނަމާދު ގާއިމް ކުރުން ކަމަށްވެސް ހައްޖު ހުތުބާގައި ވަނީ ބުނެފައެވެ. ދަތިކަމާއި ބަލިމަޑުކަމަކީ މާތްﷲ ގެ މަގަށް ރުޖާއަވުމަށް ލިބޭ ފުރުސަތެއް ކަމަށްވެސް ހުތުބާގައިވެއެވެ. ހުތުބާގައި ބުނީ މާތްﷲ ގެ ރަހުމަތް ކޮންމެ ވަގުތަކުވެސް އިންސާނާއާ އެކުގައިވާ ކަމަށެވެ. މުޅި ދުނިޔޭގެ އެންމެން ތިމާއަށް ހެޔޮކަމެއް ކޮށްދިނުމަށް އެއްވި ނަމަވެސް އެކަމަކީ މާތްﷲ އިރާދަ ނުކުރައްވާ ކަމެއް ކަމަށްވާ ނަމަ އެކަމެއް ނުވާނެ ކަމަށްވެސް ހުތުބާގައިވެއެވެ.\nކޮވިޑް-19 ފެތުރުން ކުޑަ ކުރުމަށް މި ހިނގާ 1441 ވަނަ އަހަރުގެ ހައްޖުގެ އަޅުކަން އަދާ ކުރުމުގެ ފުރުސަތު ދީފައި ވަނީ ސައުދީ އަރަބިއްޔާގައި ތިބި އެ ގައުމުގެ ރައްޔިތުންނާއި އެ ގައުމުގައި ދިރިއުޅޭ އެހެން ގައުމުތަކުގެ ތެރެއިން މަދު ބަޔަކަށެވެ.\nPrevious ލީޑަރު ހުންނަ ތަނަކަށްވުރެ ލީޑަރު ކަނޑައެޅޭ ގޮތް މުހިއްމު: ނަޝީދު\nNext ރާއްޖެއިން ކޮވިޑް ޖެހިގެން 71 އަހަރުގެ ދިވެއްސަކު މަރުވެއްޖެ


ފަލަސްތީންގެ ހިތްވަރުގެ ކުރިމަތީގައި އިޒްރޭލަށް ޖެހޭނީ ކުޑަކަކޫ...\nފަލަސްތީންގެ ހިތްވަރުގެ ކުރިމަތީގައި އިޒްރޭލަށް ޖެހޭނީ ކުޑަކަކޫ ޖަހާށެވެ!\nއިޒްރޭލުން ބޭނުންވަނީ އަލް ގުދުސް ހުރިތާނގައި ފައްޅިއެއް އަޅަން\nއެމެރިކާގެ ރައީސް ކަމަށް ޓްރަމްޕް ވަޑައިގަތުމުން އިޒްރޭލުގެ ނުބައިކަން ވަނީ އިތުރުވެފައި\nއިރުމަތީ ޖެރޫސަލަމް އާއި އަލް އަގްސާ އަށް އިޒްރޭލުން ވެރިވެގަނެގެން އުޅެނީ ގަދަބާރުން\n31 ޖުލައި 2017 | ހޯމަ 16:47\nއަގްސާ މިސްކިތް ކައިރީގައި ހިނގި ކުރިމަތިލުމެއްގައި ޒަޚަމްވި ފަލަސްތީނުގެ އަންހެނަކު ޕެރަމެޑިކްސް ޓީމަކުން ފަރުވާ ދިނުމަށް ގެންދަނީ\nމި ހިނގާ ޖުލައި މަސް ފެށިގެން މަސް ދެ ބައި ވީއިރު، އިޒްރޭލް ސިފައިންގެ އަނިޔާވެރި ހަމަލާތަކުން ހިފައިފައިވާ އިރުމަތީ ޖެރޫސަލަމް އިން ފަލަސްތީނުގެ ހަތަރު މީހުން ޝަހީދު ކޮށްލާ، ހާހެއްހާ މީހުން ޒަޚަމް ކޮށްލައިފިއެވެ. ޚުދު އިންސާނީ ހައްގުތަކަށް މަސައްކަތް ކުރާ އިޒްރޭލްގެ ޖަމްއިއްޔާ އަކުންވެސް މި އަދަދުތަކާ މެދު ކަންބޮޑުވުން ފާޅު ކޮށްފައިވެއެވެ.\nނަމަވެސް ފަލަސްތީންގެ ރައްޔިތުން ފަހަތަކަށް ނުޖެހެއެވެ. ހިތްވަރެއް ބައްޔެއް ނުވެއެވެ. އެންމެ ތަންފުކެއްވެސް ދުލެއް ނުދެއެވެ. އަތުގައި ހަތިޔާރެއް ނެތް ފަލަސްތީންގެ އާއްމު ރައްޔިތުންނާ ކުރިމަތި އެ ލަނީ، ދުނިޔޭގެ އެންމެ ބާރުގަދަ އެއް ފައުޖަށް ނިސްބަތްވާ، ޒަމާނީ ހަތިޔާރާ އެކު ބަރު އުޅަނދުތަކުގައި އަންނަ އިޒްރޭލްގެ ސިފައިންނެވެ.\nފަލަސްތީންގެ ރައްޔިތުންނަށް އަނިޔާވެރިންގެ ކިބައިން ދިފާއު ކުރަން ޖެހިފައިވަނީ މުސްލިމުންގެ އެންމެ މުގައްދަސް އެއް މިސްކިތެވެ. އަލް އަގްސާ މިސްކިތެވެ. އަލް އަގްސާ އާއި ޖެރޫސަލަމް ޒަޔަނިސްޓުންގެ އަތްދަށުން މިނިވަން ކުރުމަށް ކުރާ މަސައްކަތުގައި ފަލަސްތީންގެ ރައްޔިތުން ދެކެނީ އެއީ ހަމަ އެކަނި ދީނީ ވާޖިބެއް ނޫން ކަމަށެވެ. އަލް އަގްސާ އާއި ޖެރޫސަލަމް އަކީ ފަލަސްތީންގެ އެތައް ހާސް ރައްޔިތުންނެއްގެ އެތައް ހައްގުތަކާވެސް ގުޅިފައިވާ ތަނެކެވެ.\nއިޒްރޭލް ސިފައިން އިރުމަތީ ޖެރޫސަލަމް ހިފީ 1967 ވަނަ އަހަރުއެވެ. އިޒްރޭލް ސިފައިން ގަބޫލު ކުރާ ގޮތުގައި ޖެރޫސަލަމް އަޅުވެތި ކޮށްފައި އެމީހުންގެ އަތްދަށުގައި ބޭއްވުމަކީ އިޒްރޭލް ސިފައިންނަށް ލިބިފައިވާ އެންމެ ބޮޑު ކާމިޔާބެވެ. އެ ކާމިޔާބު އިޒްރޭލް ސިފައިން ކޮންމެ އަހަރަކު ފާހަގަ ކުރަނީ ފަލަސްތީންގެ ރައްޔިތުންނަށް އަހަރުން އަހަރަށް ކުރާ އަނިޔާ އިތުރު ކުރުމުގެ ތެރޭންނެވެ.\nއިޒްރޭލުން ފަލަސްތީންގެ ޖެރޫސަލަމް އާއި އަލް އަގްސާ ހިފައިގެން ތިބެ ފަލަސްތީން ރައްޔިތުންނަށް ފުރައްސާރަ ކުރުމަށް އެތައް ކަމެއް ކުރަމުން ގޮސް މިހާރު ދައްކާ ވާހަކައަކީ ގުދުސް ހުރި ބިމުގެ އަޑީގައިވާ ފައްޅިއެއް ހޯދުމަށް އަލް ގުދުސް ތަޅާލާ ވާހަކައެވެ.\nއިރުމަތީ ޖެރޫސަލަމް އިޒްރޭލުގެ އަތްދަށަށް ގެންދިއުމަށް ފަހު އެތަނުގެ ހުރިހާ ކަމެއް ކޮންޓްރޯލް ކުރަނީ އިޒްރޭލް ސިފައިންނެވެ. ކޮންމެ ދުވަހަކު ކަހަލަ ގޮތަކަށް އެތައް ހާސް އިޒްރޭލް ސިފައިންގެ މަސައްކަތަކަށް ވެފައި އޮންނަނީ، މަގުތަކާއި އެކި އިމާރާތްތަކާއި، ގޯޅި ގޯޅީގައި، ޗެކް ޕޮއިންޓްތައް ހަދައިގެން ތިބެ ދާހާ ފަލަސްތީން މީހަކު ޗެކް ކުރުމެވެ. ޗެކް ކުރުމުގެ ތެރޭގައި މީހުން ހައްޔަރު ކުރުމާއި ފުރައްސާރަ ކުރުމަކީ އިޒްރޭލް ސިފައިންގެ އާދައެވެ.\nއިޒްރޭލްގެ މަގްސަދަކީ އެކި ގޮތްގޮތުން ފަލަސްތީންގެ ރައްޔިތުންނަށް ދަތިކޮށް ފިއްތުންތައް ކުރިމަތިކޮށްގެން ހުޅަނގު ޖެރޫސަލަމް އިން ފަލަސްތީން މީހުން ނުކުމެގެން ދާނެ ގޮތެއް ހެދުމެވެ. އޭރުން ގަވައިދާ ޚިލާފަށް ހުޅަނގު ޖެރޫސަލަމްގައިވެސް އިޒްރޭލު މީހުން ވަޒަން ވެރި ކުރުވުމަށް ގެދޮރު އެޅުމަށް ފުރުސަތު ލިބޭނެއެވެ.\nގަވައިދާ ހިލާފަށް 1981 ވަނަ އަހަރު ޖެރޫސަލަމް އަކީ އިޒްރޭލުގެ ބައެއްގެ ގޮތުގައި ހެދުމުގެ ކުރިންވެސް އެ ސަހަރުގައި ފަލަސްތީން ރައްޔިތުން އުޅެމުން ދިޔައީ އަމިއްލަ ވަޒަނުގައި ބީރައްޓެހިން އުޅޭ ބީދައިންނެވެ. އިމާރާތް ކުރުމާއި، ދަތުރުފަތުރު ކޮށް އުޅުން ފަދަ ކަންކަމަކީ ވެސް އިޒްރޭލުން ހިފަހައްޓާފައިވާ ކަންކަމެވެ. އަލް އަގްސާއަށް ނަމާދަށްވެސް އެރޭނީވެސް އިޒްރޭލުން ހުއްދަ ކުރިއްޔާއެވެ.\nއިޒްރޭލުގެ މި ފިއްތުންތަކާއި އުނދަގޫތަކުގެ ކުރިމަތީގައި ފަލަސްތީންގެ ރައްޔިތުން ފަހަތަކަށް ނުޖެހެއެވެ. އެމީހުންގެ އުއްމީދަކީ، ފަލަސްތީންގެ ވެރި ރަށުގެ ގޮތުގައި ޖެރޫސަލަމް ހެދުމެވެ.\nހަގީގަތަކީ ފަލަސްތީންގެ ރައްޔިތުންގެ ވަޒަނަށް ވެރިވެންގެން ތިބި ބަޔަކު އެތަނުގެ އަހުލުވެރިންނަށް ދުއްތުރާކޮށް އުނދަގޫކޮށް އަދި ނުވިތާކަށް އެއްވެސް ކުށެއްނެތި މީހުންގެ މުދަލަދަށާއި ގޯތި ގެދޮރަށާއި ފުރާނައަށް އަރައިގަނެ ހަދަމުންދާ ކަމެވެ.\nއެންމެ ފަހުން ހިނގައި މިދިޔަ ހަމަނުޖެހުންތައް ފެށުނީ ހަތިޔާރު އެޅި ފަލަސްތީންގެ ތިން ޒުވާނަކާއި ފަލަސްތީނަށް އަރާ ތިބި އިޒްރޭލްގެ ސިފައިންނާ ދެމެދު ޖުލައި މަހުގެ 14 ވަނަ ދުވަހު ހިނގި ކުރިމަތިލުމަކާ ގުޅިގެންނެވެ. މި ކުރިމަތި ލުމުގައި ވަގުތުން ބަޑިޖަހާ ފަލަސްތީންގެ ތިން ޒުވާނުން މަރާލިއެވެ. އިޒްރޭލު ސިފައިންގެ ދެމީހުންވެސް މަރުވިއެވެ. މުޅި މީޑިއާގައި އޮތީ އިޒްރޭލް ސިފައިންނަށް ފަލަސްތީން ބަޔަކު ހަމަލާދީ މަރާލި ވާހަކައެވެ. އަނެއް ކޮޅުން ހަމަ އެދުވަހު، ފަލަސްތީންގެ އެތައް ރައްޔިތުންނެއް ހުޅަނގު އައްސޭރީގައި އިސްރާއިލް ސިފައިން ޝަހީދު ކުރިއެވެ. ހިފާފައިވާ ސަރަހައްދުން ހުޅަނގު އައްސޭރިއަށް ތިން އަހަރުގެ ކުއްޖަކު ފަރުވާދޭން ގެންދަން އުޅުމުން އެކަމުގެ ހުއްދަ ނުލިބިގެން އުޅެނިކޮށް އެކުއްޖާވެސް މަރުވިއެވެ. މިއީ ހުޅަނގަގެ މީޑިއާއިން މައްސަލަ ރިޕޯޓު ކުރާއިރު ނުބަލާ ކަންކަމެވެ.\nޖުލައި 14 ވަނަ ދުވަހު ހިނގި ކަންތައްތަކާ ގުޅިގެން އިޒްރޭލް ސިފައިން ވަގުތުން އަލް އަގްސާ މިސްކިތް ބަންދު ކުރިއެވެ. މިއީ ފަހުގެ ތާރީޚެއްގައި އަލް އަގްސާ އަށް އެއްގޮތަކަށްވެސް ނުވަދޭ ގޮތައް ބަންދު ކުރި ފުރަތަމަ ފަހަރެވެ. މިސްކިތް އަލުން ހުޅުވީ މެޓަލް ޑިޓެކްޓަރ ހަރުކުރުމަށް ފަހުގައެވެ. އެއާއެކު ފަލަސްތީންގެ ރައްޔިތުން އެކަމާ އިހުތިޖާޖު ކުރަމުން ދިޔައެވެ. އެތައް ބައެއްގެ ފުރާނަ ދިޔައިރުވެސް އަދި އެތައް ބަޔަކު ޒަޚަމް ވެގެން ދިޔައިރުވެސް އިޒްރޭލްގެ މި އަމަލާ މެދު އިހްތިޖާޖު ކުރުމުގައި ފަލަސްތީންގެ ރައްޔިތުން އެންމެ ތަންކޮޅެއްވެސް ދޫ ނުކުރިއެވެ.\nޖުލައި 24 ވަނަ ދުވަހު މެޓަލް ޑިޓެކްޓަރުތައް ނެގުމަށްފަހު "ސްމާޓް ސާވޭލަންސް ޓެކްނޮލޮޖީ" އިޒްރޭލް ސިފައިން އަލް އަގްސާ މިސްކިތުގެ ސަރަހައްދުގައި ބޭނުން ކުރަން ފެށިއެވެ. އިޒްރޭލްގެ އަމަލުތަކުން ދޭހަވަނީ އެއް ގޮތަކުން ނުވިއްޔާ އަނެއް ގޮތުން ނަމަވެސް މުސްލިމުންގެ މި މުގައްދަސް ބިނާގެ ކޮންޓްރޯލް އެމީހުން ބާއްވާން ބޭނުންވާ މިންވަރެވެ.\nއިޒްރޭލުން ބޭނުންވަނީ ހަމައެކަނި އަލްއަގްސާ ހިފާ އެތަން ނައްތާލުމެއް ނޫނެވެ. އެމީހުންގެ ރޭވުމުގައި މުޅި ޖެރޫސަލަމްގައި ޔަހޫދީން ވަޒަންވެރި ކުރުވުން ހިމެނެއެވެ. މި އަހަރުގެ އޭޕްރީލް މަހު އިޒްރޭލުންވަނީ އަލަށް ފަނަރަ ހާސް ގެ އިރުމަތީ ޖެރޫސަލަމްގައި އެޅުމުގެ ޕްލޭނެއް ހާމަކޮށްފައެވެ. މިއީ ސީދާ ބައިނަލް އަގްވާމީ ގާނޫނުތަކާ ޚިލާފަށް އިޒްރޭލުން ކުރިއަށް ގެންދަން ރާވާފައިވާ ޕްލޭނެކެވެ. ބައިނަލް އަގްވާމީ މުޖްތަމައުން އިރުމަތީ ޖެރޫސަލަމް އަކީ އިޒްރޭލުގެ ބައެއްގެ ގޮތުގައި ބަލައެއް ނުގަނެއެވެ. އޭގެ ބަދަލުގައި ބައިނަލް އަގްވާމީ މުޖްތަމައުން ގަބޫލު ކުރަނީ އިރުމަތީ ޖެރޫސަލަމްއަކީ ފަލަސްތީނުގެ ސިޓީއެއް ކަމުގައެވެ.\nއިޒްރޭލަށް ހުރިހާ ގޮތަކުންވެސް މަދަދު ވެރިވާ އެމެރިކާއިންވެސް އިރުމަތީ ޖެރޫސަލަމްއާ ގުޅޭގޮތުން މިހާތަނަށް ގެންގުޅެފައިވާ ސިޔާސަތައް ބަލާއިރު، އެ ސިޓީއަކީ ފަލަސްތީންގެ ސިޓީއެއް ކަމަށް ވައިޓް ހައުސް އިން އައީ ގަބޫލު ކުރަމުންނެވެ. އަދި އެމެރިކާގެ ކޮންގްރެސް އިން އެކަމާ ގޮންޖެހި ކޮންމެ ފަހަރަކުވެސް ވައިޓްހައުސް އިން ވަނީ އެ ވިސްނުން ބަދަލު ކުރުމަށް ދެކޮޅު ހަދާފައެވެ. ނަމަވެސް އެއީ އެމެރިކާގެ ވެރިކަމަށް ޓްރަމްޕް ވަޑައިގަތުމާ ހަމައަށެވެ.\nއެމެރިކާގެ ވެރިކަމަށް ޓްރަމްޕް ވަޑައިގަތުމުން އެމެރިކާ ރައްޔިތުންނަށްވުރެ ބޮޑަށް އެކަމާ އުފާކުރީ އިޒްރޭލްގެ ރައްޔިތުނެނެވެ. ޚާއްސަކޮށް ހައްދު ފަހަނަ އަޅާފައިވާ ޔަހޫދީންނެވެ. އެމެރިކާގެ ވެރިކަން ބަދަލުވުމާއެކު ހަމައެއް ލަމެއް ނުގެންގުޅުއްވާ އިޒްރޭލްގެ ބޮޑުވަޒީރު ބެންޔަމިން ނަތަންޔާހޫ އަށް ހީފުޅުވީ، ޖެރޫސަލަމްގައި ބޭނުންފުޅު ކަމެއް ކުރައްވަން ހުރި ހުރިހާ ހުރަސްތަކެއް ނެތިގެން ދިޔައީ ކަމުގައެވެ. ޓްރަމްޕް ވެރިކަމަށް ވަޑައިގަތުމާއެކު، ޖެރޫސަލަމްގައި މެދުތެރޭގައި ފައްޅި އެއް އެޅުމަށް ކުރިއަށް ގެންދާ ހަރަކާތް ކަމަށްވާ "ޓެމްޕަލް މައުންޓް" އަށް ވަނީ އާ ދިރުމެއް ލިބިފައެވެ. އެއާއެކު އަލް އަގްސާ މިސްކިތައް ހައްދުފަހަނަ އަޅާފައިވާ ޔަހޫދީންގެ ޒިޔާރަތްތައް ވަނީ އިތުރުވެގެން ގޮސްފައެވެ. އެމީހުންގެ އެ ޒިޔާރަތްތަކަށް މަދަދުވެރި ވުމުގެ ގޮތުން ހަތިޔާރު އެޅި ސިފައިންވެސް އެމީހުންނާއެކު އަލް އަގްސާއަށް އަންނަމުން ދެއެވެ.\nއިޒްރޭލްގެ ހައްދުފަހަނަ އަޅާފައިވާ ޔަހޫދީންގެ މެދުގައި ރައީސް ޓްރަމްޕްގެ މަގްބޫލުކަން އިތުރުވުމަކީ ހައިރާންވާން ޖެހޭ ކަމެއް ނޫނެވެ. އެމަނިކުފާނުގެ ރިޔާސީ ކެމްޕޭން މައިގަނޑު ގޮތެއްގައި ބިނާ ކުރެއްވީ އިސްލާމް ދީނާ ދެކޮޅަށެވެ. އިޒްރޭލްގައި ހުންނަ އެމެރިކާގެ އެމްބަސީ ޓެލްއަވީވުން ޖެރޫސަލަމަށް ބަދަލު ކުރައްވާނެ ކަމަށްވެސް އޭނާ ގެންދެވީ ވިދާޅުވަމުންނެވެ.\nޔުނެސްކޯގެ އެތައް ގަރާރަކުންނާއި އ.ދ ގެ އާއްމު މަޖިލީހުގެ އެތައް ގަރާރަކުން އިރުމަތީ ޖެރޫސަލަމް އަކީ ފަލަސްތީންގެ ބިމެއް ކަމަށް ކަނޑައަޅާ ފާސްކޮށްފައި އޮތް ނަމަވެސް، އެމެރިކާގެ މަދަދާ އެކު އިޒްރޭލުން އޭގެ ރައްދުގައި ކުރާ ކަމަކީ އެތަން ދޫކޮށް ދިއުމުގެ ބަދަލުގައި ފަލަސްތީންގެ ރައްޔިތުންނަށް އަނިޔާވެރި ވުމެވެ.\nރައީސް ކަމަށް ޓްރަމްޕް ވަޑައިގަތުމާއެކު، ހިފާފައިވާ ބިންތަކުގައި ގެދޮރު އެޅުން މަޑުޖައްސާލާފައި އޮތް އޮތުމަށް ނިމުމެއް ގެނެސް، ފަލަސްތީންގެ ރައްޔިތުންނަށް ދަތި ކުރުމުގެ ގޮތުން އިޒްރޭލްގެ ގާނޫނު ހަދާ މަޖިލީހުން ގެންދަނީ ގާނޫނުތައް ފާސް ކުރަމުންނެވެ. މި ގޮތުން ފާސްކުރާ ކުރާ ބައެއް ގާނޫނު ތަކަކީ ސީދާ ފަލަސްތީންގެ ރައްޔިތުން ރުޅި އަރުވާ ފުރައްސާރަ ކުރުމަށް ފާސްކުރާ ގާނޫނުތަކެއް ކަން ފާހަގަ ކުރެވެއެވެ. މި ގޮތުން މިއަހަރުގެ މާޗު މަހު ފާސްކުރި އަލް އަގްސާގައި ބަންގި ގޮވުން ކޮންޓްރޯލް ކުރާ ގާނޫނު ފާހަގަ ކުރެވެއެވެ. މިފަދަ ކަންކަން ކުރުމުން ފަލަސްތީންގެ ރައްޔިތުން ރުޅި އައިސްގެން ނުކުންނަ ކޮންމެ ފަހަރަކީ އެމީހުންނަށް އަނިޔާކޮށް ތަޅާ މަރާ ހަދަން އިޒްރޭލް ސިފައިންނާ ފުލުހުން ނަށް ލިބޭ ރަނުގެ ފުރުސަތެއް ކަހަލައެވެ.\nފަލަސްތީންގެ އާއްމު ރައްޔިތުން ކޮންމެ ދުވަހަކު އިސްތިއުމާރީ ބާރާ ހަނގުރާމަކޮށް ޝަހީދު ވެގެން ދާއިރު، އަނެއް ކޮޅުން ފަލަސްތީނުގެ ސަރުކާރަކީ ރައްޔިތުންނަށް މަގު ދައްކާ ރަނގަޅު ތަސައްވުރަކަށް މަސައްކަތް ކުރެވޭ ލީޑަރޝިޕެއް އޮންނަ ސަރުކާރަކަށް ނުވެއެވެ. ވެރިންގެ ގޮތުގައި ތިބޭ ފަރާތްތަކަކީ ބާރު ހޯދުމަށް އެކަކު އަނެކަކަށް ހަނގުރާމަ ކުރާ މީހުންނެވެ. އެއީ، އެއް ޖަމާއަތް އަނެއް ޖަމާއަތަކާ ޖެހި ފިތި ބާރުވެފައިވާ ޖަމާއަތްތަކަށް ނިސްބަތްވާ މީހުންނެވެ. އެމީހުންނަކަށް އާއްމު ރައްޔިތުން ކުރަމުންދާ ޖިހާދަށް ވިސްނާނެ ވަގުތެއް ނެތެވެ.\nއިޒްރޭލުން ޖެރޫސަލަމް އަތުލައިގަނެގެން ތިބޭތާ 50 އަހަރު ފުރުނު މުނާސަބާ ފާހަގަ ކުރުމަށް ބޭއްވި ރަސްމިއްޔާތެއްގައި ވާހަކަފުޅު ދައްކަވަމުން އިޒްރޭލްގެ ބޮޑުވަޒީރު ނަތަންޔާހޫ ވިދާޅުވީ، އަލް އަގްސާ މިސްކިތާ ވަށައިގެންވާ ސަރަހައްދު އަބަދުގެ އަބަދަށް އޮންނާނީ އިޒްރޭލްގެ ބާރުގެ ދަށުގައި ކަމަށެވެ.\nރައީސް ޓްރަމްޕްގެ ސަރުކާރުން ބާރު ހޯއްދަވައިގެން ބޮޑުވަޒީރު ނަތަންޔާހޫ މިހާރު ހީފުޅު ކުރައްވައިގެން ހުންނެވީ، އިރުމަތީ ޖެރޫސަލަމްއާއި އެތަނުގައި ހުރި އަލް އަގްސާ މިސްކިތައް ބޭނުން ގޮތެއް ހެއްދެވުމަށް މިހާރު ދެން އިތުރު ހުރަހެއް ނެތް ކަމަށެވެ.\nނަތަންޔާހޫ އެގޮތައް ހީފުޅު ކުރެއްވިޔަސް، ފަލަސްތީނުގެ ރައްޔިތުންގެ ހިތްވަރާ އަޒުމުގެ ކުރިމަތީގައި ނަތަންޔާހޫ ބޭނުންފުޅު ހާ ގޮތެއް ހެއްދެވުމަކީ ފަސޭހަ ކަމަކަށް ނުވާނެއެވެ. އިޒްރޭލުގެ ހަރުކަށި ސިފައިންގެ ބޫޓުތަކުން ކިތަންމެ ވަރަކަށް ގުންފައި ޖަހާފައި ޖެރޫސަލަމްގެ ބިންމަތީގައި ހިނގިއެއް ކަމަކު، ނުހައްގުން ވެރިވެގަނެފައިވާ އެ ބިމުގައި އިޒްރޭލަކަށް ބޭނުންހާ ގޮތެއް ނުހެދޭނެ ކަން އެންމެ ފަހުން ހިނގާ މިދިޔަ އަގްސާ މިސްކިތް ބަންދު ކުރުމުގެ ހާދިސާ އާ ގުޅިގެން ހިނގާ ދިޔަ ކަންކަމުންވެސް ހާމަވެއެވެ.\nއެންމެ ފަހުން އަޕްޑޭޓް ކުރީ:7ގަޑިއިރު ކުރި


Italy team ah Balotelli nunegumun Raiola rulhigadhavefai | Mihaaru\n22 މާޗް 2018 - 12:319comments\nއެންމެ ފަހުގެ ވޯލްޑް ކަޕަށް ފަހު ބަލޮޓެލީ އަށް އިޓަލީން ފުރުސަތެއް ނުލިބެ އެވެ. އެކަމަކު މި ސީޒަނުގައި ފްރާންސްގެ ނީސް އަށް 30 މެޗުން 22 ގޯލް ޖަހައިދީފައިވާ ފޯވާޑަށް، އާޖެންޓީނާ އާއި އިންގްލެންޑާ ދެކޮޅަށް ކުޅެން ވަގުތީ ކޯޗު ކުލިޖީ ޑި ބިއާޖިއޯގެ ސްކޮޑުން ފުރުސަތު ލިބޭނެ ކަމަށް އޮތީ ބެލެވިފަ އެވެ.\n"ބަލޮޓެލީ އަށް ޖާގަ ދިނުމުގައި ފެއިލްވުމުން އަހަރެމެން މިތިބީ ހިތްހަމަނުޖެހިފައި،" ރިއޯލާ ބުންޏެވެ. "މައްސަލައަކީ ކޯޗެއް ނޫން. ފުޓްބޯޅަ ސިސްޓަމް މީގައި ގޯހީ. އަހަރެމެންގެ އޮތީ ޕްލޭނެއް ނެތި ކުރިމަގަށް ވިސްނުންތަކެއް ނެތި މަސައްކަތްކުރާ ފެޑެރޭޝަނެއް. ގައުމީ ޓީމު ތަމްސީލްކުރަން ޖެހޭނީ އެންމެ މޮޅު ކުޅުންތެރިން. އެހެންވީމާ އެންމެ މޮޅު ކުޅުންތެރިންނަށް ޖާގަ ނުދެންޏާ ދެން (ޓީމު ނަގާ) އުސޫލުތައް އަހަރެމެންނަކަށް ނޭގޭ."\nރިއޯލާ ބުނީ އެހެން ގައުމުތަކުގައި ގައުމީ ޓީމު ކުޅޭއިރު އެއީ އުފަލުގެ ވަގުތު ކަމަށާއި އިޓަލީގައި އެއީ ދެކޮޅުވެރިވާން ފަށަން ލިބޭ ސަބަބެއް ކަމަށެވެ. އަދި އިޓަލީގައި އެއްވެސް ޕްލޭނެއް، އަމިއްލަ ގޮތެއް ކަމަށާއި ކުރާ ހުރިހާ ވެސް ކަމަކީ ކޯޗު ބަދަލުކުރުން ކަމަށް ވެސް ބުންޏެވެ.\nވޯލްޑް ކަޕަށް ކޮލިފައިނުވުމުން ޖިއަމްޕިއޭރޯ ވެންޗޫރާ ވަކިކުރުމަށް ފަހު އިޓަލީން އަންނަނީ އާ ފެށުމަކުން ފަށަން ކޯޗަކަށް ބަލަމުންނެވެ. އެކަމަކު ވަގުތީ ކޯޗު ޑި ބިއާޖިއޯ ނެގި ސްކޮޑުގައި ޖިއަންލުއިޖީ ބުފޮން ފަދަ ރިޓަޔާމަންޓާ ކައިރީގައި ހުރި ކުޅުންތެރިޔަކު ހިމެނުމުން ފާޑުކިޔުން ވަނީ އަމާޒުވެފަ އެވެ. އިޓަލީގެ ދާއިމީ ކޯޗަކަށް ގެންނަން މަސައްކަތްކުރާ ކޯޗުންގެ ތެރޭގައި އެންޓޯނިއޯ ކޮންޓޭ އާއި ކާލޯ އަންޗެލޮޓީ އާއި ރޮބާޓޯ މަންޗިނީ ހިމެނެ އެވެ.\nއިޓަލީގެ ސްކޮޑުގައި މި ފަހަރު ހިމަނާފައިވާ ފޯވާޑުންނަކީ މި ވަގުތު އެންމެ ފޯމުގައި ހުރީ ޗީރޯ އިމޮބިލޭ އާއި ލޮރެންޒޯ އިންސީނޭ އާއި ފޯމް ދަށްވެފައިވާ އަންދްރޭ ބެލޮއްޓީ އާއި ސިމޮނީ ވާޑީ އަދި މެޗެއް ކުޅެފައިނުވާ ފެޑެރިކޯ ޗިއެސާ އާއި ޕެޓްރިކް ކުޓްރޯނޭ އެވެ.


Coolie number one alun hadhanee\nކޫލީ ނަންބަރު ވަން އަލުން ހަދަނީ\nކޫލީ ނަންބަރު ވަން އަކީ ގޯވިންދާގެ ފާހަގަކޮށްލެވޭ ފިލްމެއް -- ފޮޓޯ: އިމޭޖަސް ޑޯން\nބޮލީވުޑްގެ ހެއްވާ މަޖާ ފިލްމުތަކުގެ ރަސްކަން ކުރަމުންދިޔަ ގޯވިންދާގެ މަޝްހޫރު ފިލްމު "ކޫލީ ނަންބަރު ވަން" ގެ ރީމޭކް އެއް އުފައްދާނެ ކަމަށް އިންޑިއާގެ ރިޕޯޓުތަކުން ބުނަން ފަށައިފި އެވެ.\nޑޭވިޑް ދަވަން އޭނާގެ ދެ ދަރިން، އެކްޓަރު ވަރުން ދަވަން އަދި ޑައިރެކްޓަރު ރޯހިތް ދަވަން އާއެކު އަމިއްލަ ޕްރޮޑަކްޝަން އެއްގެ ގޮތުގައި ހެއްވާ މަޖާ ފިލްމު "ކޫލީ ނަންބަރު ވަން" ހަދާނެކަން ވަނީ ޔަގީން ކޮށްދީފަ އެވެ. ތިން ބެއިން އެކުގައި އެންމެ ފުރަތަމަ ހަދަން އުޅުނީ "ބީވީ ނަމްބަރު ވަން"ގެ ރީމޭކް އެކެވެ. އެހެންނަމަވެސް އެތައް މަޝްވަރާތަކަކަށްފަހު އެންމެ ފަހުން ނިންމީ ގޯވިންދާއާއި ކަރިޝްމާގެ ފިލްމު ކޫލީ ނަމްބަރު ވަން އަލުން ހަދާށެވެ.\nރީ މޭކްގައި ގޯވިންދާގެ ރޯލުން ފެންނާނީ "ސްޓޫޑަންޓް އޮފް ދަ އިޔާ" އިން ބެލުންތެރިންގެ މަގުބޫލުކަން ހޯދި ވަރުން ދަވަން އެވެ. އޭނާ އާއެކު، ލީޑު ރޯލުން ކަރިޝްމާގެ ގޮތުގައި ފެންނާނީ ކޮން ބަތަލާއެއް ކަމެއް އަދި ޔަގީން ކޮށްދީފަ އެއް ނުވެ އެވެ. ބައެއް ރިޕޯޓުތައް ބުނާ ގޮތުގައި ބަތަލާގެ ރޯލުން ފެންނާނީ އާލިއާ ބަޓް އެވެ. "ކޫލީ ނަންބަރު ވަން" ޓީމުން މިކަން އަދި ސާފުކޮށްދީފަ އެއް ނުވެ އެވެ.\n"ކޫލީ ނަންބަރު ވަން" އަކީ ގޯވިންދާގެ ފިލްމީ ހަޔާތުގައި އެންމެ މަގުބޫލު އެއް ފިލްމެވެ. މި ފިލްމުގެ ރީމޭކް ހަދަނާނީ ކުރީގެ ފިލްމު ޕްރޮޑިއުސްކުރި ވަޝޫ ބަގްނާނީ އާއި، ދަވަން ޕްރޮޑަކްޝަންސް ގުޅިގެންނެވެ. ފިލްމުގެ ޝޫޓިން މިއަހަރު ފަށާނެ ކަމަށް ރިޕޯޓުތައް ބުނެ އެވެ.


Singapore ge arani budget aa eku rahyithunnah bonus dhenee\nސިންގަޕޫރުގެ އަރަނި ބަޖެޓާއެކު ރައްޔިތުންނަށް ބޯނަސް ދެނީ\nސިންގަޕޫރުގެ މައި ބާޒާރު ސަރަހައްދެއް. -- ފޮޓޯ: ހިންދުސްތާން ޓައިމްސް\nސިންގަޕޫރު (މާޗް 9) - ސިންގަޕޫރުގައި 2017 ވަނަ އަހަރުގެ ދައުލަތުގެ ބަޖެޓު އަރަނިވެފައިވާތީ، ރައްޔިތުންނަށް ބޯނަސްދޭން ސަރުކާރުން ނިންމައިފި އެވެ.\nއެގައުމުގެ ފިނޭންސް މިނިސްޓަރު އިއުލާނުކުރެއްވި ގޮތުގައި، 2017 ވަނަ އަހަރަށް ކަނޑައެޅި ދައުލަތުގެ ބަޖެޓުގެ ތެރެއިން 10 ބިލިއަން ސިންގަޕޫރު ޑޮލަރު (7.6 މިލިއަން އެމެރިކާ ޑޮލަރު) ވަނީ އަރަނިވެފައި އެވެ. އެހެންކަމުން 21 އަހަރުން މަތީގެ ކޮންމެ ރައްޔިތަކަށް ސަރުކާރުން ބޯނަސް ދޭނެކަމަށް މިނިސްޓަރު ވަނީ އިއުލާނުކުރައްވައިފަ އެވެ.\nގާތްގަނޑަކަށް ޖުމްލަ 700 މިލިއަން ސިންގަޕޫރު ޑޮލަރު ބޯނަސްގެ ގޮތުގައި ބަހަން ނިންމާފައިވާއިރު، ބޯނަސް ލިބޭނީ އެމީހަކަށް ލިބޭ އާމްދަނީގެ ނިސްބަތަށް ބެލުމަށްފަހު އެވެ. މިގޮތުން، މަހަކު 28،000 ސިންގްޕޫރު ޑޮލަރަށް ވުރެ މަދުން އާމްދަނީ ލިބޭ މީހަކަށް 300 ސިންގަޕޫރު ލިބޭއިރު، 28،000 އާ 100،000 ދެމެދުގެ އާމްދަނީއަށް 200 ސިންޕޫރު ޑޮލަރު އަދި 100،000 އަށް ވުރެ އިތުރަށް އާމްދަނީ ލިބޭ މީހުންނަށް 100 ސިންގަޕޫރު ޑޮލަރު ދޭނެކަމަށް ސަރުކާރުން ވަނީ ބުނެފަ އެވެ.\nމި ބޯނަސްއަކީ ސިންގަޕޫރުގެ ތަރައްގީ ރައްޔިތުންނާއި ހިއްސާކުރުމުގެ މަގުސަދުގައި ކުރާ ކަމެއްކަމަށް ސަރުކާރުން އިތުރަށް ބުނެފައިވެ އެވެ.\nއަރަނިވި އަދަދުގެ ބައެއް ސިންގްޕޫރުގެ ރޭލު ސިސްޓަމް އިތުރަށް ތަރައްގީ ކުރުމަށް ބޭނުންކުރާއިރު، ދެ ބިލިއަން ސިންގަޕޫރު ޑޮލަރު މުސްކުޅިންނާއި ނުކުޅެދުންތެރިކަން ހުންނަ މީހުންނަށް ހާއްސަ އިންޝޫރަންސް ސްކީމަކަށް ހަރަދު ކުރަން ސަރުކާރުން ވަނީ ނިންމައިފަ އެވެ.\nސިންގަޕޫރުގައި ކޮވިޑް ތައްކަތުނުވެ ބޮޑުވަރުވަނީ\nޗައިނާއަށް ޕްރެޝަރު ކުރަން ގޮވާލަން: ކަމަލާ\nކަމަލާ ހެރިސް ވިއެޓްނާމާއި ސިންގަޕޫރަށް


އިލެކްޝަންސް ކޮމިޝަން އަށް ދިމާވެފައި އޮތް އެއް ގޮންޖެހުމަކީ ސައްހަ ނޫން ފޯމު ހުށަހަޅާ މައްސަލައަށް ހައްލެއް ފެންނާން ނެތުން\nއިލެކްޝަންސް ކޮމިޝަނަށް މިއަދު ދިމާވެފައި އޮތް އެއް ގޮންޖެހުމަކީ ސިޔާސީ ޕާޓީތަކަށް މީހުން ވެއްދުމަށް ޕާޓީތަކުން ސައްހަ ނޫން މެމްބަރޝިޕް ފޯމު ހުށަހަޅާ މައްސަލައަށް ހައްލެއް ފެންނާން ނެތުމެވެ. ހައްލު ކުރެވޭނެ އެއްވެސް ގޮތެއް ނެތްކަމަށް އިލެކްޝަންސް ކޮމިޝަނުގެ މެމްބަރުން ބުނާ ހަބަރުތައްވެސް މީޑިއާގައި އެބަ ދައުރުވެއެވެ. ފެންނަނީ ދައުލަތައް މިކަން ހައްލު ކުރެވޭނެ އެއްވެސް ގޮތެއް ނެތިގެން އުޅޭތަނެވެ.\nމިކަމާއިމެދު ވިސްނާލުމުން އަޅުގަނޑަށް ފެންނަނީ މިކަން ހައްލު ކުރެވޭނޭ މަގު އޮތް ތަނެވެ. އަޅުގަނޑަށް ފެންނަނީ ޓެކްނޮލޮޖީގެ އެހީގައި މިކަންކަން ފަސޭހަކަމާއި އެކު ހައްލު ކުރެވިދާނެ ތަނެވެ. ފަހަރުގައި ޓެކްނޮލޮޖީ އަކީ އަޅުގަނޑުގެ އަމިއްލަ ދާއިރާ ކަމަށް ވާތީ އަޅުގަނޑަށް މިކަމާއި ގުޅިފައިވާ ފުރުސަތުތައް ފަސޭހައިން ފެންނަނީ ކަމަށް ވެދާނެއެވެ. އެހެންކަމުން އަޅުގަނޑު މި ހިޔާލުތައް ހިއްސާ ކޮށްލަން ގަސްތު ކުރީއެވެ. ފަހަރުގައި ބަޔަކަށް މުހިންމު މައުލޫމާތު ތަކަކަށް ވެދާނެތީއެވެ.\nޓެކްނޮލޮޖީ ބޭނުންކޮށްގެންވެސް މިކަން އެކި ފެންވަރުގައި ހައްލު ކުރެވިދާނެ ބައިވަރު ގޮތްތައް އެބަ ފެނެއެވެ. ނަމަވެސް އަޅުގަނޑު ކިޔާލަދޭނީ އެންމެ ފަސޭހައިން އެންމެ މަދު ވަސީލަތްތައް ބޭނުން ކޮށްގެން މިކަން ހައްލު ކުރެވިދާނެ ގޮތެވެ. ޓެކްނޮލޮޖީގައި އޮންނަ ގޮތަކީ އެބަޔަކު އޮޓަމޭޓް ކުރި ވަރެކެވެ. ވަސީލަތްތައް އެބަހުއްޓެވެ.\nމިހާރު އޮންނަ ގޮތް\nފުރަތަމަ ކަމަކަށް މިހާރު މި ޕްރޮސެސް އޮންނަ ގޮތަށް ބަލާލަމާ ހިނގާށެވެ. މީހަކު ޕާޓީއަކަށް ވަންނަން ބޭނުންވެއްޖެނަމަ ޕާޓީއަކަށް ވަނުމަށް ފޯމު ފުރާފައި ހުށަހަޅަން ޖެހެނީ އެ ޕާޓީއެއްގެ އޮފީހަށެވެ. ދެން ޕާޓީ އޮފީހުން ފޯމުތައް އިލެކްޝަންސް ކޮމިޝަން (އީ.ސީ) އަށް ހުށަހަޅަނީއެވެ. އަދި ޕާޓީއިން ކެނޑެން ބޭނުންނަމަ ވެސް ހަމަ މިގޮތަށް ޕާޓީ އޮފީހަށް ހުށަހަޅައިގެން ކެނޑެވެއެވެ. ސީދާ އީ.ސީއަށް ހުށަހަޅައިގެންވެސް ކެނޑެވޭ ގޮތެއް އޮވެއެވެ. އީ.ސީގައި ޕާޓީތަކުގެ މެމްބަރޝިޕް ރަސްމީ ދަފްތަރެއް އޮވެއެވެ. އަދި ކޮންމެ ޕާޓީއަކުންވެސް އެޕާޓީއެއްގެ އޮފީހުގައިވެސް އަމިއްލަ މެމްބަރޝިޕް ދަފްތަރެއްވެސް ގެންގުޅެއެވެ. މިކަން އެންމެ ބޮޑަށް ފެންނާނީ ޕާޓީތަކުގެ ޕްރައިމަރީސްތަކުގެ ތެރޭގައެވެ. އީ.ސީގެ ދަފްތަރުގައި މީހެއްގެ ނަން ނޯންނައިރުވެސް ޕާޓީގެ ދަފްތަރުގައި އެމީހެއްގެ ނަން އޮވެދާނެއެވެ. މިހެން މިވަނީ ޕާޓީތަކުގެ އޮފީސްތަކުގައި އޮންނަ ދަފްތަރާއި އީ.ސީގައި އޮންނަ ދަފްތަރު ސިންކު ނުވާތީއެވެ. މިއީ މީހަކު ޕާޓީއިން ކެނޑުނަސް އެމީހަކު އެ ޕާޓީގައި އޮންނަކަމަށް ފެނިދާނެ ސަބަބެކެވެ. ދެން އޮތީ ވަގު ފޯމު ހުށަހަޅާ މައްސަލައެވެ. މިއަދު ފެނުނު އެއް ހަބަރެއްގައި އޮތްގޮތުން ނަމަ ޕާޓީގެ މައި އޮފީސްތަކަށް ހުށަހަޅާ ފޯމުތަކުގެ ސައްހަކަން ބެލޭނެ އިންތިޒާމެއް އަދި ފެންވަރެއް އެ އޮފީސްތަކުގައެއް ނެތެވެ. އެހެންކަމުން ކޮންމެ މީހަކު ގެނަޔަސް އެ ފޯމެއް ގެނައި ގޮތަކަށް އީ.ސީއަށް ހުށަހަޅަނީއެވެ. ފިންގަރޕްރިންޓްވެސް ޖަހައިފައި އޮވެއެވެ. އީ.ސީއަށްވެސް ވެރިފައި ކުރަން ކުރެވޭ ކަމެއް އޮތް ކަމަކަށް ނުވެއެވެ. ޕްރޮސެސްތައް ކުރިޔަށް ދަނީ ޒިންމާ ނަގަން ޖެހޭ މީހަކު ނުހުންނަ ނުވަތަ އަތު ނުވާނެ ގޮތަށެވެ. ބައިވަރު ރިސޯސްތަކެއް ބޭނުންކޮށްގެން ވަގު ފޯމު ހުށަހެޅި ބަޔަކު ހޯދަން ޕޮލިހުންނަށްވެސް އުޅެވޭނީ ދެން ހުރި އެއަށްވުރެ މާ ސީރިޔަސް މައްސަލަތަކަށް ހައްލެއް ހޯދިގެން ކަމަށްވެސް ބައެއް ބޭފުޅުން ދެކެއެވެ.\nRaajjey gai vah kamaai, feyrumaai, maaraamaaree aai, drug aai, kudakudhin naa behumuge massala thah inthihaa ah gina iru, @PoliceMv priority dhevvanee ekan kan huttuvan kan qabool kuravvan dhathi fulhu vaane thoa eve. https://t.co/4TZWVx9vXx\n— Fuwad Thowfeek (@FuwadThowfeek) December 30, 2021\nއެހެންވީމާ މިކަން ހައްލު ނުވާނޭ ކަމަށް އޮތީ ނިމިފައެވެ. އަޅުގަނޑު ދެކޭ ގޮތުގައި ވަގު ފޯމު ހުށަހެޅި މީހުން ހޯދުމުގެ މަސައްކަތަކީ އެކަމާއި ގުޅިފައިވާ އިދާރާތަކުގެ މަސައްކަތެކެވެ. އީ.ސީގެ މަސައްކަތަކަށް ވާން ޖެހޭނީ އަދި އީ.ސީއިން ކުރަން އެންމެ ރަނގަޅު މަސައްކަތަކީވެސް ވަގު ފޯމު ހުށަހަޅައިގެން ދަފުތަރަށް މީހުން އިތުރު ނުކުރެވޭނޭ ގޮތް ވީހާވެސް ބޮޑަށް ހެދުމެވެ. އެތައް ރައްޔިތުންނެއްގެ އެތައް ހައްގު ތަކެކެވެ. ރައްޔިތުންގެ މާލިއްޔަތުން ޕާޓީތަކަށް ދޭ އެތައް ފައިސާއެއް ދިނުމަށް އަދަދު ކަނޑަ އަޅާ ނިންމުމެކެވެ.\nއަޅުގަނޑު ދެކެނީ ޓެކްނޮލޮޖީ ބޭނުން ކޮށްގެން ވަރަށް ބޮޑުތަނުން މިކަހަލަ ކަންކަން ރަނގަޅު ކުރެވޭނޭކަމަށެވެ. ޕޮލިސީތަކަށްވެސް ބަދަލު އަންނާން ޖެހެއެވެ. ހުސް އެކަނި ޓެކްނޮލޮޖީއިން މުޅިން ހައްލު ނުކުރެވޭނޭ ކަންވެސް ގަބޫލު ކުރަމެވެ.\nދެން މިކަން ކުރެވޭނެ ގޮތަކަށް ބަލައިލަމާ ހިނގާށެވެ. ކުއްލިއަކަށް މުޅި ސިސްޓަމް އޮޓަމޭޓް ކުރުމަކީ ބޮޑު އަދި ވަގުތު ނަގާނޭ މަސައްކަތެކެވެ. އެހެން ކަމުން ފަހަރަކު ބައެއް ޑިޖިޓައިޒް ކުރުން ރަނގަޅުވާނެ ކަމަށް ފެނެއެވެ. މިހާރު މިއޮތްގޮތަށް ޕްރޮސެސްތައް ބާއްވައިގެން ފަހަރަކު ޕްރޮސެސް އެއް އޮޓަމޭޓް ކުރެވޭނޭގޮތްތައް ބަލާލަމާ ހިނގާށެވެ. ފަހަރުގައި ބައެއް ޕްރޮސެސްތައް މިހާރުވެސް އޮޓަމޭޓް ކޮށްފައި ހުރެދާނެއެވެ. ފުރަތަމަ ކަމަކަށް އެހެން އެކަން ކުރުމަށްޓަކައި ޕާޓީ ތަކުން ހުށަހަޅާ ފޯމްތަކުގެ މަޢުލޫމާތު ޖަމާކުރާނެ ޑޭޓާބޭސް އެއް އީ.ސީގައި ހަދައި ޕާޓީތަކަށް އެއަށް މައުލޫމާތު އެޅޭނެ ގޮތަށް ޕޯޓަލްއެއް ހެދިދާނެއެވެ. ދެން ޕާޓީތަކުން ފޯމުތައް އީ.ސީއަށް ހުށަހަޅާއިރު ފޯމުގެ ސްކޭން ކުރި ކޮޕީގެ އިތުރުން މައުލޫމާތުތައްވެސް ޕޯޓަލް އަށް އަޅާ ގޮތަށް ބަހައްޓާނީއެވެ. މިގޮތުން ޕާޓީއަށް ވައްދަން ބޭނުންވާ މީހާގެ ފޯނު ނަމްބަރާއި އީމެއިލް އަދި އައިޑީ ކާޑް ފަދަ މައުލޫމާތު ސިސްޓަމަށް އެޅޭ ގޮތަށް ބެހެއްޓިދާނެއެވެ. އަދި މި ހުށަހެޅި މައުލޫމާތު އީ.ސީގެ ސިސްޓަމަށް ލިބުމުން އޭގައިވާ އީމެއިލް އަށާއި ފޯނު ނަމްބަރަށް ނޮޓިފިކޭޝަނެއް ފޮނުވިދާނެއެވެ. ޝަކުވާއެއް އުޅޭނަމަ މައްސަލަ ހުށަހަޅަން ލިންކަކާއި އެކު މި ނޮޓިފިކޭޝަން ފޮނުވިދާނެއެވެ. މިގޮތުން ޕާޓީއަށް ވައްދައިފިކަން ނުވަތަ ޕާޓީއަކުން ވަކި ކޮށްފިކަން އެމީހަކަށް ވަގުތުން އެނގިގެން ދާނެއެވެ.\nޕަބްލިކަށް ޕޯޓަލްއެއް – ދެފުށް ފެންނާނޭ ގޮތެއް\nދެންމެ މި ކިޔައިދިން ގޮތަށް ހަދައިފިނަމަ ދެން އޮތީ ބޭނުން ނަމްބަރެއް ނުވަތަ ބޭނުން އީމެއިލް އެއް ޖަހައިގެން މިކަން ކޮށްފާނެ ކަމުގެ ފުރުސަތު އޮތް ކަމެވެ. އެކަން ހައްލު ކުރަން ބޭނުންނަމަ ކުރެވިދާނެ ކަންކަންވެސް އެބަ ހުއްޓެވެ. އެއީ ދެންމެ މި ކިޔައިދިން ޕާޓީތަކަށް ޕޯޓަލް އެއް ދިނުމުގެ އިތުރުން ދިވެހި ރައްޔިތުންނަށް ވަދެވޭނޭ ގޮތަށް ޕޯޓަލްއެއް ހެދުމެވެ. އާންމު ރައްޔިތުންނަށް ލޮގިންވެ އީ.ސީގައި ހުރި އެމީހެއްގެ މައުލޫމާތު ބަލައި ބަދަލު ގެނެވޭނެ ގޮތަށެވެ. މި ޕޯޓަލް ހަދައި އޭގެ ތެރެއިން ޕާޓީއަށް ވަދެ ކެނޑުމުގެ މަސައްކަތް އަދި މެމްބަރޝިޕާއި ގުޅޭ އެހެން މުއާމަލާތްތައް ކުރެވޭ ގޮތަށް ހެދިދާނެއެވެ. އަދި ހަމަ މި ޕޯޓަލްގައި ޕާޓީ އޮފީސްތަކަށް އެމީހުންނަށް ބޭނުންވާނެ މެމްބަރުންގެ މަޢުލޫމާތު ނަގައި ޕާޓީ މެދުވެރިކޮަށް ކުރަންޖޭ މުއާމަލާތްތައް ކުރެވޭނެ ގޮތަށް އިންތިޒާމް ކުރެވިދާނެއެވެ. ވަކި ފަރުދެއްގެ އެޕްރޫވަލް ނުވަތަ ވެރިފިކޭޝަން ބޭނުންވާ ހާލަތްތަކުގައި ނޮޓިފައި ކޮށް ޕޯޓަލް އަށް ވަދެގެން އެމީހަކު އެޕްރޫވް ކުރަން ޖެހޭގޮތަށްވެސް ހެދިދާނެއެވެ.\nމިގޮތުން ޕޯޓަލް މެދުވެރިކޮށް އީ.ސީއާއި ގުޅުންހުރި ގިނަ ހިދުމަތްތައް ދެވޭގޮތް ހެދިދާނެއެވެ. ނަމަވެސް މި ފުރުސަތުގައި ހަމައެކަނި ސިޔާސީ ޕާޓީތަކާއިު ގުޅޭ މަސައްކަތްތަކަށް ބަލައިލަމާ ހިނގާށެވެ. މިގޮތުން އެމީހަކު ނިސްބަތްވާ ޕާޓީއާއި ޕާޓީއަށް ވަނުމާއި ކެނޑުމުގެ ހިސްޓްރީ ދެއްކިދާނެއެވެ. އަދި ޕޯޓަލް ތެރެއިން އެމީހަކަށް އެމީހެއްގެ މައުލޫމާތު އަދާ ހަމަކުރެވޭ ގޮތް ހެދިދާނެއެވެ. ޕާޓީ އަށް ވަނުމާއި ސެންސިޓިވް މައުލޫމާތު އަދާހަމަ ކުރުމާއި ކެނޑުން ފަދަ ބަދަލުތައް ގެންނަ މުޢާމަލާތްތައް ވެރިފައި ކުރުމަށް ފޯނު ނަމްބަރަށް ނުވަތަ އީމެއިލްއަށް ނުވަތަ ދެގޮތަށް އެއްކޮށް އޯޓީޕީއެއް ފޮނުވައި ޔަގީން ކުރެވިދާނެއެވެ. މިގޮތުން އެމީހެއްގެ މަޢުލޫމާތެއް ބަދަލު ކުރުމުގެ ޒިންމާވެސް އެމީހެއްގެ ބެލުމުގެ ދަށަށް އައީއެވެ. ނޫންނަމަ ޕާޓީއަށް ވެއްދުމުގެ ބައި ޕާޓީގެ ފަރާތުން ޕޯޓަލް މެދުވެރިކޮށް ކުރާ ގޮތަށް ބާއްވާއި ހަމަ އެކަނި ވެރިފައި ކުރަން ޖެހޭ ހިސާބުގައި އެމީހަކު އަމިއްލައަށް އެކަން ކުރަން ޖެހޭ ގޮތަށްވެސް ބޭއްވިދާނެއެވެ. މިގޮތަށް ހަދައިފިނަމަ އީ.ސީގެ ދަފްތަރަށް ރަސްމީކޮށް ބަދަލު ގެންނާނީ އެމީހަކު ވެރިފައި ކުރާ ހިސާބުންނެވެ. މީގެ އިތުރުން މީހަކު ޕާޓީއަކާއި ގުޅެން ބޭނުންނަމަ އެ ޕާޓީއަކާއި ގުޅެން ސިސްޓަމް ތެރެއިން ރިކުއެސްޓް ކުރެވޭ ގޮތަށްވެސް ބޭއްވިދާނެއެވެ. ހުށަހަޅަންޖެހޭ ލިޔެކިޔުމާއި މައުލޫމާތު ޕޯޓަލްއަށް އަމިއްލައަށް އަޕްލޯޑް ކުރާ ގޮތަށެވެ. ދެން އެ ޕާޓީއަކުން އެ ރިކުއެސްޓް ބަލައި ޗެކްކޮށް އެޕްރޫވް ކުރުމުން އެ ބަދަލު އީ.ސީގެ ދަފްތަރަށް ގެންނާނީއެވެ. ޕާޓީތަކަށް ބޭނުންވާ މައުލޫމާތު ވަގުތުން ޑައުންލޯޑް ކުރެވޭ ގޮތަށްވެސް ހެދޭނެއެވެ.\nމި ޕޯޓަލްއަށް މީހުން ލޮގިން ކުރުމަށް އެން.ސީ.އައި.ޓީ އިން އުފައްދާފައިވާ އޯތެންޓިކޭޝަން ސިސްޓަމް (އީފާސް) ބޭނުން ކުރެވިދާނެއެވެ. އޭރުން އަލުން އީ.ސީގެ މި ޕޯޓަލްގައި ވަކިން ރަޖިސްޓަރ ވާން ނުޖެހޭ ގޮތަށްވެސް ހެދޭނެއެވެ. މިހާރުވެސް މިނިސްޓްރީ އޮފް އިކޮނޮމިކް ޑިވެލޮޕްމެންޓުގައި މި ސިސްޓަމް އިންޓެގްރޭޓް ކޮށްގެން ބޭނުން ކުރެއެވެ. ހަމަ މިގޮަތަށް އީ.ސީގައިވެސް މިކަން ނުކުރެވޭންވީ ސަބަބެއް ނުވިސްނެއެވެ. އީފާސް އިންޓެގްރޭޓް ކުރުމުން ޕޯޓަލް ބޭނުން ކުރާ ފަރާތްތައް ދެނެގަނެ އެ ފަރާތަކަށް ހާއްސަ މައުލޫމާތު ޕޯޓަލްގައި ދެއްކޭގޮތް ހެދޭނެއެވެ. އަދި އެފަރާތެއްގެ މައުލޫމާތާއި އެފަރާތަކަށް އެކަނި މެނޭޖްކުރެވޭ ގޮތް ހެދޭނެއެވެ.\nއަލަށް ފާސްކުރެވިފައިވާ އިލެކްޓްރޯނިކް ޓްރާންސެކްޝަނާ ބެހޭ ބިލުގެ ދަށުން މިސިސްޓަމް ތެރޭގައި ހިނގާ ޓްރާންސެކްޝަންތަކަށް ގާނޫނީ ބާރު ލިބިގެން ދާނެއެވެ. މިހެން ހަދައިފިނަމަ ވަގު ފޯމު ހުށަހެޅުމުގެ މައްސަލައަށް ބޮޑު ހައްލެއް ލިބިގެން ދާނެއެވެ. އަދި ޕާޓީ ތަކުގެ އޮފީސްތަކުގައި އޮންނަ ދަފްތަރާއި އީ.ސީގައި އޮންނަ ދަފްތަރާވެސް ދިމާވާނެއެވެ. ޑިޖިޓައިޒް ކުރިޔަސް މެނުއަލް ޕްރޮސެސްވެސް ބާއްވަން ވާނެއެވެ. އެއީ ކިތަންމެ ޑިޖިޓައިޒް ވިނަމަވެސް މެނުއަލްކޮށް ކުރަންޖެހޭ ހާލަތެއް އައިސްދާނެތީއެވެ. ސިސްޓަމް ޑިޒައިން ކުރަންވާނީ އެ ފަދަ މައުލޫމާތު ކޮންމެސް ހިސާބަކުން ސިސްޓަމަށް އެޅޭނޭ ގޮތަކަށެވެ. އެހެން ނަމަވެސް މިފަދަ ސިސްޓަމެއް ހަދައި މީހުން ހޭލުންތެރި ކުރަން ފެށުމުން ގިނަވާނީ ޑިޖިޓަލްކޮށް އަންނަ ރިކުއެސްޓް ތަކެވެ.\nމިހެން ޑިޖިޓައިޒް ކޮށްގެން އެއްކޮށް ހުރިހާ މައްސަލަތައް ހައްލު ނުކުރެވުނު ކަމުގައިވިޔަސް ވަރަށް ބޮޑުތަނުން މި ކަންކަން ހައްލުވެގެންދާނެއެވެ. ހަރަދު ކުޑަވެ މީހުން ޒިންމާދާރު ކުރެވިގެން ދާނެއެވެ. މި ސިސްޓަމް ހެދުމަށް ހަރަދުވާނީ މިހާރު އީ.ސީއިން ޕާޓީތަކަށް ކުރާ ހަރަދުތަކުގެ ނިސްބަތުން ވަރަށް ކުޑަ މިންވަރެކެވެ. ސިސްޓަމް ލައިވް ވުމަށްފަހުގައި ލަހެއް ނުވެ އެ ހަރަދުވެސް ކެނޑިގެން ދާނެއެވެ. ސަބަބަކީ އެތަކެއް ބައިވަރު މަސައްކަތްތަކެއް އޮޓަމޭޓް ކުރެވިފައި ވާތީ އެތައް ރިސޯސްތަކެއް ސަލާމަތް ކުރެވޭނެތީއެވެ. ދެތިންހަތަރު ޑިވެލޮޕަރުން ނަގައިގެން މިވަރުގެ ޕޯޓަލްއެއް އެންމެ ގިނަވެގެން އަހަރެއްގެ ތެރޭގައި ފަސޭހަކަމާއި އެކު ނިންމާލެވޭނެއެވެ.


SunOnline: Inter balikoh Barca dhevana buraa gaathah\nއިންޓަ ބަލިކޮށް ބާސާ ދެވަނަ ބުރާ ގާތަށް ޖެހިލައިފި\nނަޖާހު މަސްއޫދު 25 Oct 2018, 14:56\nރޭ ބާސާއާ އިންޓަ ބައްދަލު ކުރި މެޗުގެ ތެރެއިން-- -\nރޭ ޗެމްޕިއަންސް ލީގުގެ ގްރޫޕް ބީގައި ބާސެލޯނާއިން އިންޓަމިލާންގެ މައްޗަށް ކުރި ހޯދައި ދެވަނަ ބުރާ ގާތަށް ޖެހިލައިފި އެވެ.\nރޭގެ މެޗު ބާސާއިން ކާމިޔާބު ކުރީ 2-0ގެ ނަތީޖާއިންނެވެ. އަތަށް ލިބުނު އަނިޔާއެއްގެ ސަބަބުން އެ މެޗުގައި ބާސާގެ ތަރި ލައޮނަލް މެސީ ނުކުޅެ އެވެ.\nރޭގެ މެޗުގައި ގިނަ ވަގުތު ބޯޅަ ހިފަހައްޓައިގެން މޮޅަށް ކުޅުނީ ބާސާއިންނެވެ. ބާސާއިން އުފެއްދި ގިނަ ހަމަލާތައް އިންޓަގެ ގޯލް ކީޕަރު ސަމީރް ހެންޑަނޮވިޗް ވަނީ މަތަކޮށްފަ އެވެ.\nރޭގެ މެޗުގައި ބާސާގެ ފުރަތަމަ ގޯލު ކާމިޔާބު ކުރީ ރަފީނިއާ އެވެ. މެޗުގެ 32 ވަނަ މިނެޓުގައި އޭނާ އެ ގޯލު ކާމިޔާބު ކުރީ ލުއިސް ސުއާރޭސް އަރިމަތިން ނެގި ހިތްގައިމު ހުރަހެއް ގޯލުގެ ތެރެއަށް ފޮނުވާލައިގެންނެވެ.\nމެޗުގެ 82 ވަނަ މިނެޓުގައި ބާސާގެ ދެވަނަ ގޯލު ކާމިޔާބު ކުރީ ޖޯޑީ އަލްބާ އެވެ. އެ ގޯލަކީ މެދު ތެރެއިން އިވާން ރަކިޓިޗް ދިން ޕާހެއްގެ ބޭނުން ހިފައިގެން އޭނާ ކާމިޔާބު ކުރި ގޯލެކެވެ.\nރޭ ބާސާއިން ތިން ޕޮއިންޓު ހޯދާފައިވާ އިރު އެ ގްރޫޕުގައި ދެން ހިމެނޭ ޓޮޓެންހަމް ވަނީ ޕީއެސްވީ އަތުން އެއްވަރުވެ ދެވަނަ ބުރަށް ދިއުމުގެ އަމިއްލަ ބާރު ގެއްލިފަ އެވެ. އެ މެޗު އެއްވަރުވީ 2-2ގެ ނަތީޖާއިންނެވެ.\nއެ މެޗުގައި ފުރަތަމަ ގޯލު ކާމިޔާބު ކުރީ ޕީއެސްވ އިންނެވެ. ނަމަވެސް އެ މެޗުން މޮޅުވާން މަޖުބޫރުވެފައި އޮތުމުން ޓޮޓެންހަމް ވަނީ ފަހަތުން އަރައި ދެ ގޯލު ކާމިޔާބުކޮށްފަ އެވެ. ޕީއެސްވީއިން ނަތީޖާ އެއްވަރު ކުރީ ޓޮޓެންހަމްގެ ކީޕަރު ލޮރިސްއަށް ރަތް ކާޑެއް ދެއްކުމުން އެކަމުގެ ފައިދާ ނަގައިގެންނެވެ.\nއެ ނަތީޖާއާއެކު ބާސާ އޮތީ ތިން މެޗުން ނުވަ ޕޮއިންޓާ އެކު ގްރޫޕުގެ އެއްވަނައިގަ އެވެ. ދެވަނާގައި ހަ ޕޮއިންޓާ އެކު އިންޓަ އޮތް އިރު ޓޮޓެންހަމް ތިންވަނައިގައި އޮތީ އެންމެ ޕޮއިންޓަކާ އެކު އެވެ. ގްރޫޕުގެ ފުލުގައި ޕީއެސްވީ އޮތީ ހަމަ އެ އަދަދަށް ޕޮއިންޓު ލިބުނު ނަމަވެސް ގޯލުގެ ތަފާތުންނެވެ.\nޑޮޓްމަންޑު ކަޓުވާލައި ޓޮޓެންހާމް ކުއާޓާއަށް\nލިވަޕޫލްއާއި ސިޓީއާ ވާދަ ނުކުރެވޭނެ: ޕޮޗެޓީނޯ\nޓޮޓެންހަމް މުބާރާތުން ކަޓައި ޗެލްސީ ފަސް ވަނަ ބުރަށް


United balivumun Litus Marine ge majaazee marketing stunt - Vaguthu\nޔުނައިޓެޑު ބަލިވުމުން ލިޓަސް މެރިންގެ މަޖާޒީ މާކެޓިން ސްޓަންޓް\n6 މަސް ކުރިން ( އޮކްޓޯބަރ 4, 2020 )\nއިނގިރޭސި ޕްރިމިއަރ ލީގުގައި ޓޮޓެންހަމް އަތުން 6-1 އިން ޔުނައިޓެޑު ބަލިވި ބަލިވުން މީސް މީޑިއާގައި ވާހަކަދައްކަނީ އެކި ގޮތްގޮތަށެވެ.\nއެގޮތުން އެކި ސަޕޯޓަރުން ކުރުދޮށިން މަސްބާނަން ބުނާއިރު ރާއްޖޭގެ ބައެއް ވިޔަފާރިވެރިންވެސް ދަނީ މީގެ ފައިދާ ނަގަމުންނެވެ. ނަމަވެސް އެއްކަމެއް އެމީހުންގެ ހަނދާނުގައި ނެތެވެ. ރާއްޖޭގައި އަދިވެސް ޔުނައިޓެޑުގެ ގިނަ ސަޕޯޓަރުންތަކެއް ތިބިކަމެވެ. އެމީހުންގެ ހުޅުގަނޑު ފަޅައިގެންދިޔައީ ނިކަން ބޮޑަށެވެ.\nމި ހުޅުގަނޑު މިފަހަރު ފަޅައިގެންދިޔައީ ރާއްޖޭގެ ވިޔަފާރީގައި މަގުބޫލު އެއް ބްރޭންޑް ކަމަށްވާ ލިޓަސް މެރިންގެ އިޝްތިހާރުންނެވެ. މެޗު ނިމުމަށްފަހު އެ ވިޔަފާރިއަށް ހާއްސަކޮށް ފޭސްބުކްގައި ހަދާފައިވާ ޕޭޖުން ކުރި ޕޯސްޓް ވެގެންދިޔައީ ޔުނައިޓެޑުގެ ސަޕޯޓަރުން ކެރި އަރައިގަތް ކަމަކަށެވެ.\nމި ޕޯސްޓުގެ މަތީގައި ލިޔެފައިވަނީ "އެކި ސައިޒުގެ ބުޅިއާއި ކަންވާރު ލިބެން އެބަހުރި" މިހެންނެވެ. އަދި ޕޯސްޓުގެ ދަށުގައިވަނީ މި މެޗުގެ ނަތީޖާއެވެ. މި ޕޯސްޓު ކުރުމާއެކު ލިޓަސް މެރިންއަށް ކެތްކުރެވުނީ އެންމެ 18 މިނެޓަށެވެ. އެންމެފަހުން ޒުވާބު ބޮޑުވުމުން ޖެހުނީ އެ ޑިލީޓުކޮށްލާށެވެ.\nނަމަވެސް ޑިލީޓުކޮށްލުމުގެ މީހެއް ކުރި ކޮމެންޓެއް ތި ކިޔުންތެރިންނާއި ހިއްސާކޮށްލާނަމެވެ.\n"މަޖަލެއްނޫން، އަދި ތި ބިޒްނަސްގެ ވައްތަރެއްވެސް ނޫން، ތީ ފުރައްސާރަ ލިޓަސް އިން ވިޔަފާރި ކުރާ އެތައްހާސް މެންޔޫ ފޭނުން ތިބިކަން ހަނދާންކުރާތި"\nރާއްޖޭގެ ވިޔަފާރިވެރިން ފުޓުބޯޅައިން ނަގާ މިފަދަ މަޖާޒީ ޕޯސްޓުތައް ދުވަސްދުވަސްކޮޅުން ފޯރިގަދަވެއެވެ. ލިޓަސްއަކީ ވެސް މާކެޓިން ލެވެލްގައި ރާއްޖޭގައި ފާހަގަކޮށްލެވޭ ބްރޭންޑެކެވެ. ނަމަވެސް މިފަހަރު މިއީ ލިޓަސްއަށް ސަޕޯޓުކުރި ޔުނައިޓެޑުގެ ސަޕޯޓަރުންނަށް ލިބުނު ބޮޑު ހިތްދަތިކަމެކެވެ.\nޔުނައިޓެޑަށް ނުކުޅެވެނީ ރަތް ސީޓުތަކުގެ ސަބަބުން: ސޯލްޝެއާ\nއޮކްޓޯބަރ 4, 2020 23:35\nސާކަސްޓިކް ޖޯކު ލައިގެން މަޖާ ކޮއްލިޔަސް ކެކިއަރާކަށް ނުވޭ.\nއޮކްޓޯބަރ 5, 2020 06:42\nމެންޗެސްޓަރ ޔުނައިޓެޑްގެ ސަޕޯޓަރެއްނަމަ "މެންޔޫ" އެއް ނުކިޔާނެ. ފޭކެއް ތީ\nއޮކްޓޯބަރ 5, 2020 07:03\nއެހެން ވިޔަފާރިތަކުގެ މާކެޓިން ޓެކްނީކްސް ކޮޕީ ނުކޮށް އަމިއްލަ ގޮތަކަށް ހަދާބަ\nއޮކްޓޯބަރ 5, 2020 07:29\nއަހަރެންނަކީ މެންޔޫގެ ފޭންއެއް ނޫން. އެކަމަކު މާކެޓިންގައި ލިޓަސްއިން ތިކުރީ ވަރަށް ދަށުދަރަޖައިގެ ކަމެއް. އަސްލު ރީތިވާނެ، ރާއްޖޭގެ މެންޔޫ ސަޕޯޓަރުންގެ ކިބައިން މާފަށް އެދޭނެމަ. އޮޅިގެންވެސް ލިވަރޕޫލް އާއި ނުބެހޭތި.. އޫޕްސް....\nއޮކްޓޯބަރ 5, 2020 08:05\nމަސްވެރިކަމަކީ ވަރަށް ހީވާގި ކެރޭ މީހުންނަށް ކުރެވޭކަމެއް. މެޗަކުން ބަލިވުމުން، ނުވަތަ ކިޔެވުމުން ފެއިލްވުމުން ކުރަންޖެހޭ ކަމެއް ނޫން. މަސްވެރިކަމަކީ ކަމެއް ނެތިގެން ކުރަންޖެހޭ ކަމެއް ނޫން. އެންމެންވެސް މަހައް ދޭ! ފައިސާ ލިބޭނެ ބޯކޮށް. މަސްވެރިންގެ ތަކެތި ވިއްކާ ބަޔަކު، މަސްވެރިންގެ އަގު ވަޒަން ނުކުރީތީ ހިތާމަކުރަން.\nއޮކްޓޯބަރ 5, 2020 08:58\nމާ މަތީގަ އުޅޭ ބައެއް ތި މެންޗެސްޓާ ސަޕޯޓަރުންނަކީ. ލިޓަސް ކަލޯމެނޭ އެކަހަލަ ޕޯސްޓް ތައް ގިނައިން ކުރާތި. އަދި ޓީމަކަށް ވާ ކަހަލަ ތީމެއް ނަމަ އަދި ކިހާވަރެއް ވާނެ.\nއޮކްޓޯބަރ 5, 2020 15:20\nމިފަހުން މޭން ޔޫ އައް ވިޔާދާ ނަތީޖާއެއް ނުލިބޭތީ ސަޕޯރޓަރުން މާޔޫސް ވިޔަކަސް އެހެންމީހުން ކުރާނެކަމެއް ނެތެވެ. އަމުދުން ވަނީ އުފަލެވެ.\nދެރަވެއްޖެދޯ. ސޮރީ ދެން އެހެން ފަހަރަކުން ނޫނީ އެހެނެއް ނުކިޔާނަން\nއޮކްޓޯބަރ 5, 2020 16:51\nވަރައްސަޅި އިސްތިހާރެއް !!!!!!!!!!!!\nއޮކްޓޯބަރ 6, 2020 19:09\nމިއީ މުވައްޒަފުން ކަނޑާލި ލިޓަސް ދޯ؟ މޮޅު ސްޓަންޓު ޖެއްސިޔަސް ކުރާނެ އިހުތިރާމެއް ނެތް.


Rangalhah act nukurevigen Kajol gai Shah Rukh viki\nރަނގަަޅަށް އެކްޓް ނުކުރެވިގެން ކާޖޮލް ގައި ޝާހްރުކް ވިކި\nކާޖޮލް އާއި ޝާހްރުކް "ބާޒީގަރް" ގެ ލަވައެއްގައި\nޝާހްރުކް ޚާން އާއި ކާޖޮލް އަކީ ބޮލީވުޑްގެ އެންމެ ކުޅަދާނަ އަދި އެންމެ މަގްބޫލު ޖޯޑުގެ ގޮތުގައި ގިނަ ބަޔަކު ސިފަ ކުރެ އެވެ. މި ދެ ތަރިން އެކުގައި ކުޅުނު ފުރަތަމަ ފިލްމަކީ އައްބާސް-މަސްތާން ޑައިރެކްޓްކުރި "ބާޒީގަރް" އެވެ. ފިލްމަކީ ދެ އެކްޓަރުންގެ ވެސް ކެރިއަރު ފެށިތަނާ ކައިރީ ކުޅުނު ފިލްމަކަށް ވާތީ ދެ މީހުން ވެސް އެކްޓިން އަށް ވަރަށް އަލެވެ. ޚާއްސަކޮށް ލޯބީގެ މަންޒަރުތައް ކުޅެން ކާޖޮލް އަށް އެ ދުވަސްވަރު އެހާ ފަސޭހައެއް ނޫނެވެ.\nކަރަން ޖޯހަރްގެ "ކޮފީ ވިތު ކަރަން"ގެ ޝާހްރުކް އާއި ކާޖޮލް ބައިވެރިވި އެޕިސޯޑެއްގައި "ބާޒީގަރް"ގެ ލަވައެއްގައި ހިމެނޭ ރޮމެންޓިކް މަންޒަރުތަކެއް ރަނގަޅަށް ޝޫޓް ނުކުރެވިގެން އެމީހުންނަށް އުޅެން ޖެހުނު ހާލު ކިޔައިދިނެވެ. އެތައް ފަހަރަކު މަސައްކަތް ކޮށްގެން ވެސް ހިތްހަމަޖެހޭ ގޮތަކަށް އެ މަންޒަރު ނުކުޅެވުނު ކަމަށް އެމީހުން އެއްބަސްވި އެވެ.\n"ބާޒީގަރް އޯ ބާޒީގަރް" އެ ލަވައިގެ "މެރަ ދިލް ތާ އަކޭލާ، މައިނޭ ކޭލް އޭސާ ކޭލާ" ކިޔާއިރު ކާޖޮލް އަށް ޖެހެނީ ވަރަށް ޑްރެމެޓިކް ގޮތަކަށް ބާރަށް ނޭވާއެއް ލާށެވެ. ނަމަވެސް އެތައް ފަހަރަކު މަސައްކަތް ކޮށްގެން ވެސް އެއްގޮތަކަށް ވެސް ކާޖޮލް އަށް ހިތްހަމަޖެހޭ ގޮތަކަށް އެ ނޭވާ ލެވުނު ކަމަކަށް ނުވި އެވެ.\nއެ ލަވައިގެ ކޯރިއޮގްރާފަރަކަށް ހުރީ ސަރޯޖް ޚާނެވެ. އެންމެ ފަހުން ޝާހްރުކް އަށް ސަރޯޖް ވަރަށް މޮޅު ޚިޔާލެއް ދިނެވެ. އެ ތަންކޮޅު ކިޔާ ވަގުތު ސިއްރު ސިއްރުން ކާޖޮލްގެ ގައިގައި ވިކާލުމަށެވެ. އޭރުން ކާޖޮލް އަށް ނޭނގި އެފަދަ ރިއެކްޝަނެއް ގެނެވޭނެ ކަމަށް ސަރޯޖް އަށް ގަބޫލު ކުރެވޭތީ އެވެ.\n"އެއީ ލަވައިގެ އެންމެ ރޮމެންޓިކް ބައި. އަހަރެމެން ދެ މީހުން ވެސް އެފަދަ މަންޒަރުތައް ކުޅުމަށް އޭރު ވަލަށް އާ. އެ ތަންކޮޅު ކިޔާއިރު އެ ނޭވާލާން ޖެހޭ ގޮތަށް ކާޖޮލް އަށް އެއްގޮތަކަށް ވެސް އެކަމެއް ނުވި. ސަބަބަކީ އެއީ އާންމު ދިރިއުޅުމުގައި މީހުން ކޮށް އުޅޭ ކަމަކަށް ނުވާތީ ވަރަށް ފޭކް ހަރަކާތެއް ވީމަ. ކާޖޮލް ވެސް އަދި އަހަރެން ވެސް ހަގީގީ ދިރިއުޅުމުގައި އެފަދަ ވައްތަރެއް ނުޖައްސަން. އެހެންވީމަ އެގޮތަށް އެ ހަރަކާތް ގެންނަން އުނދަގޫވީ،" ޝާހްރުކް ބުނެފައި ވެއެވެ.\nކާޖޮލް ބުނި ގޮތުގައި އެ ކަހަލަ ހަރަކާތްތަކަކީ އޭނާ ޒާތީ ދިރިއުޅުމުގައި ގެންނަން ޚިޔާލުވެސް ކުރެވޭ ވަރުގެ ހަރަކާތެއް ނޫނެވެ. އެހެންވެ ކޮންމެ ފަހަރަކު އެތަންކޮޅެއް ޝޫޓްކުރާއިރު ޓައިމިން ދިމާނުވެ ނުވަތަ އެނޫންވެސް ކޮންމެވެސް ކަމެއް ވެގެން ރަނގަޅަކަށް ޝޫޓެއް ނުކުރެވެ އެވެ.\nއެންމެ ފަހުން ސަރޯޖް އަށް ހަދާނެ ގޮތް ހުސްވެގެން މަންޒަރު ނަގާ ވަގުތު ސިއްރު ސިއްރުން ކާޖޮލްގެ ގައިގައި ވިކާލަން ސަރޯޖް ޝާހްރުކް ކައިރީ ބުނީ އެވެ.\nސަރޯޖް ބުނި ގޮތަށް ޝާހްރުކް ވިކާލުމުން ހީވެސް ނުކުރާ ގޮތަކަށް ކާޖޮލްގެ ރިއެކްޓްކުރުމުން އެ ޝޮޓް ވަރަށް ފުރިހަމަކޮށް ނެގުނުކަމަށް އެ ދެ ތަރިން ވެސް ބުނެފައި ވެއެވެ.\n"ބާޒީގަރް" އަށް ފަހު "ދިލްވާލޭ ދުލްހަނިޔާ ލޭޖާއޭނގޭ"، "ކަރަން އަރްޖުން"، "ކުޗް ކުޗް ހޯތާ ހޭ"، "ކަބީ ޚުޝީ ކަބީ ޣަމް"، "މައި ނޭމް އިޒް ޚާން"، ފަދަ ފިލްމުތަކުގައި ޝާހްރުކް އާއި ކާޖޮލް އެކުގައި މަސައްކަތް ކޮށްފައި ވެއެވެ. އަދި ޒާތީ ދިރިއުޅުމުގައި ވެސް އެ ތަރިންގެ މެދުގައި ގާތް އެކުވެރިކަމެއް ވަރަށް ކުރިއްސުރެ މިހަތަނާ ޖެހެންދެން ވެސް އެބަ އޮތެވެ.\nޝާހްރުކް ހާން ކާޖަލް\n"ޝާހްރުކާއެކު ފިލްމެއް ކުޅެން ލިބުނު ކަމެއް ނޭނގޭ"\nޝާހުއާ ވައްތަރު މީހަކު ފެނި ފޭނުން މޮޔަވަނީ


ޓެލެރިކް ޔޫއައި ޢެޕްލިކޭޝަން، 1 (އެކެއް) އަހަރު ދުވަހުގެ މެއިންޓެނެންސް އަދި ސަޕޯޓާއެކު ފޯރުކޮށްދޭނެ ފަރާތެއް ހޯދުން\n(IUL)38-AD/38/2022/148 : ނަންބަރު\nމި އިޢުލާނާއެކު ދީފައިވާ މަޢުލޫމާތު ކަރުދާހާ އެއްގޮތަށް ޓެލެރިކް ޔޫއައި އެޕްލިކޭޝަން، 1 (އެކެއް) އަހަރު ދުވަހުގެ މެއިންޓެނެންސް އަދި ސަޕޯޓާއެކު ފޯރުކޮށްދޭނެ ފަރާތެއް ހޯދަން ބޭނުންވެއެވެ. ވީމާ، ޝަރުތުފުރިހަމަވާ ހުރިހާ ފަރާތްތަކަށް ބީލަން ހުށަހެޅުމުގެ ފުރުޞަތު ހުޅުވާލަމެވެ.\nބީލަން ހުޅުވުން އޮންނާނީ 2022 ޖޫން 12 ވާ އާދީއްތަ ދުވަހުގެ 10:30 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ސިޓީ އުރައިގެ ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަގުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.\nބީލަމާ ބެހޭގޮތުން އެއްވެސް ސުވާލެއްވާނަމަ، އީމެއިލް ކުރައްވާނީ 2022 ޖޫން 09 ވާ ބުރާސްފަތި ދުވަހުގެ 10:30 ގެ ކުރިން، [email protected] އީމެއިލް އެޑްރެހަށެވެ. މި އިޢުލާނު ކޮމިޝަނުގެ ވެބްސައިޓް www.elections.gov.mv އަދި ދިވެހި ސަރުކާރުގެ ގެޒެޓުގައި ޝާޢިއުކުރެވިފައިވާނެއެވެ.\n- ބީލަމާގުޅޭ މައުލޫމާތު ކަރުދާސް


Riyaasee inthihaabah 85 million rufiya, Party thakah 24 million kanda alhaifi | Mihaaru\nޕީޕީއެމްގެ ހަ ވަނަ އަހަރީ ދުވަސް ފާހަގަ ކުރުމަށް ހދ. ކުޅުދުއްފުށީގައި ބޭއްވި ޖަލްސާގައި އެ ޕާޓީގެ ލީޑާޝިޕްގެ ބޭފުޅުން ބައިވެރިވެވަޑައިގަންނަވަނީ. - ފޮޓޯ: ރައީސް އޮފީސް\nރިޔާސީ އިންތިޚާބަށް 85 މިލިއަން ރުފިޔާ، ސިޔާސީ ޕާޓީތަކަށް 24 މިލިއަން\n15 ނޮވެމްބަރ 2017 - 20:303comments\nދައުލަތުގެ އަންނަ އަހަރުގެ ބަޖެޓުން ސިޔާސީ ޕާޓީތަކަށް 24.2 މިލިއަން ރުފިޔާ އަދި އަންނަ އަހަރު ރިޔާސީ އިންތިޚާބު ބޭއްވުމުގެ ޚަރަދަށް 85 މިލިއަން ރުފިޔާ ކަނޑައަޅައިފި އެވެ.\nފިނޭންސް މިނިސްޓަރު އަހުމަދު މުނައްވަރު ރައްޔިތުންގެ މަޖިލީހަށް މިއަދު ހުށަހެޅުއްވި ބަޖެޓުގައިވާ ގޮތުން ސިޔާސީ ޕާޓީތަކަށް އަންނަ އަހަރު 24.2 މިލިއަން ރުފިޔާ ދޭނެ އެވެ. އެއީ ޕާޓީތަކަށް ސަރުކާރުން މި އަހަރު ދިން އަދަދަށް ވުރެ، ތިން މިލިއަން ރުފިޔާގެ ދަށްވުމެކެވެ.\nމީގެ އިތުރުން ރައްޔިތުންގެ މަޖިލީހުން ހުސްވެފައިވާ ގޮނޑިތަކުގެ ބައި އިލެކްޝަން ބޭއްވުމަށް 26 މިލިއަން ރުފިޔާ ވަނީ ދާދި ފަހުން މި އަހަރަށް ފާސްކުރި ސަޕްލިމެންޓްރީ ބަޖެޓުގައި ކަނޑައަޅައިފަ އެވެ.\nސިޔާސީ ޕާޓީތަކުގެ ބެލެނިވެރި ފަރާތާއި އިންތިޚާބުތަކުގެ ކަންކަން ކުރަމުން އަންނަ އިލެކްޝަންސް ކޮމިޝަނަށް އަންނަ އަހަރު ބަޖެޓުގެ ގޮތުގައި ކަނޑައަޅާފައި ވަނީ 116 މިލިއަން ރުފިޔާ އެވެ. މި އަހަރު އިލެކްޝަންސް ކޮމިޝަނަށް ކަނޑައަޅާފައިވާ ބަޖެޓަކީ 77 މިލިއަން ރުފިޔާ އެވެ.\nސިޔާސީ ޕާޓީގެ ގާނޫނުގައި ބުނެފައި ވަނީ ކޮންމެ އަހަރެއްގެ ވެސް ދައުލަތުގެ ބަޖެޓުގެ 0.1 ޕަސެންޓުގެ ފައިސާ ޕާޓީތަކަށް ޚާއްސަ ކުރަންޖެހޭ ކަމަށެވެ.\nމި އަހަރަށް ފާސްކުރި 27 ބިލިއަން ރުފިޔާގެ ބަޖެޓުން ގާތްގަނޑަކަށް 27 މިލިއަން ރުފިޔާ ޕާޓީތަކަށް ދީފައި ވަނީ މި އަހަރު ނިމެން ދެ މަސް ދުވަހަށް ވެފައިވަނިކޮށެވެ. އެހެންވެ، އިދިކޮޅު ގިނަ ޕާޓީތަކުން ވަނީ ފައިސާ ދިނުން ލަސްވެގެން ސަރުކާރަށް ވަރަށް ބޮޑަށް ފާޑު ކިޔައިފަ އެވެ.\nމި އަހަރު އެންމެ ގިނަ ފައިސާ ލިބުނީ، އެންމެ ބޮޑު ސިޔާސީ ޕާޓީ އަދި ވެރިކަންކުރާ ޕީޕީއެމަށެވެ. އެ ޕާޓީ އަށް 10 މިލިއަން ރުފިޔާ ޖަމާކޮށްދިން އިރު އެންމެ ބޮޑު އިދިކޮޅު ޕާޓީ، އެމްޑީޕީ އަށް ލިބުނީ 7.4 މިލިއަން ރުފިޔާ އެވެ. އަދި ޖުމްހޫރީ ޕާޓީ އާއި ސަރުކާރުގެ ކޯލިޝަންގައި ހިމެނޭ އެމްޑީއޭ އަށް 2.7 މިލިއަން ރުފިޔާ ލިބުނެވެ. މެމްބަރުންގެ އަދަދު ހަމަނުވުމުން އަދާލަތު ޕާޓީ އަށް ސަރުކާރުން ފައިސާއެއް ނުދެ އެވެ.\nސިޔާސީ ޕާޓީތަކުގެ ގާނޫނުގައިވާ ގޮތުން މެމްބަރުންގެ އަދަދު 10،000 އަށް އަރާ ޕާޓީތަކަށް، އަހަރުގެ ފުރަތަމަ ތިން މަސް ދުވަހުގެ ތެރޭގައި އިލެކްޝަންސް ކޮމިޝަނުން ފައިސާ ޖަމާކޮށްދޭން ޖެހެ އެވެ.\nއިތުރު ލިޔުންތައް އެމްޑީޕީ ސިޔާސީ ޕާޓީ ދައުލަތުގެ ބަޖެޓް ޖުމްހޫރީ ޕާޓީ ޕީޕީއެމް އެމްޑީއޭ ދައުލަތުގެ ބަޖެޓް 2018


Dhevvadhoo positive case 33 ah,3meehun balin rangalhu vejje | ThePress\nދެއްވަދޫ ޕޮޒިޓިވް ކޭސް 33 އަށް،3މީހަކު ބަލިން ރަނގަޅު ވެއްޖެ\nކޭސްތަކުގެ ތެރޭގައި ދޮށީ އުމުރުގެ2މީހަކާއި4ކުޑަކުދިން ހިމެނޭ\nއެ ރަށުގެ 56 ގެއެއް ވަނީ ކަރަންޓީން ކޮށްފައި\nގއ. ދެއްވަދޫ ސިއްހީ މަރުކަޒު\nގއ. ދެއަވަދޫން އިން ޕޮޒިޓިވް ކޭސްތަކެއް ފެނިފައިވާ އިރު އެ ރަށުގައި މިހާރު ހުރި ކޭސްތަކުގެ ޖުމްލަ އަދަދު 33 އަށް އަރާފައިވާ ކަމަށާއި މިހާތަނަށް ބަލި ޖެހުނު މީހުންގެ ތެރެއިނ3މީހަކު ރަނގަޅު ވެއްޖެ ކަމަށް މައުލޫމާތު ލިބިއްޖެއެވެ.\n'ދަ ޕްރެސް' އަށް މައުލޫމާތު ދެއްވަމުން އެ ރަށު ކައުންސިލްގެ ރައީސް އިބްރާހިމް ތައުފީގު ވިދާޅުވީ، އެ ރަށުން އިއްޔެ 16 މީހަކު ޕޮޒިޓިވް ވެފައި ވާ ކަމަށެވެ. އަދި މިހާރު ކޮވިޑް ބަލި ޖެހިފައިވާ މީހުންގެ އަދަދު 33 އަށް އަރާފައިވާ އިރު ބަލިން ރަނގަޅު ވެފައިވާ3މީހުން ކަމަށް އޭނާ ވިދާޅުވިއެވެ.\nބަލި ޖެހުނު މީހުންގެ ތެރޭގައި ހައިރިސްކް ކެޓަގަރީގެ ދޮށީ އުމުރުގެ2މީހަކަށް ބަލި ޖެހިފައިވާ ކަމަށާއި އެތަނުން އެކަކަށް ދަނީ ގއ. ވިލިނގިލީގައި ހުންނަ ކޮވިޑް ފެސިލިޓީގައި ފަރުވާ ދެމުން ކަމަށް ތައުފީގް ވިދާޅުވިއެވެ. އަދި އެ ދެ މީހުންގެ ހާލު ވެސް ރަނގަޅު ކަމަށް އޭނާ މައުލޫމާތު ދެއްވައެވެ. އެ ރަށުން ފެނުނު ކޭސްތަކުގެ ތެރޭގައި 12 އަހަރުން ދަށުގެ4ކުޑަކުދިން ހިމެނޭ ކަމަށް ވެސް އޭނާ ވިދާޅުވިއެވެ. މީގެ ތެރޭގައި4މަހުގެ ތުއްތު ކުއްޖެއް ވެސް ހިމެނެއެވެ.\nމިހާރު ދެއްވަދޫގެ ހާލަތު ހިއްސާ ކުރައްވަމުން ތައުފީގް ވިދާޅުވީ އެ ރަށުގެ ތިން ބައިކުޅަ އެއްބައި ގެތައް ހުރީ މޮނިޓަރިންގެ ހާލަތުގައި ކަމަށެވެ. އެ ގޮތުން މިހާރު 56 ގެއެއް ކަރަންޓީން ކޮށްފައިވާ ކަމަށް އޭނާ ވިދާޅުވެއެވެ. ރަށުގައި މިހާރު އަމަލު ކުރަމުން ދަނީ އެޗްޕީއޭގެ ގައިޑްލައިން އާ އެއްގޮތަށް ކަމަށާއި ރަށުގައި ދިރިއުޅޭ މީހުން ބޭރަށް ނުކުމެ އުޅުން މަނާކޮށްފައި ވާއިރު ބޭނުން ވާ ތަކެތި ފޯރުކޮށް ދިނުމަށް ކައުންސިލުން މަސައްކަތް ކުރަމުން ދާ ކަމަށް އޭނާ ވިދާޅުވިއެވެ.\nއެ ރަށަށް މި ހާލަތުގައި ގއ އަދި ގދ އަތޮޅުގެ ރަށްރަށުން އެހީތެރިކަން ފޯރުކޮށްދެމުން ދާ ކަަން އޭނާ ފާހަގަ ކުރެއްވިއެވެ. އެ ގޮތުން އެ ދެ އަތޮޅުގެ ކައުންސިލް ތަކުގެ އިތުރުން މިފްކޯ އާއި ގެމަނަފުށި މަސް ދޯންޏަކުން އެ ރަށަށް މަސް ފޯރުކޮށްދީފައި ވާ ކަަމަށް އޭނާ ވިދާޅުވިއެވެ.\nއެ ރަށް މޮނިޓަރިންގެ ހާލަތަށް ލާފައި ވަނީ އެރަށުގައި ފުރަބަންދުގެ މުއްދަތު ފުރިހަމަ ކުރަން ދިޔަ ބަޔަކަށް މައުލޫމާތު ނުބައިކޮށް ދެވި ކަރަންޓީނުން ރިލީސް ކޮށްލުމާ އެކު އޭގެ ތެރޭގައި ޕޮޒިޓިވް ވެފައި ހުރި މީހަކު ބޭރަށް ނުކުމެ މީހުންނާ ކޮންޓެކްޓް ވި ފަހުން ކޮވިޑް ނަތީޖާ ޕޮޒިޓިވް ކަމަށް ލިބުމާ ގުޅިގެންނެވެ. މިހާރު އެ ރަށުގައި ރެންޑަމް ސާމްޕަލް ނަގަމުން ދާއިރު މިހާތަނަށް 300 އަށް ވުރެ ރެންޑަމް ސާމްޕަލް ނަގާފައިވާ ކަމަށް ދެއްވަދޫ ކައުންސިލުން ބުނެއެވެ.\nދެއްވަދޫ ކޭސް އާ ގުޅުން ހުރި2ކޭސް އެއް ހުޅުމާލެއިން ފެނިފައިވާ ކަމަށް އެޗްޕީއޭއިން ބުނެފައި ވާއިރު ދެއްވަދޫގައި ބަލި ފެތުރެން ދިމާވި ސަބަބު އަދިވެސް ދެނެގަނެވިފައެއް ނުވެއެވެ. ހަަމައެއާއެކު ދެއްވަދޫން ފެނިގެން އުޅެނީ، ކޮވިޑްގެ އާ ސްޓްރެއިން ކަމެއް ނުވަތަ ނޫން ކަމެއް ވެސް އަދި ޔަގީނެއް ނުވެއެވެ.\nހަބަރު ކޮވިޑް-19 އެޗްޕީއޭ ގއ. ދެއްވަދޫ


40+ Relese Kurun Anna Mahuge5Vana Dhuvahu - vNews.mv\n"40 ޕްލަސް" ރިލީޒް ކުރުން އަންނަ މަހުގެ 5ވަނަ ދުވަހު\nއަހުމަދު ހަމީދު އާދަމް 06 February 2019, 16:16\nގިނަ ބަޔަކު އެންމެ އިންތިޒާރުކުރަމުންދާ ދިވެހި ފިލްމު "40 ޕްލަސް" ރިލީޒް ކުރުން އަންނަ މަހަށް ފަސްކޮށްފި އެވެ.\nވީނިއުސްއަށް މައުލޫމާތު ދެއްވަމުން ފިލްމުގެ ޕްރޮޑިއުސަރު އިސްމާއީލް ޝަފީގު ބުނީ މިމަހުގެ 27 ވަނަ ދުވަހު ރިލީޒްކުރަން ހަމަޖެއްސި "40 ޕްލަސް" ރިލީޒް ކުރުމަށް މިހާރު ހަމަޖެހިފައިވަނީ އަންނަ މާރޗްމަހުގެ5ވަނަ ދުވަހަށްކަމަށެވެ.\nޝަފީގު ބުނީ ފިލްމު ރިލީޒްކުރާ ތާރީޚު ފަސްކުރީ އެންސީއޭއިން އެދިގެންކަމަށެވެ. އެގޮތުން އެންސީއޭއިން މިމަހުގެ 27 އަދި 28 މި ދެ ދުވަހު އޮލިންޕަސް ބޭނުންވެގެން އެދިފައިވާކަމަށާ ފިލްމު ފަސްކުރީ އެންސީއޭއަށް އެއްބާރުލުން ދިނުމުގެ ގޮތުންކަމަށެވެ.\nޝަފީގު ބުނީ ފިލްމުގެ ހުރިހާ މަސައްކަތެއް މިހާރު ނިމިފައިވާކަމަށާ "40 ޕްލަސް" ޓިކެޓް ބުކް ކުރުމުގެ މަސައްކަތް ފޯރިއާއެކު ކުރިއަށްދާކަމަށެވެ. ފިލްމުގެ ޓިކެޓް ބުކްކުރުމަށް 7384040 މި ނަންބަރަށް އެސްއެމްއެސް ކުރުމުން އެކަން ހަމަޖެހޭނެކަމަށް ޝަފީގު ވަނީ ބުނެފައެވެ.\nޝަފީގު ބުނީ މިހާރު "40 ޕްލަސް"ގެ ޓިކެޓް ބުކްކުރަމުންދާއިރު، ވަރަށް އަވަހަށް އޮލިންޕަހުން ޓިކެޓް ވިއްކަން ފަށާނެކަމަށެވެ.\nޝައި ޕްރޮޑަކްޝަންއާއި، ޔޫއްޕެ ޕްރޮޑަކްޝަން ގުޅިގެން އުފެއްދި "ނޯޓީ 40"ގެ ދެވަނަ ބައެއްގެ ގޮތުގައި އުފައްދާ "40 ޕްލަސް" އާއި ގުޅޭގޮތުން ފިލްމުގެ ޕްރޮޑިއުސަރު އިސްމާއީލް ޝަފީގު ބުނީ މިއީ 2019 ވަނަ އަހަރު ދިވެހި ފިލްމީ ސްކްރީނަށް އަންނާނެ އެންމެ ތަފާތު އެއް ފިލްމަށްވާނެކަމަށެވެ. ޝަފީގް ބުނީ "40 ޕްލަސް"އަކީ ވަރަށް ގިނަ ރަހަތައް އެކުލެވޭނެ ފިލްމެއްކަމަށާ ފިލްމުގައި ތަރިންގެ ފަރާތުން ވަރަށް ކުޅަދާނަ އެކްޓިންއެއް ފެނިގެންދާނެކަމަށެވެ.


SunOnline: Goaheh hedhunukan qaboolukoh Ashfaq maafah edhunu, ekamaku eyru maa lasvejje: Segrt\nގޯހެއް ހެދުނުކަން ގަބޫލުކޮށް ދަގަނޑޭ މާފަށް އެދުނު، އޭރު މާ ލަސްވެއްޖެ!\nއަޙްމަދު މުޖްތަބާ 03 Sep 2018, 17:16\nމިހާތަނަށް ރާއްޖެ ދުށް އެންމެ މޮޅު ފުޓްބޯޅަ ކުޅުންތެރިޔާ އަދި ގައުމީ ޓީމުގެ ކުރީގެ ކެޕްޓަން އަލީ އަޝްފާގު (ދަގަނޑޭ)އަށް ގޯހެއް ހެދުނުކަމަށް އޭނާ އެއްބަސްވެ މާފަށް އެދުނު ކަމަށާއި ނަމަވެސް އޭރު މާ ބޮޑަށް ލަސްވެފައިވާކަމަށް ގައުމީ ޓީމުގެ ކޯޗު ޕީޓަރ ސެގަރޓް ބުނެފިއެވެ.\nމިފަހަރުގެ ސާފް ޗެމްޕިއަންޝިޕަށް ނެގި ގައުމީ ޓީމުގެ ސްކޮޑުން ދަގަނޑޭއަށް ޖާގަ ނުލިބުމުން ގިނަ ބަޔަކުވަނީ އެކަމަށް ފާޑުކިޔައިފައެވެ. ފުރަތަމަ ދަގަނޑޭ ޓީމަށް ނުނެގީ، ގައުމީ ޓީމުން އޭޝިއަން ކަޕް ކޮލިފިކޭޝަންގައި އެންމެފަހުން ބޫޓާނާ ދެކޮޅަށް ކުޅުނު މެޗުގެ ކުރިން، މެޗު ޕްރެސްއަށް ނުދިއުމުންނެވެ. އަދި އޭގެ ފަހުން ގައުމީ ޓީމުގެ ކޯޗާއި ދަގަނޑޭއާ ދެމެދު ބަހުގެ ހަމަލާތަކެއްވެސް ބަދަލުކުރެވިގެން ދިޔައެވެ.\nސާފް ސުޒުކީ ކަޕް 2018 ފެށުމުގެ ކުރީން މިއަދު ބަންގުލަދޭޝްގެ ދާކާގައި ނޫސްވެރިން ކުރި ސުވާލަކަށް ޖަވާބުދެމުން ސެގަރޓް ބުނީ، އަޝްފާގަށް މިފަހަރުގެ މުބާރާތުން ފުރުސަތު ނުލިބުނީ، ހާލަތު ކަންދިމާކުރިގޮތުން ކަމަށާއި، އޭނާ މާފަށް އެދުނީ ވަގުތު ފާއިތުވި ފަހުން ކަމަށެވެ. އޭގެ އިތުރުން ކޯޗުގެ ވިސްނުން ހުރީ، ދިވެހި ފުޓްބޯޅައިގެ ކުރިމަގަށް، ޒުވާން ޓީމެއް ބިނާކުރުން ކަމަށްވާތީ ކަމަށެވެ.\n"އަހަރެމެންނާ އަޝްފާގާ އެންމެ ފަހުން ބައްދަލުކުރެވުނީ، ޓީމު ލިސްޓު ފޮނުވުމުގެ ސުންގަޑި ހަމަވިފަހުން. ސުންގަޑިއަށް ޓީމުލިސްޓް ފޮނުވަން ޖެހޭ،" އަޝްފާގު ޓީމުގައި ނުހިމެނި ސަބަބާ ގުޅޭގޮތުން ސުވާލުކުރުމުން ކޯޗު ބުންޏެވެ.\n"އަޝްފާގު ވަނީ، އޭނާއަށް ގޯހެއް ހެދުނުކަން ގަބޫލުކޮށް އަހަރެންނާ ބައްސާމު ކުރިމަތީގައި އެކަމަށް އިއުތިރާފުވެ މާފަށް އެދިފައި. އެކަމަކު އޭރު އޮތީ މާ ލަސްވެފައި.\n"އަހެރެން ބުނިން މިހާރު ބަލަންވީ މުސްތަގުބަލަށް ކުރެވޭނީ ކޮންކަމެއްތޯއޭ. އެކަމަކު މިހާރު މިވަނީ ވަގުތު ހަމަވެފައޭ.\n"އަހަރެން ވަރަށް ދުރާލައި ލިސްޓު އެކުލަވައިލަން."\nސެގަރޓް ބުނީ، އޭނާއާ އަޝްފާގާ ދެމެދު އެއްވެސް މައްސަލައެއް ނެތް ކަމަށެވެ. އަދި އަޝްފާގަކީ އޭނާ ވަރަށް އިހްތިރާމްކުރާ، އަދި އެހެން މީހުންވެސް އިހްތިރާންކުރާން ޖެހޭ، ދިވެހި ފުޓްބޯޅައަށް ވަރަށް މުހިއްމު ކުޅުންތެރިއެއް ކަމަށެވެ. އަޝްފާގާއެކު މިހާރުވެސް ވަރަށް ގާތް ގުޅުމެއް އެބަ އޮތްކަމަށާއި ކުރިއަށް އޮތްތާނގައިވެސް އެ ގުޅުން އޮންނާނޭ ކަަމަށް ކޯޗު ބުންޏެވެ.\nމިވަގުތު އޭނާގެ ވިސްނުން ހުރީ، ކުރިއަށް އޮތް އަހަރު ތަކުގައި ރާއްޖޭގެ ފުޓްބޯޅަ ޓީމަކީ، ސަރަހައްދީ ފެންވަރުގައި އިންޑިއާ އަދި އަފްޣާނިސްތާން ފަދަ ޓީމުތަކަށްވުރެ ވަރުގަދަ ޓީމަކަށް ހެދުންކަމަށްވެސް ގައުމީ ޓީމުގެ ކޯޗު ބުންޏެވެ.\nގައުމީ ފުޓްބޯޅަ ޓީމު އެކުލަވައިލުމުގައި ޒުވާން ކުޅުންތެރީންނަށް އިސްކަންދީފައިވާނޭކަން މިއަދުވެސް ކޯޗު ތަކުރާރުކުރިއެވެ.\nސެގަރޓް ބުނީ، އޭނާ މިފަހަރުގެ ޓީމު ނަގާފައި ވާނީ، ޒުވާން ކުޅުންތެރީންނާއެކު ތަޖްރިބާކާރު ކުޅުންތެރީން ހިމެނޭ ގޮތަށް، "ބެލަންސް" ޓީމެއް ކަމަށެވެ.\nމުސްތަގުބަލަށް ރަނގަޅު ޓީމެއް ބިނާކުރާއިރު، 33 އަހަރު 37 އަހަރުގެ ކުޅުންތެރީންގެ ޓީމެއް ނަގައިގެން އޭނާ ބޭނުންވާ ގޮތަށް ޓީމު ބައްޓަންކުރުމަކީ ވަރަށް އުނދަގޫ ކަމަކަށް ވާނޭކަން ކޯޗު ފާހަގަކުރިއެވެ.\nގައުމީ ޓީމުގެ މިފަހަރުގެ ސްކޮޑުގައި ހިމެނޭ، އެންމެ ތަޖްރިބާކާރު ކުޅުންތެރީންގެ ތެރޭގައި ހިމެނެނީ، ކެޕްޓަން އަކްރަމްއަބްދުލް ޣަނީއާއި މުހައްމަދު އާރިފް (ބަކާ)އެވެ. މީގެ އިތުރުން، ތަޖްރިބާކާރު މިޑްފީލްޑަރު މުޙައްމަދު އުމޭރު، 27 ކުޅުންތެރީންގެ ސްކޮޑުގައި ހިމެނުނު ނަމަވެސް، އޭނާވެސް ވަނީ، 22 ކުޅުންތެރީންގެ ސްކޮޑު އިއުލާނުކުރި އިރު ޓީމުން ބާކީވެފައެވެ.


FIFA Award ah Messi, Ronaldo adhi Van Dijk vaadhakuranee | Mihaaru\nފީފާ އެވޯޑަށް ވާދަކުރާ ތިން ކުޅުންތެރިން: ވެން ޑައިކް (ކ)، ރޮނާލްޑޯ (މ) އަދި މެސީ.-- ފޮޓޯ: އޭއެފްޕީ\nފީފާ އެވޯޑަށް މެސީ، ރޮނާލްޑޯ އަދި ވެން ޑައިކް ވާދަކުރަނީ\n03 ސެޕްޓެމްބަރ 2019 - 12:207comments\nމިދިޔަ ބުރާސްފަތި ދުވަހު ވެން ޑައިކް ވަނީ މެސީ އާއި ރޮނާލްޑޯއާ ވާދަކޮށް ޔޫރަޕްގެ އެންމެ މޮޅު ކުޅުންތެރިޔާގެ މަގާމު ހޯދައިފަ އެވެ. ޔޫރަޕްގެ ކޯޗުންނާއި ކުޅުންތެރިން އަދި ނޫސްވެރިންގެ ވޯޓުން ހޮވި މޮޅު ކުޅުންތެރިޔާގެ މަގާމު ވެން ޑައިކް ހޯދީ 305 ޕޮއިންޓް ހޯދައިގެންނެވެ. ދެ ވަނަ އަށް ދިޔައީ 207 ޕޮއިންޓާ އެކު މެސީ އެވެ. އަދި ތިން ވަނަ ހޯދީ 74 ޕޮއިންޓާ އެކު ރޮނާލްޑޯ އެވެ. އެންމެ މޮޅު ޑިފެންޑަރުގެ މަގާމު ލިބުނީ ވެސް ވެން ޑައިކަށެވެ.\nއުމުރުން 28 އަހަރުގެ ވެން ޑައިކަކީ 2006 ވަނަ އަހަރު އިޓަލީގެ ފަބިއޯ ކަނަވާރޯ އަށް ފަހު ދުނިޔޭގެ ޝަރަފްވެރި އެވޯޑެއް ހޯދި ފުރަތަމަ ޑިފެންޑަރެވެ. ވެން ޑައިކަށް މޮޅު ކުޅުންތެރިޔާގެ މަގާމު ލިބުމުން އިނގިރޭސި ކުރީގެ ޑިފެންޑަރު ރިއޯ ފާޑިނަންޑް ވަނީ އެއީ އެންމެ ރަނގަޅު ނިންމުންތޯ ސުވާލު އުފައްދައިފަ އެވެ. ބާސެލޯނާގެ ޑިފެންޑަރު ޖެރާޑް ޕީކޭ ބުނީ މޮޅު ކުޅުންތެރިއާގެ މަގާމު ޑިފެންޑަރަކަށް ލިބުނަސް ބަލައިގަންނަންޖެހޭނެ ކަމަށެވެ.\nއެންމެ މޮޅު އަންހެން ކުޅުންތެރިޔާގެ މަގާމަށް ވާދަކުރަނީ ޔޫރަޕްގެ މޮޅު ކުޅުންތެރިއަކަށް ހޮވުނު އިންގްލެންޑްގެ ލޫސީ ބްރޯންޒް އާއި އެމެރިކާއާ އެކު އަންހެން ވޯލްޑް ކަޕް ދިފާއުކުރި ކެޕްޓަން މޭގަން ރެޕީނޯ އަދި އެމެރިކާގެ ތަރި އަލެކްސް މޯގަން އެވެ.\nއެންމެ މޮޅު ކޯޗުގެ މަގާމަށް ވާދަކުރަނީ މެންޗެސްޓާ ސިޓީއާ އެކު އިނގިރޭސި ހުރިހާ މުބާރާތެއް ކާމިޔާބުކުރި ކޯޗު ޕެޕް ގާޑިއޯލާ އާއި ލިވަޕޫލަށް ޔޫރަޕްގެ ޗެމްޕިއަންކަން ހޯދައިދިން ކޯޗު ޔާގެން ކްލޮޕް އަދި ޓްރާންސްފާއެއް ނުކޮށް މިދިޔަ ސީޒަނުގައި ޓޮޓެންހަމާ އެކު ރަނގަޅު ނަތީޖާތަކެއް ނެރުނު ކޯޗު މައުރީސިއޯ ޕޮޗެޓީނޯ އެވެ.\nއަންހެން ޓީމުތަކުން އެންމެ މޯޅު ކޯޗުގެ މަގާމަށް ވާދަކުރަނީ އިންގްލެންޑްގެ އަންހެން ޓީމުގެ ކޯޗު ފިލް ނެވިލް އާއި އެމެރިކާ އަންހެން ޓީމަށް ވޯލްޑް ކަޕް ކާމިޔާބުކޮށްދިން ޖިލް އެލިސް އަދި ނެދަލެންޑްސް އަށް ޔޫރޯ ކާމިޔާބުކޮށްދިން ސެރީނާ ވިއެމަން އެވެ.\nއެންމެ މޮޅު ގޯލްކީޕަރުގެ މަގާމަށް ވާދަކުރަނީ ލިވަޕޫލްގެ އެލިސަން ބެކާ އާއި ބާސެލޯނާގެ އަންދްރޭ ސްޓެގެން އަދި މެންޗެސްޓާ ސިޓީގެ އެޑަސަން މޮރާއެސް އެވެ. އެންމެ މޮޅު ގޯލަށް ދޭ ޕުސްކަސް އެވޯޑަށް ވާދަކުރަނީ ބާސެލޯނާގެ ލިއޮނަލް މެސީ އާއި ރިވާ ޕްލޭޓަށް ކުޅެމުން އަންނަ ހުއާން ކުއިންޓޭރޯ އަދި ރުމޭނިއާގެ ޑެބްރެޝެން އަށް ކުޅެމުން އަންނަ ޑެނިއަލް ސޯރީ އެވެ.\nމި އަހަރުގެ ފީފާ ބެސްޓް އެވޯޑް ހަފްލާ އޮންނާނީ މި މަހު 23 ވަނަ ދުވަހު އިޓަލީގެ މިލާނުގަ އެވެ.\nއިތުރު ލިޔުންތައް ލިއޮނަލް މެސީ ކްރިސްޓިއާނޯ ރޮނާލްޑޯ ބެސްޓް ފީފާ އެވޯޑްސް


Ali Rameez aai Ishan ekugai: “Kaamiyaabu othee music aa dhuruvegen”\nއަލީ ރަމީޒާއި އިޝާން އެކުގައި: ކާމިޔާބު އޮތީ މިޔުޒިކާ ދުރުވެގެން!\nއިޝާން އާއި އަލީ ރަމީޒު: އިޝާން ވަނީ ލަވަކިޔުން ހުއްޓާލާފައި\nއަލީ ރަމީޒަށްފަހު އޭނާގެ އަޑާއި އެ ސްޓައިލާއި އެ ލަވަތަކާއެކު އާންމުންނަށް އެންމެ ކަމުދިޔަ ލަވަކިޔުންތެރިޔަކީ މުހައްމަދު އިޝާން އެވެ. މޯލްޑިވިއަން އައިޑޮލްއިން ވިދާލި އިޝާން، ލަވަކިޔުމުގައި ރޯލްމޮޑެލްއެއް ގޮތަށް ވެސް ދެކެމުން ދިޔައީ އަލީ ރަމީޒަށެވެ. ނަމަވެސް މިއަދު ލަވަކިޔުން ހުއްޓާލައި އިޝާން ވަނީ ދިރިއުޅުމުގައި ވެސް ރޯލްމޮޑެލްއަކީ އަލީ ރަމީޒު ކަމަށް ބަލާފަ އެވެ.\nރަނގަޅު، ތެދު މަގު ލިބިއްޖެ ކަމަށް ބުނެ އިޝާން ލަވަކިޔުން ހުއްޓާލިކަން އިއުލާންކުރީ މިއަދު އޭނާގެ ފޭސްބުކް ފޭޖްގައި ކުރި ޕޯސްޓަކުންނެވެ. ގިނަ ސަޕޯޓަރުންތަކެއް އޮންނަ އިޝާންގެ މި ޕޯސްޓާއެކު އެންމެ ފުރަތަމަ ވެސް އުފަލާއެކު އެކަން ފާހަގަކުރި މީހަކީ އަލީ ރަމީޒެވެ. އަލީ ރަމީޒު، ޓްވީޓަކުން ހަމައެކަނި ނިންމާލީއެއް ވެސް ނޫނެވެ. އިޝާންއަށް ގުޅައި ވާހަކަ ވެސް ދެއްކި އެވެ.\nއިޝާންއާ ދެމެދު ދެކެވުނު ވާހަކަތައް މިހާރު އަލީ ރަމީޒު ވަނީ އާންމުންނާ ހިއްސާކޮށްފަ އެވެ. އަލީ ރަމީޒު، އިޝާންއާ އެންމެ ފުރަތަމަ ވެސް ކުރީ އެންމެ ގިނައިން އޭނާއާ ވެސް އަމާޒުވާ ސުވާލެވެ. އަލީ ރަމީޒު ބުނި ގޮތުގައި ކޮންމެ ތަނަކުން ވެސް އޭނާއަށް އަމާޒުވާ ސުވާލަކީ އެއީ އެވެ.\n"ކީއްވެގެންތޯ އިޝާން ލަވަކިޔުމާ ތިޔަ ދުރުވީ، ކޮބައިތޯ ސަބަބަކީ،"\nއިޝާން އޭނާގެ ވާހަކަ ފެށި އެވެ. އިޝާން ބުނި ގޮތުގައި އޭނާ ލަވަކިޔުމައިގެން ކުރިއަށް ދިޔައީ އެކަން ހުއްޓާލާނެ ކަމުގެ ނިޔަތެއްގަ ނޫނެވެ. ނަމަވެސް ވޭތުވެދިޔަ ރޯދަ މަހެއްގައި މިސްކިތާ ގާތްވެވުނު ކަމާއި އޭރު ވެސް ވަރަށް ބޮޑަށް މިޔުޒިކް ވެސް ކުޅެމުންދިޔަ ކަމަށެވެ. ދެކަންތައް އެއް ފަހަރާ އެއް މިނެއްގައި ގެންދިޔައިރު ވެސް ހިތްހަމަޖެހުމެއް ލިބިފައި އުނދަގޫތަކެއްވަމުން ދިޔަ ކަމަށް އިޝާން ބުންޏެވެ.\n"ދެ ކަންތައް ބެލެންސްކޮށް ގެންގުޅެން ފެށީމަ އެނގުނީ އަސްލު ހިތްނުތަނަވަސް މިވަނީ ޝޯ ކުޅިފަ އަންނަ ގަޑީގައިކަން، ހެނދުނު ހޭލާއިރު އަދި ރޯދަ ވިއްލަންދެން ވަރަށް ހިތްހަމަޖެހުމެއްގެ ތެރޭގައި މި ހުންނަނީ، އެކަމަކު ރޭގަނޑު ޝޯ ނިންމާފައި އެބަ އާދޭ ހިތްނުތަނަވަސްކަމެއް، އެންމެން ވެސް ބުނޭ މިޔުޒިކު ކުޅުމަކީ ހިތްނުތަނަވަސްކަމެކޭ،" އިޝާން ބުންޏެވެ.\nއިޝާން ބުނީ ދެން ވެސް މިޔުޒިކަށް ވަރަށް ބޮޑު އަހަމިއްޔަތު ކަމެއް ދިނުމާއެކު ދީން ރަނގަޅަށް ދަސްކުރަން ފެށީ ކަމަށެވެ. ދަސްކުރަން ފެށުމާއެކު މިއީ އާދައިގެ ކަމެއް ނޫންކަން އެނގުނު ކަމަށާއި ބޭނުންހާ ގޮތަކަށް އުޅިފައި ދާން އޮތް ތަނެއް ނޫންކަން ވެސް އެނގުނު ކަމަށެވެ. އެހާ ހިސާބުން މިޔުޒިކް ދޫކޮށްލުން މާބޮޑު ތަކްލީފަކަށް ނުވި ކަމަށް އިޝާން ބުންޏެވެ.\n"ހަގީގީ ހިތްހަމަޖެހުން ތަޖުރިބާ ނުކުރެވޭތީ މިޔުޒިކަކީ ހިތްހަމަޖެހުން ލިބޭ އެއްޗެއް ކަމަށް ބުނެވެނީ، ހަގީގީ ހިތްހަމަޖެހުން ތަޖުރިބާ ކުރެވިއްޖެނަމަ މިޔުޒިކް ވާނެ ވަރަށް ބޮޑު ހިތްނުތަނަވަސްކަމަކަށް،" އިޝާން ބުންޏެވެ. "މިޔުޒިކަށް ހިތް އިންނާނެ އެކަމަކު އެމީހަކު ޖެހޭނީ ﷲއަށްޓަކައި އެކަން ދޫކޮށްލަން، އެއީ ދޯ އިމްތިހާނަކީ،"\n"މިޔުޒިކަކީ އަސްލު ވަރަށް ފޮނި އުއްމީދުތަކެއް ކުރެވޭ އެއްޗެއް، ވަރަށް ގިނަ ބައެއްގެ ކުރިމަތީގައި ހުނަރު ދައްކާލައި، ވަރަށް ގިނަ ބަޔަކު ހިތްއެދޭނެ، ދެން އޮތް ދުނިޔޭގައި އަހަރެމެންނަށް އުޅެވެން އޮތް ފޮނިކަން ނޭނގޭހާ ހިނދެއްގައި މިޔުޒިކް މަތިން ފޫއްސެއް ނުވާނެ، ރަނގަޅު މައުލޫމާތު ލިބިގެން ނޫނީ ވަރަށް އުނދަގޫވާނެ ސައިތާނާގެ މަޅިން މިންޖުވާން،" އިޝާން ދިން މެސެޖަކީ މިއީ އެވެ. "ހަގީގީ ފޮނިކަމާއި ކާމިޔާބު ލިބެން އޮތީ މިޔުޒިކް ދޫކޮށްލައިގެން،"\nރާއްޖެ ދުށް އެންމެ ކާމިޔާބު ލަވަކިޔުންތެރިޔާ، އަލީ ރަމީޒު ވެސް ވަނީ އޭނާ މިޔުޒިކާ ދުރުވެ ކުރި ތަޖުރިބާ ކޮންމެ ވެސް ވަރަކަށް ހިއްސާކޮށްފަ އެވެ. އަލީ ރަމީޒު ބުނި ގޮތުގައި އެގޮތުގައި ސާބިތުވެ ހުރުމަކީ ވަރަށް އުނދަގޫ ކަމެއް ކަމަށެވެ. ނަމަވެސް ދީނީ އިލްމްވެރިންނަކީ އެންމެ ގާތް މީހުންގެ ގޮތުގައި ދެކުމަކީ ސާބިތުވެ ހުރުމަށް ވަރަށް މުހިންމު ފިޔަވަޅެއް ކަމަށެވެ.


Vaccine nudhey kudhin FVM City School thakugai ebathibi\nހިމަބިހި: މީސްލްސް ރާއްޖެއިން ކުރިން ނައްތާލެވިފައިވާ ނުރައްކާތެރި ބައްޔެއް ރާއްޖެއިން މިވަނީ ފެނިފައި\nވެކްސިން ނުދޭ ކުދިން ފުވައްމުލައް ސިޓީ ސްކޫލްތަކުގައި އެބަތިބި\n14 ޖެނުއަރީ 2020, 11:30 |\nވެކްސިންގެ ޑޯޒްތައް ފުރިހަމަ ނުކުރާ ކުދިން ފުވައްމުލައް ސިޓީ ސްކޫލްތަކުގައި ތިބި ކަމުގެ އިތުބާރު ހުރި މައުލޫމާތު މިކަލް ނޫހަށް ލިބިފައިވެއެވެ. މިކަލްނޫހާއި ވާހަކަ ދެއްކި ނަން ހާމަނުކުރާ ޕަބްލިކް ހެލްތު ދާއިރާގައި މަސައްކަތް ކުރާ މީހަކު ބުނި ގޮތުގައި ފުވައްމުލައް ސިޓީ ސްކޫލްތަކުގައި ވެކްސިން ފުރިހަމަ ނުކުރާ ކުދިން އެބަތިއްބެވެ.\nއޭނާ ހަމަކުރި ގޮތުގައި ފުވައްމުލައް ސިޓީގައި ވެސް ވެކްސިން ޖެހުމާއި ދެކޮޅުހަދާ މީހުން އުޅެއެވެ. އެގޮތުން އޭނާ ފާހަގަ ކުރީ 2016 ވަނަ އަހަރު ކުރިޔަށް ގެންދިޔަ ވެކްސިން ދިނުމުގެ ޕްރޮގްރާމުގައި ވެސް ވެކްސިން ޖެހުމާއި ފުވައްމުލަކުގެ ބައެއް މީހުން ދެކޮޅު ހަދާފައިވެއެވެ.\nއަދި އެއިގެފަހުން ވެކްސިން ޖެހުމުން އޯޓިޒަމްގެ އަސަރުކުރާ ކަމަށް ބުނެ އެތައްބަޔަ ވެކްސިން ޖެހުމާއި ދެކޮޅު ހަދާފައިވާކަމަށް ވެސް އޭނާ ހާމަކުރިއެވެ.\n“މިހާރު ވެސް، ކުއްޖާ އުފަންވީސުރެ އެއްވެސް ވެކްސިނެއް ޖަހަން ބޭނުންނުވާ މީހުން ވެސް އެބަތިބި.” ނަން ހާމަނުކުރާ ޕަބްލިކް ހެލްތު އޮފިޝަލް އިތުބާރާއެކު ބުންޏެެވެ.\nއެމްއެމްއާރު ޖެހުމަށް ދެކޮޅުހަދާ އަދި ޑޯޒް ފުރިހަމަ ކުރުން ލަސްކޮށްފައިވާ،2އަހަރާއި7އަހަރާއި ދެމެދުގެ ގާތްގަޑަކަށް 50 ވަރަކަށް ކުދިން ފުވައްމުލައް ސިޓީގައި އެބަތިބި ކަމަށް އޭނާ ބުންޏެވެ.\nއަދި މިހާރުވެސް ބައެއް މީހުން ވެކްސިން ޖެހުމާއި ދެކޮޅު ހަދަމުންދާކަމަށް އޭނާ ބުންޏެވެ.\nއޭނާގެ ވާހަކަތަކަށް އިތުރު ބާރެއް ލިބެނީ “ބައެއް ޕޭރެންޓުން މިހާރަކަށް އައިސް ވެކްސިން ޖެހުމާއި ދެކޮޅު ހަދާ” ކަމަށް ފުވައްމުލަކު ހޮސްޕިޓަލުގެ މެނޭޖަރު މިކަލް ނޫހަށް ވިދާޅުވުމުންނެވެ.\nއޭނާ ފަހަގަ ކުރި ގޮތުގައި ހިމަބިހި ނުފެތުރޭނީ ވެކްސިންޖަހާ މީހުންގެ ކަވަރޭޖް ބޮޑު ކުރެވިގެންނެވެ. އޭނާގެ ވާހަކަތަކަށް ބަލާއިރު ވެކްސިން ނުޖަހާ ކުދިން ތިބުމުގެ ސަބަބުން ފުވައްމުލަކުގެ ސްކޫލްތަކުން ހިމަބިހިފަދަ ނުރައްކާތެރި، ފަސޭހައިން ގައިންގަޔަށް އަރާ ބައްޔެއް ފެތުރުމުގެ ފުރުސަތު އެބަ އޮތެވެ.\nމިއީ ސިއްރުކޮށްގެން ފައިދާއެއް ލިބޭނެ ކަމެއް ނޫނެވެ. ސިއްރުކުރުމުން ލިބޭނީ ހައްތާވެސް ގެއްލުމެވެ. މަދުބައެއްގެ މިފަދަ ވިސްނުމާއި ހެދި މުޅި މުޖުތަމިއު ނުރައްކަލަކަށް ހުށަހެޅެންދެން ބަލަން ތިބެގެނެއް ނުވާނެއެވެ. ‘ލަދަކާހުރެ ތަދެއް ނުފިލާނެއޭ’ ބުނާ ފަދައިން މިފަދަ ވާހަކަތައް ހާމަކުރަން ޖެހެއެވެ. އެންމެގެ ސަމާލުކަމަށް ގެންނަން ޖެހެއެވެ.\nވެކްސިން ޖެހުމާއި ދެކޮޅު ހަދަނީ ކޮންބައެއްކަން ޕަބްލިކް ހެލްތު އޮފިޝަލުންނަށް ރަނގަޅަށް އެނގޭނެއެވެ. ފުވައްމުލަކު ސްކޫލްތަކުގެ ވެރިންނަށް އަދި އެކަން އެހާ ސާފު ނުވެދާނެއެވެ.\nމިޒަމާނުގައި ރައްޔިތުމީހާ ވެސް ޖަވާބުދާރީ ކުރެވޭނީ ރައްޔިތުންނަށް ކަންކަން ހާމަކޮށްދީގެންނެވެ.\nރާއްޖެއިން ވެކްސިން ނައްތާލެވިފައިވާ ކަމަށް 2017 ވަނަ އަހަރު ޔުނެސްކޯއިން ކަނޑައަޅައި ސެޓްފިކެޓް ދިނެއްކަމަކު ހިމަބިހި ރާއްޖެއަށް ނައައިހެއް ނުހުންނާނެ ކަމަށް އޭނާވެސް ގަބޫލުކުރެއެވެ. ރާއްޖެއިން ހިމަބިހި ނައްތާލެވިފައިވާ ކަމަށް ވޯލްޑް ހެލްތު އޯގަނައިޒޭޝަނުން ކަނޑައެޅީ ޑަބްލިއުއެޗްއޯ އިން އެކަމަށް ކަނޑައޅާފައިވާ މިންގަނޑަށް ވެކްސިން ކޭމްޕޭންތަކުގައި ވެކްސިން ދެވި އަދި އެކަން ބެލެހެއްޓޭނެ މޮނިޓަރިން އުސޫލެއް ގާއިމުކުރެވިފައިވާތީ ކަމަށް އޭނާ ބުންޏެވެ.\nރާއްޖެއަކީ ލަފަތުގެ ވެކްސިން ޕްރޮގްރާމު ބަރާބަރަށް ފުރިހަމަކުރާ ގައުމަކަށް ވާތީ ދިވެހި ހުރިހާ ރައްޔިތުންނަސް ވެސް ބޭރުގައުމުތަކުގެ ވިސާ ހޯދުމުގައި އެތައްގުނައެއް ފަސޭހަވެފައި ވެއެވެ.\nއިތުރު ލިޔުންއެޗްޕީވީ ވެކްސިން ދިނުންވެކްސިން ދިނުން\nTags: އެޗްޕީވީ ވެކްސިން ދިނުން, ވެކްސިން ދިނުން


ކިތަންމެ ދަތިޙާލަތުގަ ހުރިނަމަވެސް މިމަގުން މަސައްކަތްކުރުމުން ތަނަވަސްކަމާ އުފާވެރިކަންވެސް ލިބޭނެ! އިން ޝާ ﷲ: ޝައިޚް އަބޫބަކުރު ޒައުދު\nއާރޓިކަލްކިޔުމަށް ހޭދަވާނެކަމަށް ބެލެވެނީ :2މިނެޓް, 27 ސިކުންތު\nމިރޭ ފުރަތަމަވެސް މިފަށަނީ ﷲ ތަޢާލާގެ ވަޙީބަސްފުޅަކުންނެވެ. އަލް ބަޤަރާ ސޫރަތުގެ 186 ވަނަ އާޔަތުންނެވެ.\n"އަދި ތިމަންރަސްކަލާނގެ އާމެދު ތިމަންރަސްކަލާނގެ އަޅުން ކަލޭގެފާނާ ސުވާލުކޮށްފިނަމަ، (ކަލޭގެފާނު ވިދާޅުވާށެވެ!) ފަހެ، ހަމަކަށަވަރުން ތިމަންރަސްކަލާނގެއީ (އެއުރެންނާ) ކުއްތަންވެވޮޑިގެންވާ ރަސްކަލާނގެއެވެ. ތިމަންރަސްކަލާނގެ ޙަޟްރަތަށް ދުޢާކޮށްފިނަމަ ދުޢާކުރި މީހާގެ ދުޢާ ތިމަންރަސްކަލާނގެ ޢިޖާބަކުރައްވަވަމެވެ. ފަހެ އެއުރެން (އެބަހީ ތިޮމަންރަސްކަލާނގެ އަޅުން) ތިމަން ރަސްކަލާނގެއަށް ޢިޖާބަދޭހުށިކަމެވެ. އަދ އެއުރެން ތިމަންރަސްކަލާނގެއަށް އީމާންވާހުށިކަމެވެ! (އެއީ) އެއުރެންނަށް ތެދުމަގު ލިބުމަށްޓަކައެވެ." (އަލް ބަޤަރާ: 186)\nމިއާޔަތުގައި ﷲ ތަޢާލާ ވަޙީކުރައްވަވާފައި އެވަނީ އެލާނގެ މީސްތަކުންނާއި ކުއްތަންވެވޮޑިގެންވާކަމަށެވެ. އެންމެ ގާތުގައިވާކަމަށެވެ. މީސްތަކުން ދުޢާކޮށްފިނަމަ ދުޢާކުރި މީހާގެ ދުޢާ ޢިޖާބަކުރައްވަވާކަމަށެވެ.\nއަހަރެމެން އެންމެންނަށްވެސް މިވަގުތު މިވަނީ މުޅިދުނިޔެއަށް ޢާންމުވެފައިވާ ދަތިކަމުގެ އަސަރުފޯރައިފައެވެ. ކޮންމެވެސް ސިފައެއްގައި ދަތިކަން އިޙްޞާބްކުރަން ޖެހިފައިނުވާ ހަމައެކަކުވެސް މިވަގުތު ދުނިޔޭގައި ހުރެދާނެކަމަށްވެސް ބުނެވޭކަށް ނެތެވެ. މިހައި ދަތިހާލުގައި ތިބެންޖެހިފައިވާއިރު ދެން ސުވާލުކޮށްލަން ބޭނުންވަނީ ތިއަބައިމީހުންނާއިއެވެ.\nތިއަބައިމީހުންގެ ތެރެއިން މީހަކު ދުވާލަކު ﷲ ތަޢާލާ އާއިއެކު ހޭދަކުރަނީ ކިހައިވަގުތެއް ހެއްޔެވެ؟ ﷲ ތަޢާލާގެމަތިން ހަނދުމަކޮށް ޛިކުރުކުރަނީ ކިހައި އިރަކުހެއްޔެވެ؟ ޖެހިފައިވާ މުޞީބާތްތަކުން ސަލާމަތްކުރައްވަވައި ދެއްވެވުން އެދި ދުޢާކުރަނީ ކިތައްފަހަރުހެއްޔެވެ؟ ތިމާގެ ފާފަތައް ފުއްސަވައި ދެއްވެވުން އެދި ދުޢާކުރަނީ ކިތައްފަހަރު ހެއްޔެވެ؟\nމިއީ ފުރަތަމަ ކުރަންޖެހޭ ސުވާލުތަކެވެ. ދެން ދައްކަންއޮތީ ގިނަބައަކު އެމީހުންގެ ޙަޔާތުގެ ވަގުތުތައް ހޭދަކުރާ ގޮތުގެ ވާހަކައެވެ.\nގިނަބައަކު ވަގުތުތައް ހޭދަކުރަނީ ކޮންމެވެސް އެެހެން މީހެއްގެ ކަންކަމާއިބެހުމަށެވެ. ކޮންމެވެސް ދެމަފިރިއަކު ވަރިވެއްޖެތޯ ބެލުމަށެވެ؟ މިވެނި މީހަކު ކައިވެނިކޮށްފިކަން ބެލުމަށެވެ. މިވެނި މީހަކު ކުރިކަމަށް ތުހުމަތުކުރެވޭ ކަމެއްގެ ވާހަކަ ދެއްކުމަށެވެ. އެހެން ޢިބާރާތަކުން ބުނާނަމަ ތިމާ އާއި އެއްވެސް ގޮތަކުން ގުޅުން ނެތް ކަންކަމުގެ ވާހަކަދެއްކުމަށެވެ. ޣީބަބުނެ ތިމާގެ މުސްލިމް އަޚުންގެ މުޅަމަސް ކެއުމަށެވެ.\nއަޅެނިކަން ބުނެބަލާށެވެ! ޢާއިލާގެ މެދުގައިވެސް އެކުވެރިންގެ މެދުގައިވެސް ﷲ ތަޢާލާ އާއިބެހޭގޮތުން ވާހަކަ ދައްކަމުހެއްޔެވެ؟ ﷲ ތަޢާލާގެ ދީނަށް ނަޞްރުދިނުމާއި ބެހޭގޮތުން ވާހަކަ ދައްކަމުހެއްޔެވެ؟ ތިމާކުރާ އަޅުކަން މިހާރަށްވުރެ ފުރިހަމަކޮށް އިތުރުކުރުމުގެ ވާހަކަ ދައްކަމު ހެއްޔެވެ؟\nﷲ ތަޢާލާ ވަޙިކުރައްވަވާފައިއެވަނީ މީސްތަކުންނާއި އެންމެ ގާތުގައި ވޮޑިގެންވާކަމަށެވެ. އަޅުތަކުން ދުޢާކުރުމުން ޢިޖާބަކުރައްވަވާކަމަށެވެ. ނަމަވެސް ތިބާގެ ފަރާތުން އުފުލިގެންދަނީ އެކަންކަމުގެ އަޑުތަކެއް ނޫނެވެ. ﷲ ތަޢާލާ އެންމެ ބޮޑަށް ރުހިވޮޑިނުގަންނަވާ ކަންކަމުގެ ވާހަކަތަކެވެ. ވީއިރު ތިބާއަށް ކުރިމަތިވެފައިވާ ދަތިޙާލަތުން އަރައިގަތުމަށް ﷲ ތަޢާލާގެ އެހީތެރިވެވޮޑިގަތުން ލިބޭނީ ކިހިނަކުންހެއްޔެވެ؟\nމީސްތަކުންނޭވެ! ކުރިމަތިވެފައިވާ ދަތިތަކުން އަރައިގަންނަން އެދޭނަމަ މިދެއްކި ވާހަކަކޮޅަށް ވިސްނައިލާށެވެ! ﷲ ތަޢާލާގެ ރުހިވޮޑިގަތުން ލިބެން އޮތްމަގުން ކުރިއަށްދާން ގަދައަލައި މަސައްކަތްކުރާށެވެ! އެމީހަކަށް ކަންކަން ފަހިކުރައްވަވައި ދެއްވަވާނެތެވެ! އިން ޝާ ﷲ\n- ޝައިޚް އަބޫބަކުރު ޒައުދުގެ ދަރުސަކުން\nމިފަދަ ފިރިއަކު ލިބިއްޖެނަމަ ކިޔަމަންތެރިވުމުގެ ގޮތުން ކުރިމަތީގައި ކުޑަކަކޫވެސް ޖަހާށެވެ! ލޯބިދީ ޚިދުމަތްކުރުމުގަ ޤުރްބާންވެސްވާށެވެ!\nގިނަ އަދަދެއްގެ ކައިވެނިތައް ރޫޅެމުންދާއިރު ބަލިފައާއިމެދު ވިސްނައިލަނީ މަދު މީހެކެވެ!\nހިތްދަތިވާންޖެހޭ ޙާލަތެއް މެދުވެރިވެއްޖެނަމަ އެހެން މީހުންގެ ބޮލުގަ ކަންކަން ނާޅުވައި ތިމާއަށް ކުރެވޭ ފާފަތަކާއިމެދު ވިސްނާށެވެ!\nދަރިން އެއްލާލާފަ ތިބެން ބިރު ނުގަންނަ ބައްޕައިންނަށް ޚާއްޞަ: ދަރިއަކާ އަޅާނުލާ ހުރުމުން މުސްތަޤްބަލު ތަޅުލެވުނު މިލިއަނަރުގެ ވާހަކަ!\nއެމީހަކު ކުރި ފާފައެއް އެމީހަކަށެވެ! އެކަމާ ބެހޭނަމަ އެމީހަކަށް ގާތީ ނަރަކައެވެ!: ޝައިޚް އަބޫބަކުރު ޒައުދު\nބޭނުންވާ މަޤާމް ނުލިބެނީ ވަކިމީހެއްގެ ސަބަބުންކަމަށް ޤަބޫލުކޮށް ދީނުން ބޭރުނުވާށެވެ!: މުފްތީ މެންކް\n12 ޖެނުއަރީ 2021


Reygandu 8:30 in feshigen vehicle dhuvvun manaakoh fiyavalhuthah harukashi koffi | Mihaaru\nރޭގަނޑު 8:30 އިން ފެށިގެން ވެހިކަލް ދުއްވުން މަނާކޮށް ފިޔަވަޅުތައް ހަރުކަށިކޮށްފި\nހުރިހާ ރަށެއްގައި މާދަމާ އިން ފެށިގެން މާސްކު އެޅުން މަޖުބޫރު. މާލޭގައި ޕްރީ ސްކޫލްތަކާއި ޑޭކެއާތައް ދެ ހަފުތާއަށް ބަންދު. ގިނަ މީހުން އެއްވެ އުޅުން މަނާކުރަން ޕާކުތަކާއި މައިދާންތަކަށް ކަސްރަތަށް ފިޔަވައި ދިއުން މަނާ.\nފުލުހުން މާލެތެރެ ޕެޓްރޯލްކުރަނީ: ކޭސްތައް އިތުރުވާތީ ކުރިން ދިން ލުއިތައް މާދަމާ އިން ފެށިގެން ވަނީ ހަރުކަށިކޮށްފައި. --ފޮޓޯ/މިހާރު\n02 ފެބުރުއަރީ 2021 - 17:39\nރާއްޖޭގައި ކޮވިޑް-19ގެ ތިން ވަނަ ރާޅެއް ނަގައި ހާލަތު ގޯސްވެފައިވާތީ މާދަމާ އިން ފެށިގެން ރޭގަނޑު 8:30 އިން ފަތިހު 4:30 އަށް މާލެ ސަރަހައްދުގައި އެއްގަމު އުޅަނދު ދުއްވުން މަނާކޮށް، ކުރިން ލުއި ދީފައިވާ ފިިޔަވަޅުތައް ހަރުކަށިކުރަން ނިންމައިފި އެވެ.\nޑިރެކްޓަ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު ސޮއިކުރައްވައި ނެރުއްވި އެ އެންގުމުގައި ހިމެނޭ ކަންކަމަށް އަމަލުކުރާނީ މިރޭ ދަންވަރު 12 އިން ފެށިގެންނެވެ.\nކޮވިޑަށް ޕޮޒިޓިވްވާ ކޭސްތައް މި ހަފުތާގައި އުޅެނީ ކޮންމެ ދުވަހަކު 100 އިން މަތީގަ އެވެ. އަދި މިދިޔަ އާދިއްތަ ދުވަހުން ފެށިގެން އިއްޔެ ހަވީރު6އާ ހަމައަށް ކޮވިޑަށް ޕޮޒިޓިވްވި މީހުންގެ އަދަދު ވަނީ 200 އަށް ވުރެ މަތިވެފަ އެވެ. މިއީ ކޮވިޑުގެ ހާލަތު އެންމެ ގޯސްވި އިރު ކޭސްތައް ފެނުނު އަދަދެވެ.\nމާލޭގައި ރޭގަނޑު 8:30 އިން ފެށިގެން ފަތިހަށް ވެހިކަލް ދުއްވުން މަނާކުރަނީ ދެ ހަފުތާގެ މުއްދަތަށެވެ. މިހާރު މާލެ ސަރަަހައްދުގައި ކާފިއު ފަށާ ގަޑިއަކީ ދަންވަރު 12 ކަމަށް ވިޔަސް، މާދަމާ ރެއިން ފެށިގެން 11 އަށް ކާފިއު ވަގުތު ވަނީ އަވަސްކޮށްފަ އެވެ. އެހެންވެ، މާލެ އާއި ވިލިިމާލެ އާއި ހުޅުމާލޭގައި މަގުމައްޗަށް މީހުން ނުކުތުން މަނާ ގަޑިއަކީ މާދަމާ ރެއިން ފެށިގެން 11 އިން ފަތިހު 4:30 އަށެވެ.\nކޭސްތައް އެންމެ ގިނަވި ދުވަސްކޮޅު ކުރިން ވެސް މި ފިޔަވަޅު އެޅި އެވެ. ގިނަ ރަށްތަކެއްގައި ވެސް ބަލި ފެތުރިދާނެތީ ހުރިހާ ރަށެއްގައި މާސްކް އެޅުން ވެސް މާދަމާ އިން ފެށިގެން މަޖުބޫރެވެ.\nއެޗްޕީއޭ އިން އިއުލާންކުރި އާ ފިޔަވަޅުތައް:\n- އެކަނި ކުރާ ކަސްރަތު ފިޔަވައި ކުޅިވަރުތަކާއި ކަސްރަތުތައް ކުރިއަށް އޮތް ދެ ހަފުތާއަށް ހުއްޓާލުން. އުމުރުން ދުވަސްވީ މީހުންނާއި ނުކުޅެދުންތެރިކަން ހުންނަ މީހުން ކަސްރަތު ކުރުމުގައި އެހީތެރިއަކު ބައިވެރިކުރެވިދާނެ.\n- ޕްރީ ސްކޫލްތަކާއި ނާސަރީތަކާއި ޑޭކެއާ ޚިދުމަތް ދޭ ތަންތަން ބަންދުކުރުން.\n- އެޗްޕީއޭގެ އުސޫލްތަކާ އެއްގޮތަށް ޖިމްތައް ބަދަލުކުރުން.\n- ކޮލެޖްތަކާއި ޔުނިވަސިޓީތަކުގައި ކުރިއަށް އޮތް ދެ ހަފުތާގައި އޮންލައިންކޮށް ކިޔަވައިދިނުން. ޕްރެކްޓިކަލް ސެޝަންތައް ރައްކާތެރިކަމުގެ ފިޔަވަޅުތަކާ އެކު ކުރިއަށް ގެންދެވިދާނެ.\n- ހުރިހާ ރަށެއްގައި މާސްކު އެޅުން މަޖުބޫރުކޮށް، އެކަން ތަންފީޒުކުރުން ހަރުދަނާކުރުން.\n- ކޮންމެހެން ދޭން ޖެހޭ ޚިދުމަތްތަކަށް ނޫނީ ސަރުކާރު އިދާރާތައް ނުހުޅުވައި ގޭގައި މަސައްކަތް ކުރެވޭނެ އިންތިޒާމް ހަމަޖައްސައި ޚިދުމަތްތައް އޮންލައިންކޮށް ދިނުން. ކޮންމެހެން ކުރަން ޖެހޭ މަސައްކަތްތަކަށް މުވައްޒަފުން ނެރުމުގައި ވެސް އެޗްޕީއޭ އިން ކަނޑައަޅާފައިވާ އުސޫލަށް އަމަލުކުރުން.\n- ގްރޫޕް ހަދައިގެން ކެއުމާއި ސައިބުއިން ހުއްޓާލުމާއި އޮފީސް ބައްދަލުވުންތައް އޮންލައިންކޮށް ބޭއްވުން.\n- އޮފީސްތަކާއި ކުންފުނިތަކުގައި މަސައްކަތްކުރާ ހައި ރިސްކް މީހުން ގޭގައި ތިބެގެން މަސައްކަތް ކުރުން.\n- ރޭގަނޑު 11 އިން ފަތިހު 4:30 އަށް މާލެ ސަރަހައްދުގައި ދެ ހަފުތާއަށް ކާފިއު އިއުލާންކުރުން.\n- ޕާކުތަކާއި މައިދާންތަކަށް މީހުން ދިއުން ދެ ހަފުތާއަށް ހުއްޓާލުން. އެކަމަކު ކަސްރަތު ކުރާ ތަންތަނުގައި އެޗްޕީއޭގެ އުސޫލާ އެއްގޮތަށް ކަސްރަތު ކުރެވޭނެ.\n- މާލެ ސަރަހައްދުން ރަށްރަށަށް ޒަރޫރީ ޚިދުމަތްތައް ފޯރުކޮށްދޭން ދާ ފަރާތްތައް ދަތުރުކުރުމުގެ 72 ގަޑިއިރުގެ ތެރޭގައި ޕީސީއާރު ޓެސްޓް ހެދުން.\n- އެޗްޕީއޭގެ ގައިޑްލައިނަށް ރެސްޓޯރަންޓްތަކާއި ހޮޓާ، ކެފޭތަކުން އަމަލުކުރޭތޯ ބެލުމަށް އިންސްޕެކްޝަން ފެށުން.\nކޮވިޑް ކޭސްތައް ގިނަވެ، ހުޅުމާލެ މެޑިކަލް ފެސިލިޓީ ފުރިފައިވާތީ ފަރުކޮޅުފުށީގައި މީހުން ބޭތިއްބޭނެ އިންތިޒާމު އަންނަނީ ހަމަޖައްސަމުންނެވެ.\nހެލްތު ޕްރޮޓެކްޝަން އެޖެންސީ ދިވެހި ސަރުކާރު ސިއްހަތު ބަލިތައް\n46 ކޮމެންޓް, 29 ރިއެކްޝަންސް\nއަނެއްކާވެސް ނަމާދަށް މިސްކިތަށް އެރުމާ، ހުކުރުކުރުން މުޅިނަ މަނާކުރޭ! ކުރިންވެސް މިހެން ހެދުމުން ލުއިވި. ވިޔާނުދާ ގޮތުގަ ވަގުތު ހޭދަ ނުކުރޭ!\nމިޓާމްގެ ކިޔެވުން ފެށުނުއިރު ޓައިމްޓޭބަލްގަ އޮތީ އިސްލާމް ގުރުއާންވެސް އެންމެ ޕީރިއަޑެއް ހަފްތާއަކު. އެއީ 35 މިނިޓް. ދެ ހަފްތާއިން އެއް ހަފްތާގައި2ޕީރިއަޑް. އެހާ ބޮޑު ބަދަލެއް އައި ސަބަބެއް އެއްގޮތަކަށްވެސް ނޭނގުނު.\nއެމްޓީސީސީ ތިލަފުށި ސައިޓުގަ ހެސްކިޔަަފައި އޮތި ކޮވިޑް ފެތުރިފައި. ބޭރުމީހުންނައި އެތާ އުޅޭ ރާއްޖެމީހުނަތައްވެސް ޖެހިގެން ހިރިނުލެވިފައި ތިބެނީ. އެޗްޕީއޭގެ ގައިޑްލައިނަކަށް ފޮލޮއެއްނުކުރޭ! ކަރަންޓީނުވާން އެންގިމީހުންވެސް ބަރާބަރަށް ސައިޓަށްދޭ. ނުކުންނަކޮންމެ ދުވަހަކަށް އެލަވަންސެއް ދޭތަނެއްވިމަ އެ ނުލިބި ފައިސާކޮޅު މަދުވެދާނެތީ އެހެންމިހުންނަކަށް ނުބަލާ! ޢެތާގެ ވެރިންވެސް ވަރަށް ދޯދިޔާ! ކަރަންޓީނުނުވޭ! މިކަން ކަމާބެހޭ އިދާރާތަކުން ބަލައިދީ!\nކޮބާ އެތަން ބަލަހައްޓަން ލާފަތިބި ވެރިން.\nތީ ކާކުކަން މަށަށް އިނގޭ. ތީ އޮފީހަށް ނުނިކުންނަށް ކަލޭ ދަމާ ހާސަރެއް.. އަރިދަފުސް ރޯގާއެއް ޖެހިފަހުރެގެން ދެއްކި ތިން މީހުން ޓެސްޓުން ނެގަޓިވް.. ބަލިވެއްޖިއްޔާ މަސައްކަތަކަށް ނުނިކުމެވޭ ކަން ކަލެއަށް ރަނގަޅަށް އެނގޭނެ.. މިހާރުވެސް ދެފަހަރެއްގެ މަތިން ރައްޓިއްސަކު ޕޮސިޓިވް ވެއްޖޭ ކިޔާފަ 10 ދުވަހުގެ2ޗުއްޓީ ހަދާލައިފި.\nކޮވިޑް ކޭސްތައް ގިނަވެ, ފިޔަވަޅުތައް އެޅިއިރު, ގްރޭޑް 1 އިން ގްރޭށް 10 އަށް ކިޔަވަން ދާންޖެހެނީ އަދިވެސް ސްކޫލަށް. ސްކޫލްތައް ބަންދެއް ނުވޭ,\nކޮންވައްތަރު ވޭރިއެންޓް ހުންނަނީ؟\nނަސީރު، ކަލޭ ހަމަ ހޭގަތަ؟ ތިޔަބުނާ ހުރިހާކަމެއް ރައްޔިތުންނަށް ފުރަތަމަ ދަސްކޮށްދީ ރައްޔިތުން ހަޔާތްކެނޑުވީ ކޮންބައެއްކަން ގިނަ މީހުން އަދި ހަނދާންނެތޭހާ ދުވަހެއް ނުވޭ! ޕޮލިހުން ގައިގަ ތަޅާނެކުދިންކޮޅެއް ހޯދަން މިހާރުގެ ސަލާމަތީ މިނިސްޓަރަށް ޕާޓީގެ ބޮޑުމީހާ ލަފާނުދޭތަ؟ ހުޅުޖަހާ އަންދާލީ ކިތައް މިލިއަން ރުފިޔާގެ ޢިމާރާތާ މުދަލުގައިތަ؟ ފުރަތަމަ ޖުމްހޫރީ މައިދާނަށް އެއްވިދުވަހު ސަލާމަތީ ބާރުތަކުގެ މީހެއްގެ ބަނޑަށް ވަޅި ނުޖަހާތަ؟ މިހެން ގޮސް ކިޔަންވީ ކިތަށް ކަންތައް؟\nހެޔޮ ނުވާނެ އެ އުޅޭ ކެނެރީގޭ އިސްތިއުފާ ދޭ ސޮރަށް މި ދަނޑިވަޅުގައި ޓުވީޓުނުވާނެ އިންތިޒާމެއް ހަމަޖައްސަވައިދެއްވަވާ މައިމޫނާ!\nމީވެސް ވަރައް ވާހަކަ...\nއަމިއްލަ ފަރުދީ ޒިންމާ ކޮބައިތޯ ނުވަތަ ވެކްސިން ނުޖާހާ ފިތުނަ އުފެއްދުމުގެ އޮތީ ކޮން މޮޅެއްބާ!! މާސްކު އަޅަން މަޖޫބޫރު ކުރީމާ މާސްކު ހޯދައި އަޅުވައިދޭންވީ ސަރުކާރުން، ވެކްސިން ޖަހަންއެންގީމަ އެކަމާ ގުޅުވައިގެން އުފައްދަނީ ފިތުނަަައާއި ބިރުވެރިކަން، މިއޮށް ހުރިހާ ޒަމާނުގަ ޖެހިހާ ވެކްސިން ޖެހިއިރު އަހާލަން އެންމެ ރަގަޅުތާ ކާކު ބުނެގެން ކީއްކުރަން ޖަހާހާ ބައިވަރެއްތޯ? ކަހަރި ވަކެކޭވެސް ހިތަށް އެރިތޯ? އެކަމަކު ނަފުރަތާ ފިތުނަ އުފެދޭ ވާހަކަ ދައްކައި އަތްޖަހަށް މިވަރު ބައެއް ނެތް.\nޑރ ޝީނާ އެބައޮތް ކިޔައިދީފަ މިބަލީގައި ބަލަންވީ ވަރަށް ނުބެލުނު ކަންކަމުގެ ވާހަކައާ އަޅަންވީ ވަރަށް ފިޔަވަޅުތައް ނޭޅުނު ވާހަކަ. އެއީ ފިތުނަ އުފައްދާ ބޭފުޅެއް ނޫން. އޭނާ ދެއްކި ވާހަކަތައް ކިޔާލަބަލަ އެހެން މީހުންގެ ވާހަކަ އިހަށް ނުދައްކައި. ބަލި އެތެރެކުރުމުގައި އަމިއްލަ ސަރުކާރަށް ކުރެވިފައި ހުރި ފަރުވާކުޑަ އަމަލުތަކުގެ ސަބަބުން މިހާ ހިސާބަށް ބޮޑަށް މިދިއައީ. ރައްޔިތުން އުޅެމުން ދިއައީ ހަމަ އެއުޅޭ ގޮތަކަށް.\nހަރުކަށި ކުރިއްޔެއް ނޫން. ގައިދުރުކަން ކަށަވަރު ކުރަން މަގު ފަހި ކުރީ. މަސްހުނިވެ މިލްގުލްވެ އުޅުން މަދުކުރަން މަގު ފަހި ކުރީ\nމީ ސިޔާސީ ކޮވިޑެއް. އިދިކޮޅުން މުޒާހަރާ ފަށާއިރަށް ތާށިކޮށްލާ. ވެރިކަން ކުރަނީ ފުރަބަންދު ކޮށްގެން ރައްޔިތުން އިނދަޖައްސައިގެންް. ނުވާނެއޭކިޔާފާ އިސްތިއުފާދީބަލަ.


Dhiraagu Dhivehi premier league 2018 | Mihaaru\nOctober 01, 2018 7\nދިވެހި ޕްރިމިއާ ލީގުގެ މެޗުތައް އައިސްޓީވީ އަށް!\nލައިވް ސްޓްރީމިން ޕްލެޓްފޯމެއް ކަމަށްވާ މައިކުޖޫ ޓީވީ މެދުވެރިކޮށް ދިރާގު ދިވެހި ޕްރިމިއާ ލީގުގެ މެޗުތައް އައިސްޓީވީން ވަގުތުން ދައްކާ ގޮތަށް ހަމަޖައްސައިފި އެވެ.\nފެެހެންދޫ ބަލިކޮށް ފޯކައިދޫ ފަސް ވަނަ އަށް\nދިރާގު ދިވެހި ޕްރިމިއާ ލީގުގައި މިރޭ ކުޅުނު މެޗުން ބ. ފެހެންދޫ 4-0 އިން ބަލިކޮށް ށ. ފޯކައިދޫ ލީގުގައި ހޯދި ފުރަތަމަ މޮޅާ އެކު ފަސް ވަނަ އަށް ޖެހިލައިފި އެވެ.\nވާދަވެރި ނިއު ރޭޑިއަންޓް 1-0 އިން ބަލިކޮށް، ޖެހިޖެހިގެން ނުވަ މެޗުން އެ ޓީމުން އަތުން ބަލިވި ބަލިވުމުގެ ސިލްސިލާ އަށް ނިމުން ގެނެސް ދިރާގު ދިވެހި ޕްރިމިއާ ލީގުގެ އެއް ވަނައިގައި ޓީސީ...\nދެ މަހެއްހާ ދުވަހުގެ މެދުކެނޑުމަކަށް ފަހު ދިރާގު ދިވެހި ޕްރިމިއާ ލީގު އަލުން ފަށައި މިއަދު ކުޅުނު މެޗުގައި ތ. ތިމަރަފުށި 3-0 އިން ބަލިކޮށް ފ. ނިލަންދޫ އިން މުބާރާތުގެ ފުރަތަމަ މޮޅު...\nލީގު މިއަދު އަލުން ފަށަނީ: ބަދަލުތަކާއި ޗެލެންޖްތައް\nދެ މަހަށް ވުރެ ބޮޑު މެދުކެނޑުމަކަށް ފަހު އަލުން ދިރާގު ދިވެހި ޕްރިމިއާ ލީގުގެ ކުޅުން މިއަދު ފަށާއިރު، މުބާރާތުގައި ވާދަކުރާ 10 ޓީމުން މިދިޔަ ދުވަސްތަކުގައި ވަނީ ތަފާތު ކަންތައްތަކާ...\nދިރާގު ދިވެހި ޕްރިމިއާ ލީގުގައި އިއްޔެ ހަވީރު ޓީސީ ސްޕޯޓްސް ކްލަބާ ދެކޮޅަށް ކުޅުނު މެޗުގައި މާޒިޔާގެ ފަރާތުން ފެނުނީ މާޔޫސްވާންޖެހޭ ވަރުގެ ދަށް ކުޅުމެއް ކަމަށް އެ ޓީމުގެ ކޯޗު...\nދާދި ފަހުން ޖަލުން މިނިވަންވެ ކްލަބް ގްރީންސްޓްރީޓްސްއާ ގުޅުނު ޒުވާން ގޯލްކީޕަރު އިބްރާހިމް ލަބާން ޝަރީފް އެ ޓީމަށް ކުޅެދިން ފުރަތަމަ މެޗުން މިއަދު ފ. ނިލަންދޫ އަތުން 6-0 އިން ގްރީން ސްޓްރީޓްސް އިން ބޮޑު މޮޅެއް ހޯދައިފި އެވެ.\nތިމަރަފުއްޓަށް ޖަޕާނުގެ ޑިފެންޑަރެއް ގެނެސްފި\nމިނިވަން ޗެމްޕިއަންޝިޕްގެ ޗެމްޕިއަންކަން ހޯދި ދިރާގު ދިވެހި ޕްރިމިއާ ލީގުގައި ވާދަކުރަމުން އަންނަ ތ. ތިމަަރަފުށީ ޓީމަށް ޖަޕާނުގެ ޑިފެންޑަރެއް ގެނެސްފި އެވެ.\nއެސްޓީއޯ މާލޭ ލީގުގެ ދެ ވަނަ ހޯދި އީގަލްސް ދިވެހި ޕްރިމިއާ ލީގަށް ވަރުގަދަކޮށްގެން ނުކުތް އިރު މިހާތަނަށް ކުޅުނު ތިން މެޗުން ވެސް މޮޅެއް ނުލިބެ އެވެ. އެކަމަކު އެ ޓީމުގެ ކޯޗު...\nދިރާގު ދިވެހި ޕްރިމިއާ ލީގުގައި މިއަދު ހަވީރު މެޗު ނިމެން ނުވަ މިނިޓަށް ވެފައި ވަނިކޮށް އަލީ އަޝްފާގު (ދަގަނޑޭ) ޖެހި ގޯލުން 1-0 އިން ކްލަބް އީގަލްސް ބަލިކޮށް ޓީސީ ސްޕޯޓްސް ކްލަބް...\nފޯކައިދޫ އިން ފަހު ވަގުތު ތިމަރަފުއްޓާ އެއްވަރުކޮށްފި\nދިރާގު ދިވެހި ޕްރިމިއާ ލީގުގައި މިއަދު ހަވީރު ކުޅުނު މެޗުގެ ފަހު ވަގުތު ށ. ފޯކައިދޫ އިން ޖެހި ގޯލާ އެކު ތ. ތިމަރަފުއްޓާ 2-2 އިން އެއްވަރުކޮށްފި އެވެ.\nފެހެންދޫ ބަލިކޮށް ގްރީން ސްޓްރީޓްސް އެއް ވަނަ އަށް\nދިރާގު ދިވެހި ޕްރިމިއާ ލީގުގައި މިއަދު ކުޅުނު މެޗުން 2-0 އިން ބ. ފެހެންދޫ ބަލިކޮށް ގްރީން ސްޓްރީޓްސް ލީގުގެ އެއް ވަނަ އަށް ޖެހިލައިފި އެވެ.\nމާޒިޔާގެ އީސަ އަށް އަނިޔާވެ ކުޅުމާ ދުރަށް\nމާޒިޔާ އަށް މި ސީޒަނުގައި ރަނގަޅު ކުޅުމެއް ދައްކަމުން އަންނަ މިޑްފީލްޑަރު އިސްމާއިލް އީސަ (މެސީ) ގެ އަތް ބިންދައިގެން ގޮސް ކުޅުމާ ދުރަށްދާން ޖެހިއްޖެ އެވެ.\nJuly 07, 2018 8\nމެޗު ލަސްކުރުމުގެ ވާހަކަތައް ތަފާތު ގޮތްގޮތަށް!\nމިނިވަން ޗެމްޕިއަންޝިޕުން އަންނަ ޓީމުތަކަށް މިދިޔަ އަހަރު ދިވެހި ޕްރިމިއާ ލީގުން ޖާގަ ދޭން ފެށުމުން ގިނަ ބަޔަކު އެކަމަށް މަރުހަބާ ކިޔެވެ. އަދި އަތޮޅުތަކުގެ ޓީމުތަކުން އައިސް އެންމެ މަތީ ފަންތީގައި ކުޅުމުގެ ފުރުސަތު ލިބޭތީ އެވެ. މިދިޔަ ސީޒަނުގައި ވެސް މިނިވަން ޗެމްޕިއަންޝިޕްގެ ޓީމުތަކާއި މާލޭ ލީގުގެ ޓީމުތައް ކުޅޭއިރު، މެޗުގެ...\nތިމަރަފުށި ބަލިކޮށް ގްރީން ސްޓްރީޓްސް އަށް ހަމަޖެހުމެއް\nދިރާގު ދިވެހި ޕްރިމިއާ ލީގުގައި މިރޭ ކުޅުނު މެޗުން 2-0 އިން ތ. ތިމަރަފުށި ބަލިކޮށް ލީގުގެ ފުރަތަމަ މޮޅާ އެކު ކްލަބް ގްރީން ސްޓްރީޓްސް ހަމަޖެހުމެއް ހޯދައިފި އެވެ.\nފަހު ވަގުތު ގްރީން އިން ފޯކައިދުއާ އެއްވަރުކޮށްފި\nދިރާގު ދިވެހި ޕްރިމިއާ ލީގުގައި މިއަދު ހަވީރު ށ. ފޯކައިދޫ އަތުން ގްރީންސްޓްރީޓްސް ބަލިވާން ދަނިކޮށް ފަހު ވަގުތު ޖެހި ގޯލާ އެކު މެޗު 1-1 އިން އެއްވަރުވެއްޖެ އެވެ.\nރާއްޖޭގައި އުފެދުނު އެންމެ މޮޅު ފުޓްބޯޅަ ކުޅުންތެރިއާ އަލީ އަޝްފާގު (ދަގަނޑޭ) ޓީސީ ސްޕޯޓްސް ކްލަބަށް ބަދަލުވިޔަސް އެ ޓީމަށް ވަކި ހާއްސަ ޕްރެޝަރެއް ނެތް ކަމަށް ކޯޗު މުހައްމަދު ނިޒާމް...